
Agus  gabhaibh  ladsan  a  thèid  sios 

clogad  do'n  fhairge  air  long^an ; 

na  slàinte.  Chi  iadsan  gniomharan 

lehobhah. 


Dhia  beannaich  ar  Righ 


Co  sgaras  sinn  o  ghràdh  Chriosd?  aa 
dean  trioblaid,  no  àmhghar,  no  geur- 
leanmhuinn,  no  gorta,  no  lomhnochduidh, 
no  cunnart,  no  claidheamh? 

Ni  h-eadh,  ach  anns  na  nithibh  sin  uile 
tha  sinn  a'  toirt  tuilleadh  agus  buaidh,  trid- 
san  a  ghràdhaich  sinn. 

Oir  tha  dearbh-bheachd  agam,  nach  bi  bàs, 
no  beatha,  no  aingil,  no  uachdaranachda, 
no  cumhachda,  no  nithe  a  tha  làthair,  no 
nithe  a  tha  ri  teachd, 

No  ^irde,  no  doimhne,  no  creutar  sam 
bith  eile,  comasach  air  sinne  a  sgaradh 
o  ghràdh  Dhè  a  tha  ann  an  losa  Criosd  ar 
Tighearna. 

Rom,  viiL  3S,  37-39, 

Agus  chi  iad  'aghaidh;  agus  bithidh 
'ainm-san  air  clàr  an  eudain. 

Taiab,  xxlL  4. 

INTRODUCTION 

It  seems  a  long  long  time  since  the  thunder  of 
the  guns  broke  the  peace  of  the  nations,  and  the 
struggle  began  which  will  decide  the  fate  of  the 
world.  In  the  hour  of  battle  it  was  never  the  way 
of  the  Highlander  to  keep  to  the  back  of  the  fray, 
and  in  our  day  the  manhood  of  the  Scottish 
Highlands  has  flocked  to  the  colours.  In  every 
battle  on  sea  and  land  our  countrymen  have  borne 
a  noble  share.  Where  men  fell  thickest,  there  the 
tartan  gleam.ed;  where  the  enemy  fled,  there  the 
piobrochd  thrilled  the  blood.  As  the  Highland 
Brigade  breasted  the  slopes  of  the  Alma,  stern 
silence  fell  on  the  ranks  until  Sir  Colin  Campbell 
lifted  his  bonnet  and  they  rushed  on  the  foe  with 
the  slogan  of  victory;  but  all  the  glories  of  the 
days  of  old  fade  before  the  glory  of  our  day,  The 
mightiest  military  power  in  the  w^orld  burst  in 
mighty  flood,   wave  after  wave,   seeking  to   over- 

whelm  tliat  line  of  soul  and  iron  that  barred 
its  way  to  world  dominion,  but,  before  the  heroism 
that  never  flinched,  it  broke  and  wavered  and 
crumbled.  In  those  great  hours  when  the  soul 
of  the  world  was  saved,  we  are  proud  that  our 
race  bore  nobly  its  part.  When  at  Waterloo, 
Napoleon  saw  his  ranks  yield  before  the  onslaught 
of  the  Highlanders,  he  did  not  restrain  his 
admiration  for  his  enemies,  but  exclaimed, 
"Les  braves  Ecossais" — "Brave,  brave  Scots- 
men." As  we  think  of  the  men  who  have  died 
that  we  may  live,  what  can  we  say  but  just  that : 
"Brave,  brave  Fellow-Countrymen."  And  we 
say  it  with  love  and  tenderness  and  a  great 
feeling  of  gratitude  in  our  hearts. 

Which  to  admire  most,  the  men  who  went 
forth  to  face  death,  or  the  parents  and  wives  who 
gave  them  at  their  country's  call,  I  know  not. 
There  was  a  boy  of  eighteen  years  from  the  Isle 
of  Skye  who  gained  the  D.S.O.  at  Loos,  and  who, 
a  year  later,  was  killed.  Regarding  him  the  father 
wrote  to  a  friend: — "His  mother  and  I  both 
know  that  though  our  boy  had  been  spared  to 
the  threescore  years  and  ten,  he  could  never  have 
achieved    anything    greater    or    nobler    than    he 

achieved  dying."  And  that  was  the  spirit  of  all 
our  Highland  people.  In  no  part  of  the  British 
Empire  has  there  been  more  losses  of  brave  men 
than  in  the  Highlands,  but  the  sorrowing  hearts 
are  sustained  by  the  overshadowing  God.  In 
these  days  men  and  women  into  whose  hearts 
the  iron  has  pierced  are  realising,  as  never  before, 
"The  Comforter  which  is  the  Holy  Ghost." 

It  was  to  keep  our  men  at  the  front  in  living 
touch  with  that  life  of  the  Spirit,  which  is  the 
inheritance  of  their  race,  that  a  small  Committee 
was  formed  in  Edinburgh  to  supply  them  with 
Gaelic  devotional  literature.  There  was  but  little 
available  of  suitable  form,  so  books  were  translated, 
or  edited,  representing  what  is  best  in  the  religious 
literature  of  the  Gael.  The  burden  of  the  work 
fell  on  the  Rev.  Donald  Maclean,  Free  St  Columba 
Church,  Edinburgh,  and  the  Rev.  Malcolm 
MacLennan,  D.D.,  St  Columba  U.F.  Church, 
Edinburgh.  To  them  the  Highland  sailors  and 
soldiers  owe  the  booklets  which  brought  the 
message  of  the  Everlasting  Gospel  in  the  language 
they  love.     They  will  not  lose  their  reward. 

Those  who  undertook  the  work  of  sending  forth 

the  booklets  will  be  amply  rewarded  if  through 
the  printed  word  there  may  come  to  the  sailors  on 
the  deep  or  the  soldiers  in  the  trenches  the  fuller 
sense  that  God  is  with  them.  This  terrible 
scourge  of  War  has  not  been  sent  without  a 
purpose.  It  is  in  the  night  that  the  stars  arise 
and  shine,  and  it  is  in  the  day,  dark  with  affliction, 
that  the  vision  of  God  arises  on  the  soul.  We  had 
given  ourselves  to  pleasure  and  to  Mammon  and 
were  forgetting  God,  but  our  laughter  has  been 
hushed  and  our  Mammon  seen  to  be  dross  when 
the  great  and  terrible  day  of  the  Lord  dawned. 
We  have  learned  once  more  throui^h  blood  and 
tears  that  nothing  is  of  any  value  in  the  world 
except  to  love  God  and  to  serve  Him.  There  has 
come  a  new  sense  of  the  value  of  the  power  of 
prayer.  We  have  cried  to  God  like  our  fathers  of 
old  and  He  has  heard  us.  At  Bannockburn  six 
hundred  years  ago,  the  Scots  "full  devoutly  knelt 
down  to  pray ;  and  a  short  prayer  they  made  to 
God  to  help  them  in  that  fight."  They  prayed 
and  they  conquered.  Thus  has  it  always  been. 
If,  at  the  front,  the  men  have  prayed,  at  home 
prayer  has  ascended  without  ceasing.  At  the  hour 
of  worship,  in  the  stillness  of  the  quiet  glen,  the 
prayer  has  risen  to  the  Father  that  the  sons  far 

away  might  be  shielded  from  the  enemy  of  the 
body  and  the  enemy  of  the  soul.  And  because  of 
these  prayers  in  the  Church  and  the  home,  the 
hearts  of  our  soldiers  have  been  garrisoned  by  the 
Spirit  of  God.  They  have  not  been  forsaken  nor 
have  they  been  overwhelmed,  and  at  last  victory 
will  be  theirs. 

When  the  battle  for  the  soul  of  the  world  has 
been  gained  and  the  great  army  comes  home  again, 
it  is  our  hope  and  our  confidence  that  the  men 
who  have  faced  death  for  freedom  and  righteous- 
ness will,  in  the  after  days,  prove  themselves  good 
soldiers  of  Jesus  Christ.  There  will  come,  through 
this  great  visitation  of  God,  many  changes.  Evils 
which  have  gnawed  like  a  canker  at  the  heart 
of  the  nation,  we  must  destroy.  The  places 
which  have  been  solitary  and  desolate  must  again 
be  peopled.  The  altars  of  our  God  must  again  be 
reared  in  our  homes.  And  it  is  the  men  who 
have  looked  death  in  the  face,  and  have  saved  the 
Empire  on  the  battle-field,  who  shall  lead  the 
nation  hereafter  into  the  promised  land  of  love 
and  righteousness.  But  there  will  be  no  promised 
land  for  any  except  for  those  who  see  the  ancient 
guiding    fires    burn    and  shine,  leading  them  on. 

Our  prayer  at  home  for  the  men  at  the  front 
is  just  this,  that  their  eyes  may  not  grow  dim  to 
the  vision  of  God,  and  that,  in  life  and  death,  the 
Everlasting  Arms  may  be  around  them,  and  that,  at 
last,  should  God  spare  them  to  come  home,  they 
may  set  themselves  to  establish  the  Kingdom 
of  God  and  build  up  Jerusalem  in  this  our  beloved 
land. 

Norman  Maclean. 

Edinburgh, 

November  1 916. 


A  sheoldaìrean  agus  a  shaighdeirean 
Gaidhealach  ! 

Ann  an  ainm  an  Tighearna  losa  Criosd,  Prionnsa 
na  sithe,  tha  sinn  a'  cur  fàilte  oirbh. 

Mar  chinn-suidhe  thri  eaglaisean  a  tha  searm- 
onachadh  an  t-soisgeil  anns  a'  Ghàidhlig,  dh'- 
iarradh  sinn  a  dheanamh  dearbhta  dhuibh  gu 
bheil  ùrnuighean  ar  coimhthionalan  a  ghnàth  a' 
dol  suas  as  bhur  leth.  Gu  'n  robh  Dia  'n  a  sgiath 
dhuibh  ann  an  la  a'  chunnairt,  a'  tabhairt  duibh 
foighidinn  agus  neart  an  làithean  feithimh  agus 
faire,  buaidh  ann  an  la  a'  chatha,  agus  gu  'n 
gabhadh  e  thuige  fein  sibh  an  uair  a'  bhàis !  An 
lorg  bhur  fulangais  agus  bhur  fein-iobradh  gu  'n 
robh  sith  le  ceartas  air  a  steidheachadh  air  an 
talamh,  an  ùin  gun  a  bhi  fada ! 

Cha  'n  'eil  ceàrna  de  'n  t-saoghal  air  nach  do 
dhriiidh  fuil  uasal  nan  saighdeirean  Gaidhealach, 
anns  na  làithean  a  dh'fhalbh,  's  iad  a'  cathachadh 
as  leth  righ  agus  diithcha.  Thug  sibh  dearbhadh 
mu  thràth,  anns  a'  chogadh  so,  gur  mic  sibh  a  tha 
airidh  air  cliii  bhur  sinnsireachd.  Tha  sinn  a' 
toirt    buidheachas   do    Dhia    air   bhur   son.       Ma 


thig  a'  ghairm  oirbh  gu  triall  as  a  so,  cuiribh  bhur 
n-aghaidh  air  a'  bhàs  mar  dheagh  shaighdeirean 
losa  Criosd ;  ach  ma  's  e  rim  an  Tighearna,  sibh 
a  thighinn  dachaidh  fa-dheòidh  gu  bhur  tir  agus 
bhur  dàimhean  caithibh  aimsir  bhur  beatha  mar 
dheagh  shaighdeirean  losa  Criosd. 

Mar  dhuinne  is  amhluidh  dhuibhse,  cha  'n  'eil 
ann  ach  aon  tearmunn,  eadhon  Dia.  A  mhàin 
cuireamaid  so  'n  'ur  cuimhne : 

*S  fearr  na  bhi  'g  earbs'  a  duine  beò 

Ar  dòchas  chur  an  Dia  ; 
'S  fearr  na  bhi  'g  earbs'  a  prionnsaibh  mòr 

Ar  dòchas  chur  's  an  Triath. 

Is  sinn, 
bhur  seirbhisich  anns  an  Tighearna  losa  Criosd. 

Ceann-suidhe  Eaglais  na  h-Alba. 
Cean  -  uidhe  na  h-Eaglais  Shaou-  AoiiaiclUe. 
CeaniL-suiJht'  na  h- Eaglais  Snaoir, 

An  Sgeula 

"An  Liair  a  labhair  losa  na  briathran  so,  chaidh  e 
maille  ri  dheisciobuil  thairis  air  sruth  Chedroin,  far 
an  robh  lios,  do  n  deachaidh  e  fein  agus  a  dheis- 
ciobuil. Agus  b'aithne  do  ludas,  a  bhrath  esan,  an 
t-aite  :  oir  thainig  losa  gu  trie  an  sin  maille  r'a 
dheisciobuil." — EoiN  xviii.  1-2. 

An  t-àite  anns  an  do  chuir  losa  an  cath  bu  chru- 
aidhe  a  chuir  e  n  a  eachdraidh,  b'  e  sin  an  t-àite 
anns  an  robh  e  gu  trie  ann  an  gleachd  na  h-iirnuigh 
—an  comhluadair  agus  an  co-chomunn  diamhair 
ri  Dia.  Bha  e  air  mhodh  sonruichte  'n  a  fhear- 
iirnuigh.  B'  ann  tre  lirnuigh  a  chum  e  suas  a 
cho-chomunn  ri  Athair.  B'  ann  tre  iirnuigh  a 
chuir  e  fo  chis  gach  deuchainn  agus  bròn  agus 
àmhghar  a  bha  air  a  chur  a  mach  dha  re  a  chuairt 
anns  an  fheòil.  B'  ann  tre  ùrnuigh  a  ghleidh  e  a 
chreideamh  ann  sàbbailteachd  a  phearsa  agus 
aobhair  ann  an  gràdh  agus  an  dilseachd  Athar. 

B'  aim  tre  iirnuigh  a  fhuair  e  coimhlionadh  air 
uile  gheallaidhean  a  cluimhnant  ri  Athair.  B'  e 
so  riaghailt  irioslachaidh  agus  a  dhuais  : 

'■'■  larr  onn^  's  mar  oighreachd  bheir  mi  dhuit, 
Na  fineacha  gu  leir  ; 
'S  mar  sheilbh  ro  dhileas  bheir  mi  dhuit, 
Fad  iomal  crich  gach  tin" 

Agus  anns  an  t-seadh  so,  mar  air  dòighean  eile, 
feumaidh  a  shluagh  a  bhi  air  an  co-chumadh  ris, 
a  chum  gu  'm  bi  e  'n  a  cheud-ghin  am  measg 
mòran  bhràithrean.  Anns  a'  (ìhàradh  aig  an  am 
so  chuir  e  a'  chlach-mhullaich  air  ni  a  bha  aige 
air  a  dheanamh  'n  a  bhith-chleachdadh.  "  Thainig 
losa  gu  trie  an  sin." 

Agus  bha  fhios  aig  ludas  air  an  àite.  Air  an 
aobhar  sin  cha  b'  ann  a'  teicheadh  o  na  bha  an 
dan  dha  a  chaidh  losa  do  Ghetsemane.  Bha  e 
le  làn-thoil  a'  dol  an  coinnimh  a'  chlaidhimh  a  bha 
gus  a  bhualadh,  mar  a  thuirt  e  fhein.  Mur  biodh 
a  bhas  le  làn-thoil  cha  bhiodh  e  aon  chuid  taitneach 
do  Dhia  no  luachmhor  mar  iobairt  air  son  peacaidh. 
B'fheumail  cuideachd  gu  'm  biodh  e  dXx  fhaiciiui 
leis  na  deisciobuil  nach  ann  dh'a  aindeon  a  chaidh 
e  an  coinnimh  a'  bhàis  a  chum  nach  fhaigheadh 
iad  oilbheum  ann  gu  tur.  Air  iomadh  dòigh  chuir 

e  an  ccill  dhaibh  roimh  làimh  jj;iir  ann  le  saorsa 
a  thoile  a  bha  e  gii  fulang  : 

"Air  an  aobhar  so  is  ionmhuinn  leis  an  Athair 
mise,  air  son  gu  'n  leig  mi  sios  m'anam,  chum 
gu  'n  glac  mi  e  a  ris.  Cha  'n  'eil  neach  air  bith 
'g  a  thoirt  nam.  ach  tha  mi  "g  a  leigeadh  sios 
uam  fein  :  tha  cumhachd  agam  a  leigeadh  sios, 
agus  tha  cumhachd  agam  a  ghlacadh  a  ris." — 
EoiN  X.   15-18. 

Agus  a  nise,  an  uair  a  thainig  an  uair,  cha  'n  ann 
do  àite-falaich  a  tha  e  deanamh  a  shlighe,  a  chum 
car  mu  chnoc  a  thoirt  do  'n  bhrathadair,  ach  do 
'n  àite  air  an  robh  e  làn-eòlach,  's  e  air  a  bhi  ann 
gu  trie  còmhla  ris. 

An  uair  a  ràinig  e  an  Gàradh  thuirt  e  ris  an 
ochdnar,  "  Suidhibhse  an  so  gus  an  teid  mise 
a  dheanamh  iirnuigh  an  sud."  Tha  "Ceannard 
an  slàinte  "  a'  dol  ann  an  òrdugh  catha,  agus  tha 
e  furasd  fhaieinn  air  a  ghnùis  gu  'n  robh  fhios 
aige  gu  'm  bu  chath  fuileachdaeh  a  bhiodh  ann. 

"Agus  thug  e  Peadair  leis  agus  dithis  mhac 
Shebede,  agus  thòisich  e  air  a  bhi  brònach  agus 
ro-dhoilghiosach." 

A'    fàgail  a'  chuid  bu  mho  dhe  na  deisciobuil 
chaidh  losa  an  eoinnimh  a'  nàmhaid  's  a  thriiiir 
chàirdean  sgairteil   còmhla   ris.     Cha   'n  e  gu  'n 

robh  mòr  earbsa  aige  'n  an  cobhair,  ach  b'  iad 
an  triùir  bu  treise  dhe  dheisciobuil — roghadh  a 
threud  bhig.  Is  iadabha  còmhlaris  air  a'  bheinn, 
agus  a  bha  'n  an  sùil-f  hianuisean  air  a  mhòrachd. 
Chunnaic  iad  e  air  a  chruth-atharrachadh,  agus 
aghaidh  mar  a'  ghrian,  agus  a  thrusgan  geal  mar 
an  sneachda.  Chual'  iad  an  guth  as  a'  ghlòir 
òirdhearc  ag  radh,  "  Is  e  so  mo  Mhac  gràdliach, 
èisdibh  ris."  Agus  a  nis  bha  iad  gu  fhaicinn 
'n  a  shineadii  air  an  talamh,  bri^iite  fo  bhròn, 
a'  sileadh  deòir  àmhghair,  a'  sileadh  fala  na  h- 
eigin.  Mar  so  tha  àrd-shochair  ag  ullachadli  fa 
chomhair  deuchainnean  gorta. 

B'  iomchuidh  gu  'm  biodh  iadsan  a  chunnaic  am 
barrachd  de  ghlòir  an  t-SIanuighir  air  an  taghadh 
gu  bhi  faicinn  am  barrachd  de  àmhghair.  Bhiodh 
diiil  gu  'n  seasadh  an  creideamh  a  chaidh  a 
neartachadh  leis  a'  ghlòir  an  deuchainn  mhòr 
tre  'n  deachaidh  an  Slànuighear  'n  a  irioslachadh. 
Uime  sin  an  uair  a  thòisich  e  air  a  bhi  brònach 
agus  ro  -  dhoilghiosach,  dh'fhosgail  e  chridhe 
dhaibh  agus  "thuirt  e  riu,  Tha  m'anam  ro- 
bhrònach,  eadhon  gu  bas."  Tha  bhròn  a' 
cur  thairis,  agus  ged  nach  b'àbhais  dha  a  bhi 
gearan  ri  daoine,  tha  c  'g  a  dhòirteadh  ann  am 
broilleach  a  chcàirdean. 

Ach  de  b'aobhar  dh'an  bhròn  dhoilghiosach 
a  ghluais  agus  a  shàruich  Mac  Dhe?  Cha  'n  'eil 
teagamh  nach  b'  e  aobhar  a  bhròin  a'  ni  gu 
sonruichte  air  son  an  robh  e  a^i;  ùrnuigh — sealladh 
air  a'  chopan  a  bha  e  gu  fhaotainn  a  làinih  Ati  ar. 
Mallachd  Dhe,  o  'n  robh  e  gus  a  shiuagh  taghta  a 
shaoradh — claidheamh  feirge  agus  dioghaltais  an 
Tighearna — an  treigsinn  peanasach  air  a'  Chrann — 
mothachadh  air  fears;  Dhe  air  a  leagadh  air  mar 
fear-ionaid  a:;us  urras  muinntir  a  bha  luchdaichte 
le  aingidheachd— sin  na  nithean  a  bha  lionadh 
copan  a'  chriothnachaidh  a  bha  nis  gu  bhi  air  a 
chur  'n  a  làimh  ;  agus  Hon  an  sealladh  e  le  bròn 
a'  bhàis. 

Agus  dh'innis  e  do  'n  triiiir  e,  oir  air  dha  bhi 
'n  a  dhuine,  bha  co-fhaireachdan  a  bhraithrean 
mills  dha.  Ach  feumaidh  e  a  dhòirteadh  am 
broilleach  Athar,  oir  cha  toir  ni  as  lugha  na  sin 
faothachadh  no  neart  dha.  Mar  sin  tha  e  cur 
an  triiiir  as  fhaisge  air  a  chridbe  an  ionad  na 
faire,  agus  tha  e  fhein  a'  dol  an  teis-meadhon 
a'  ghleachd  ri  uair  is  cumhachd  an  dorchadais 
"n  a  aonar. 

"Agus  dh'imich  e  beagan  air  adhart,  agus 
thuit  e  air  aghaidh,  a'  deanamh  ùrnuigh,  agus 
ag    radh,    O    mAthair,    ma    dh'fhaodas    e    bhi, 

rachadh  an  copan  so  seachad  orm  ;  gidheadh, 
na  biodh  e  mar  is  aill  leamsa,  ach  mar  is  toil 
leatsa." 

Nach  uamhasacli  an  sealladh — gu  'm  biodli  an 
l)ia  beò,  a  tha  riagliladh  deich  mile  saoghal  o 
chathair  a  ghlòire,  lehobhah  uile-fhoghainteacli, 
aig  a  bheil  a  bhith  ann  fhein,  's  a  dhiadhachd  a' 
gabhail  còmhnuidh  ann  an  cruth  anmhuinn  nadur 
daonna,  's  e  'n  a  shineadh  air  an  talamh  fhuar 
an  cruth  na  h-irioslachd  as  diblidhe  agus  na  h- 
iirnuigh  as  crabhaiche.  Cia  mar  a  b'lirrainn 
lehobhah-Iosa,  Mac  siorruidh  an  Ti  as  àirde,  a 
bhi  air  a  thoirt  gu  inbhe  cho  brònach?  Nach 
'eil  e  labhairt  mar  neach  's  a  chreideamh  air 
chrith — mar  neach  's  eagal  air  a  dhiisgadh?  Tha 
e  mar  neach  fo  eagal,  ach  cha  'n  'eil  mar  neach 
a  chain  a  chreideamh.  An  uair  a  tha  e  ag  osnaich 
'n  a  spiorad  is  ann  le  spiorad  a'  Mhic,  ag  radh, 
"  Athair,  ma  dh'f  haodas  e  bhi."  Ach  nach  'eil 
an  glaodh  so  a'  ciallachadh  gu  bheil  e  gabhail 
aithreachas  as  a  chiimhnant,  agus  a'  tarruing  air 
ais  o  'n  f  hulangas  a  tha  'n  a  chois  ?  Cha  'n  'eil : 
is  e  tha  ann  cainnt  na  h-i^mihlachd  as  coimhlionta. 
Ach  nach  'eil  so  a'  ciallachadh  gu  'n  robh  miann 
di^irachdach  air  a  dhol  as  o  fhulangas.  Tha  e 
sin.     Mur  b'  e  sud  toil  Athar,  a  chum  tre  fhulangas 

gu  'n  saoradh  e  a  shluagh,  bhiodh  e  iomchuidh 
gu  leòr  nach  biodh  aige  ri  coinneachadh  ri 
fulangas.  Am  b'urrainn  corp  fior  agus  anam 
reusonta  a  bhi  aige  gun  fheòil  a  bhi  air  chrith 
roimh  "uamhasan  an  Tighearna  "  ?  Am  b'urrainn 
anam  a  bhi  naomh — fior  eagal  Dhe  a  bhi  air — 
gun  a  bhi  air  chrith  le  bròn  agus  àmhghar  ri 
aghaidh  fearg  Dhe?  Agus  cionnus  a  b'urrainn 
e  "  iimhlachd  f  hoghlum  tre  na  nithean  a  dh' 
fhuiling  e"  ach  le  bhi  toirt  fo  cheansail  a  ghràin 
nàdurra  agus  neo-chiontach  air  a  bhi  giùlan 
fulangais,  agus  mar  sin  le  fèin-àicheadh  agus  fein- 
iobradh? 

Gidheadh,  nach  robh  e  coltach  ri  anmhuinn- 
eachd  agus  neo-iomlanachd  ann  an  losa  gu  'n 
labhradh  e  mar  gu  'n  smaoinicheadh  e  gu  'n  robh 
e  comasach  gu'n  ra  chadh  an  copan  seachad  air  ?  Cha 
'n  'eil  e  ri  àicheadh  nach  'eil  losa  air  fhoillseach- 
adh  dhuinn  ann  an  so  'n  a  anmhuinneachd,  eadhon 
mar  a  tha  an  Spiorad  Naomh  a'  deanamh  fianuis, 
gu  'n  "cheusadh  e  tre  anmhuinneachd."  Ach 
is  coir  dhuinn  an  aire  a  thoirt  do  nàdur  na  mi- 
iomlanachd  so.  An  robh  ann  ach  mothachadh, 
car  tiota,  air  an  aon  smuain — miann  a  dhol  as 
o  dhoimhneachd  na  truaighe  a  bha  fosgladh 
roimhe  ann  am  mallachd  Athar?     Bha  am  miann 

sin  nàdurach  do  a  nadiir  daonna,  's  e  naomh, 
faireachail,  reusonta.  Mur  biodh  miann  mar  sin 
aige,  an  àite  a  bhi  'n  a  naomhachd  do  'n  Tighearna, 
's  e  bhiodh  ann,  ged  is  dàna  dhuinn  a  radh,  tàir 
ladurn  air  fearg  agus  toil  na  Diadhachd.  Ni 
h-eadh ;  na  'm  b'urrainn  a  leithid  a  shealladh 
uamhasach  a  bhi  aig  losa  air  corruich  Athar, 
agus  gun  a  bhi  aig  a'  cheart  am  air  a  lionadh  le 
miann  a  dhol  as  uaithe,  's  e  bhiodh  ann  an  sin 
dearbhadh  air  e  bhi  dh'easbhuidh  fior  nàdur 
an  duine,  leis  na  h-anmhuinneachdan  a  bhuineas 
dha.  Cha  robh  e  an  cumhachd  f  hior  anam,  mar 
dhuine  le  buadhan  criochnaichte,  Ian  bhrigh  an 
t-suidheachaidh  's  an  robh  e  a  ghabhail  a  steach 
a  bhuille  a  shiila.  Bha  a  bhuadhan  nàdurra  air 
an  slugadh  suas  le  bròn  agus  uamhas  do-labhairt, 
agus  sgàil  na  buille  air  lai^he  air.  Uime  sin  cha 
robh  e  aon  chuid  mi-nàdurach  no  mi-naomh,  mi- 
reusonta  no  mi-dhleasdanach,  gu  'n  eireadh  am 
miann  'n  a  anam,  agus  gu  'm  briseadh  e  mach 
an  dian  dhùrachd— "O  m'Athair,  ma  dh'fhaodas 
e  bhi  rachadh  an  copan  so  seachad  orm."  Ach 
air  ball,  's  e  glacadh  sealladh  air  a'  Chomhairle 
shiorruidh,  air  Sgriobturan  nach  fhaodar  a  bhris- 
eadh,  air  geallaidhean  nach  fàilnich  am  feasd, 
tha   e   tionndadh    nam  briathran  agus  a'  mhiann 

sin  gu  iimhlachd  choimhlionta,  agus  ag  radh, 
"gidheadh,  na  biodh  e  mar  is  àill  leamsa,  ach 
mar  is  toil  leatsa."  Agus  nach  f  haod  sinn  f  haicinn 
anns  na  briathran  sin  doimhneachd  a  ghràidh 
shiorruidii  araon  do  Athair  agus  do  Eaglais.  Mur 
do  theich  e  o  'n  fhearg  ri  teachd  cha  b'ann  a 
chionn  nach  robh  mothachadh  heò  aige  air 
uamhas  na  feirge  sin,  ach  a  chum  gu  'm  biodh 
aig  peacaich  dideann  agus  dòchas  a  chum  teich- 
eadh  o  'n  fheirg.  Cha  do  theich  e,  a  chionn  nach 
b'fhear-tuarasdail  e,  ach  a  chionn  gu  'm  b'e  am 
Buachaille  maith,  a  tha  leigeadh  sios  a  bheatha 
air  son  nan  caorach. 

Tha  Lucas  a'  deanamh  iomradh  air  ni  iongantach 
a  thachair  aig  an  am  sin  : 

"Agus  dh'fhoillsicheadh  dha  aingeal  o  neimh 
g'  a  neartachadh." — Luc.  xxii.  43. 

Cha  "n  iongantach  ged  fhritheileadh  na  spioradan- 
frithealaidh  ud  do  'n  Bhràthair  as  sine,  neach 
a  chomharraich  Dia  mar  oighre  nan  uile  nithean. 
Dh'fhoillsich  iad  a  theachd  do  'n  t-saoghal  mar 
naoidhean  Bhetlehem — fhritheil  iad  dha  's  e  air 
a  bhuaireadh  's  an  f hàsach — fhritheil  iad  dha  aig 
an  uaigh  air  maduinn  as-eirigh.  Tha  seirbhis  mar 
sin  do  phearsa  an  t-Slanuighir,  's  e  ag  oibreachadh 
II 


Getsemane 

a  mach  saorsa  a  shluaigh,  'n  a  choimhlionadh  air 
facal  glòrmhor  an  Athar  : 

"Agus  a  ris,  an  uair  a  tha  e  toirt  a  cheud-ghin 
a  steach  do  'n  t-saoghal,  tha  e  ag  radh,  Agus 
deanadh  uile  ainglean  Dhe  aoradh  dha."— 
Eabh.  i.  6. 

Cha  'n  'eil  e  air  innseadh  dhuinnfm;;/fl'raneartaich 
an  t-aingeal  an  Slànuighear,  's  e  'n  a  eigin  aig  an 
am  so.  Tha  aon  ni  cinnteach  bha  feum  mhòr 
aigG  air  neartachadh,  's  e  air  a  chuairteachadh  le 
anmhuinneachd  agus  le  dorchadas  neul  na  feirge, 
a  bha  gu  briseadh  air  a  cheann  naomh  mar 
thàirneanaich  Shinai.  Aig  amannan  eile  bha 
buadhan  a  Dhiadhachd  an  cleachdadh  a  thoirt 
fianuis  air  mar  am  Messias.  Ach  a  nis  bha  na 
buadhan  sin  fo  chlos,  a  chum  gu'm  biodh 
irioslachadh  air  a  dheanamh  coimhlionta.  B'  e 
so  mar  a  dh'f  hoillsich  e  doimhneachd  irioslachaidh : 
cha  do  mheas  e  mar  reubainn  a  bhi  co-ionnan  ri 
I)ia,  ach  chuir  e  e  fein  ann  an  dimeas.  Ged 
a  bha  e  'n  a  Dhia  neo-chaochlaidheach  ghabh  e 
air  fein  cruth  seirbhisich,  ag  àicheadh  air  fhein 
cleachdadh  a  bhuadhan  agus  a  chumhachd  mar 
Dhia,  a  sgriosadh  ann  am  priobadh  na  sùla 
deich  mile  saoghal  agus  ifrinn  de  nàimhdean,  a 
chum    gu    'm    blaiseadh    e    air    anmhuinneachd 

creutair  cruthaichte.  Anns  an  àicheadh  sin  bha 
an  dearbhadh  agus  an  deuchainn  air  iomlanachd 
ùmhlachd  do  chuing  Athar  anns  a'  chorp  a 
dh'ullaich  e  dha. 

B'  ann,  's  e  anns  a'  chàs  sin  a  thainig  an 
t-aingeal  agus  a  neartaich  e  e.  Nach  robh  e  'n  a 
thogail  agus  'n  a  neart  dha,  's  e  fo  'n  sgàil  dhorch 
sin,  air  a  ghlacadh  ann  an  anmhuinneachd  a 
dhaonnachd,  gu  'n  tigeadh  aingeal  a  fhrithealadh 
dha  le  aoradh,  a  chum  a  bhi  soillseachadh  an 
dorchadais  le  glòir  a  phearsa  's  an  Trianaid  uile- 
bheannaichte  ?  '  B'  e  so  an  dearbh  thogail  agus 
neartachadh  a  bha  feumail  aig  an  am — gu  'm 
biodh  aoradh  air  a  dheanamh  dha  le  gràdh  agus 
urram  le  aingeal  a  glòir,  an  uair  a  bha  e  fo 
dhimeas  agus  fo  thàir  aig  daoine,  lag  agus  diblidh 
"n  a  chorp,  Ian  àmhghair  agus  bròin  'n  a  anam,  a' 
giiilan  dioladh  agus  mallachd — toilteanas  peac- 
aidhean  sluagh  do-àireamh — mar  Urras  na  h- 
oighreachd.  Bha  so  dha  mar  roimh-bhlas  na 
glòire  bha  gu  thighinn,  an  uair  a  bhiodh  ainglean 
agus  uachdranachdan  agus  cumhachdan  air  an 
deanamh  umhail  dha,  agus  a  Kibadh  gach  glùn 
do  'n  ainm  losa.  Bha  an  t-aingeal  so  ag  aoradh 
dha  mar  theachdaire  o  Athair,  ag  Innseadh  dha,  's  * 
e  anns  an  staid  a  b'isle,  mu  'n  àirdeachadh  a  bha 

gu  leantuinn.  Bha  am  freagradh  so  dh'a  ùrnuigh 
mar  ghuth  Dhc,  ag  radh  ris  an  duine  anmhuinn 
an  Getsemane:  "Tha  do  chaithir,  O  Dhe !  gu 
saoghal  nan  saoghal." 

Ach  mo  thruaighe !  Mu  astar  urchuir  claiche, 
am  fianuis  an  ionaid  anns  a  bheil  cumhachdan  an 
t-saoghail  neo-fhaicsinnich  an  dian  ghleachd — 
ciiird  a'  bhàis  agus  piantan  ifrinn,  air  an  darna 
làimh,  agus  aoradh  agus  glòir  nèimh  nan  nèimhean, 
air  a'  làimh  eile — tha  na  deisciobuil  air  fuarachadh 
'n  an  co-fhaireachdan  cho  mòr  's  gu  bheil  iad  air 
tuiteam  'n  an  cadal  !  * 

"  Agus  thainig  c  chum  nan  deisciobuil,  agus 
fhuair  e  'n  an  cadal  iad,  agus  thuirt  e  ri  Peadair, 
An  arm  mar  sin  nach  b'urrainn  sibh  faire  a 
dheanamh  aon  uair  a  mhain  maille  riumsa?" 

Tha  leithid  a  ni  ann  agus  àmhghar  agus 
fulangas  Chriosd  a  bhi  fa  chomhair  ar  siila,  a  bhi 
faicinn  Chriosd  air  a  cheusadh  gu  follaiseach  air 
son  peacaidh,  agus  gidheadh  a  bhi  fantuinn  an 
suain  a'  pheacaidh — marbh  ann  an  euceartaibh 
agus  ann  am  peacadh — 's  gun  a  bhi  teicheadh  o 
'n  olc  ghràineil,  a  thug  air  Criosd  uile  àmhghair; 
's  gun  a  bhi  teicheadh  o  'n  fhearg  a  chuir  a 
leithid  a  dh'uamhas  air  losa,  ach  a  dh'fhuiling  c 
ann  am  meud  a  ghràidh  air  son  pheacach.  O  a 

pheacaich  nihì-chìiiamaich  I  'ii  a  do  chadal  ann 
an  saoghal  anns  an  do  shaoithrich  Mac  Dhe  'n  a 
spiorad,  agus  an  do  bhàsaich  e  mar  eiric  air  son 
peacaidh — 'n  a  do  chadal,  faodaidh  e  bhi,  na  's 
fhaisge  air  an  t-siorruidheachd  na  bhi  na  deis- 
ciobuil  chadalach  air  losa.  Dùisg  agus  teich  le 
aithreachas  agus  le  creidimh  a  chum  an  dòchais 
a  chuir  fulangas  an  t-Slànuighir  romhad.  Na 
dean  moille,  air  eagal  gu  faigh  an  claidheamh 
greim  ort,  's  tu  a  mach  a  Criosd,  agus  gu  marbh  e 
thu  leis  an  darna  bas  : 

Ach  nach  fhaod  creidmhich  cuideachd  a  bhi  n 
an  cadal?  B'  e  deisciobvil  z.  fhuair  losa  'n  an  cadal 
an  uair  a  thill  e  o  àmhghair  agus  o  urnuigh.  Nach 
trie  a  tha  deisciobuil  f  hathast  agus  cadal  mi-iom- 
chuidh  air  an  anam  ?  Co  an  criosduidh  diirachd- 
ach  air  nach  'eil  nàire  air  son  anmhuinneachd 
agus  caochlaidheachd  a  ghràidh  — cho  cearbach 
agus  ainneamh  's  a  thi  a  sheirbhis  dh'an  rioghachd 
— cho  mall  agus  seachranach  's  a  tha  cheuman  air 
slighe  Chriosd — cho  fann  's  a  tha  chreideamh,  's 
cho  fuar  "s  a  tha  dhiirachd,  ann  a  bhi  cumail 
co-chomunn  naomha  ri  Criosd  'n  a  òrduighean  ? 
Bhiodh  criosduidhean  na  b'fhearr  'n  an  dùisg  na 
'm  biodh  iad  na  bu  trice  còmhla  ri  Criosd  ann  an 
Getsemane — na    bu  mhiannaiche  air  a  bhi  dol  a 

steach  ann  an  inntinn  agus  an  gràdh  an  t- 
Slànuighir  'n  a  f  hulanagas — na  bu  dichiollaiche  air 
a  bhi  an  co-chomunn  fhulangais,  agus  air  a  blii 
faotainn  geur-mhothachadh  air  glòir  dhiamhair  an 
saorsa  fhein,  mar  a  tha  sin  ag  eirigh  a  doimh- 
neachdan  neo-chriochnach  amhghairean  Mhic  Dhe. 
Dùisgibh  uime  sin  a  chlann  Dhe  gu  creidimh 
as  beothaile,  gu  gràdh  as  aithreachaile,  dhàsan  a 
bhàsaich  air  'ur  son  agus  a  dh'eirich  a  ris.  Thig 
esan  a  bha  'n  a  shineadh  an  Getsemane  agus 
suidhidh  e  air  a'  chaithir  mhòr  ghil.  Dùisgibh 
agus  deanaibh  seirbhis  dha,  ann  an  creidimh  agus 
ann  an  gradh.  Deanaibh  seirbhis  dha,  agus 
cuiribh  cath  air  a  shon,  fo  bhratach  a  shaor 
ghràidh  agus  a  ghràidh  naomhachaidh — an  gradh  a 
thug  buaidh  ann  an  Getsemane  agus  air  Calbhari. 


II 

Amhghar  A'  Bhrùin 

"Tha    m'anam    lo    bhrònach,    eadhon    i^u    has.'' — 
Mat.  xxvi.  38, 

Bha   bròn  a'    gharaidh   a'   srulhadh  o  bhròn  a' 
Chrainn-cheusaidh,   mar  ni  a  l)lia  air  tighinn  am 

fradharc  agus  am  fagus.  Is  e  a  bha  ann  an 
tiugh-dhorchadas  Ghetsemane  sgàil  Chalbhari. 
Ma  thuigeas  sinn  sin  tuigidh  sinn  na  's  fhearr 
uamhasan  do-labhairt  nam  fulangasan  troimh  an 
deach  an  Slànuighear,  an  uair  a  thug  e  e  fhein 
mar  eirig  air  son  peacaidh. 

Clii  sinn  so  gu  soilleir  ma  ghabhas  sinn  beachd 
air  ùrnuigiiean  anns  a'  ghàradh,  oir  is  ann  gun 
teagamh  mu  na  nithean  a  bha  'n  a  bhròn  dh'a 
spiorad  a  bha  e  ag  iirnuigh.  Tha  sinn  a'  togail  o 
na  h-iirnuighean  sin  nach  robh  losa  idir  ag  hi 
copan  fearg  Athar  aig  an  am  so.  Cha  do  dh'òl  e 
an  copan  sin  gus  an  robh  e  air  a'  Chrann,  an  uair 
a  ghiùlan  e  ar  peacaidhean  'n  a  chorp  fhein — gus 
an  robh  e  air  a  dheanamh  'n  a  mhallachd  air  ar 
son,  agus  a  dh'f  huilinge  aon  uair  air  son  peacaidh- 
ean, am  firean  an  àite  nan  neo-fhlrean.  Ach  a 
nis,  an  Getsemane,  tha  gleachd  na  h-ùrnuigh,  agus 
a  bhròn  ro  mhòr  timchioU  air  a'  so  :  cha  'n  ann 
air  searbhas  a'  chopain,  's  e  'g  a  b/,  ach  air  do  'n 
Athair  a  bhi  cur  copan  na  feirge  'fi  a  laimh — 
copan  searbh  a  bha  e  gus  61  an  coimhlionadh  na 
h-aimsir.  Cha  'n  urrainn  dhuinn  sgeula  air 
Getsemane  a  leughadh  le  aire  gun  a  bhi  faicinn 
gu  bheil  amhghar  agus  bròn  agus  gleachd  an 
t-Slànuighir  ag  eirigh,  cha  'n  ann  idir  o  'n  chopan 
17  D 

a  bhi  ri  bhilean,  ach  o  shealladh  a  fhuair  siiilean 
anam  air  na  bha  arms  a'  chopan  a  bha  Athair  a' 
cur  'n  a  làimh  a  chum  òl — se.illadh  roimh  'n  am 
air  an  àmhghar  uamhasacli— an  t-saoithir  do- 
labhairt  — troimh  an  roimh  aig  anam  ri  dhol  aig 
am  a  bhi  'g  òl  a'  chopain.  Agus  air  an  dearbh 
aobhar  sin  cha  robh  ni  a  b'ion-mhiannaichte  le 
anam  reusonta  na  gu  'n  rachadh  an  copan  seachad 
air.  Ach,  air  a'  làimh  eile,  cha  mho  a  b'urrainn 
fianuis  a  bhi  na  bu  ghlòrmhora  a  r  meud  a  ghraidh 
do  thoil  Athar  agus  do  shlàinte  a  shiuaigh  na  so  : 
"  Na  biodh  e  mar  is  àiU  leamsa,  ach  mar  is  toil 
leatsa." 

Chaidh  na  h-ionghannan  uamhasach  ud  seachad, 
cha  'n  ann  leis  a'  chopan  a  bhi  air  òl,  ach  le  e  bhi 
air  a  chur  'n  a  làimh,  le  toil  an  Athar,  agus  le  e  bhi 
air  a  ghabhail  le  losa,  ann  an  iimhlachd  choimh- 
Honta  do  thoil  Athar.  Tha  e  air  a  dheanamh 
cinnteach  dhuinn  gur  ann  mar  so  a  bha  an  uair  a 
tha  losa  fhein  a'  cronachadh  eud  dall  Pheadair 
leis  na  briathran  so :  "  Cuir  do  chlaidheamh  's  an 
truaill :  an  copan  a  thug  m'Athair  dhomhsa,  nach 
Ò1  mi  e?" 

Bha  an  copan  ud  air  a  lionadh  le  toillteanas  a' 
chiontaich,  agus  e  fhein  air  a  mheas  mar  chiontach. 
()  'n  dearbh  am  ud  cha  'n  'eil  losa  air  fhaicinn 
i8 

tuilleadh  am  measg  dhaoine,  gus  an  d'eirich  e  o 
na  mairbh,  ach  an  riochd  ciontaich.  Tha  e  air 
a  ghlacadh — tha  casaid  air  a  dheanamh  air—  tha 
bhinn  air  a  thoirt  a  mach  leis  a'  bhreithimh — tha 
e  air  a  chrochadh  Ij'e  so  an  copan  a  dh'òl  's  a 
dh'fhalamhaich  e  air  a'  Chrann  mhallaichte.  Tha 
fhios  againn  cho  eucorach  's  a  bha  losa  beann- 
aichte  air  eigneachadh  le  daoine  gu  bhi  giùlan  cHù 
fear  droch-bheart.  Tha  fhios  againn  gu  'n  robh 
an  glacadh  gun  aobhar — gu  'n  robh  a'  chasaid 
breugach — a'  chiiirt  'n  a  culaidh  mhagaidh — an 
fhianuis  'n  a  mionnan-eithich — a'  bhinn  eucorach 
agus  gamhlasach — am  bàs  'n  a  mhort.  Tha  fhios 
againn  air  a'  so  uile,  agus  gidheadh,  ma  sheallas 
sinn  beagan  na  's  doimhne  chi  sinn  an  f  hireantachd 
a  bha  gliocas  neo-chriochnach  ag  oibreachadh  a 
mach  troimh  na  nithean  so,  a  reir  a  chomhairle 
chinnteach  agus  a  roimh-eòlas.  Chi  sinn  an  sin, 
anns  a'  chopan  feirge  a  tha  Criosd  ag  61,  dealbli 
air  fulangas-reite  an  urrais.  A  bhi  'g  a  fhaicinn 
air  a  ghlacadh,  air  fheuchainn,  air  a  dhiteadh,  air 
a  tharruing  gu  bàs  mar  fhear  droch-bheart 
sonruichte,  is  e  sin  mar  an  ceudna  a  bhi  faicinn, 
mar  ann  an  sgàthan,  cas-cheuman  Ceartas  an  Ti 
as  àirde,  's  e  air  a  thighinn  a  mach  le  i^ighdaras  a 
ghlacadh,  le  craicionn  air  a  bheil  ciiis-chasaid  a 

tha  uamhasach  air  a  sgrlobhadh,  le  ùghdaras  o 
bhreithimh  nan  uile  a  dhiteadh,  le  claidheamh 
liobhta  fearg  neinih  a  chum  diolaidh — Ceartas 
nach  leig  air  a  cheum  gus  a  faigh  e  riarachadh  air 
pearsa  Fear-ionaid  a'  chiontaich — Fear-siridh  agus 
Fear-saoraidh  na  muinntir  chaillte. 

Cha  'n  'eil  ni  a  tha  nise  a'  tachart  gu  foUaiseach 
dh'a  thaobh,  eucorach  's  mar  a  tha  iad  uile,  nach 
'eil,  a  reir  an  ruin  shiorruidh,  'n  a  chomharra 
faicsinneach  air  na  ceuman  falaichte  spioradail  a 
tha  Ceartas  naomha  a'  gabhail  ann  an  dioladh 
air  an  duine  "chaidh  àireamh  am  measg  nan 
ciontach."  Tha  sinn  a'  faicinn  eadhon  ann  an 
roghainn  an  t-sluaigh  air  Barabbas,  an  àite  losa, 
samhladh  agus  seula  air  diteadh  Chriosd  mar 
Fhear-ionaid  nam  peacach — bha  e  neo-chiontach 
mar  an  t-uan,  gidheadh  chaidh  eallach  a  leagadh 
air  bu  truime  gu  mòr  na  eallach  Bharabbais.  Mar 
a  dh'fhuiling  e  le  roghainn  dhaoine  an  àite  a' 
mhortair,  Barabbas,  mar  sin  dh'fhuiling  e  a  reir 
run  gràis  Dhè  an  àite  "clann  na  feirge." 

Mar  sin  tha  sinn  a'  faicinn  a'  chopain  a  dh'òl 
an  Slànuighear,  an  diteadh  ris  an  do  ghabh  e, 
suidheachadh  agus  duals  fear  drocli-bheart,  air  a 
shamhlachadh  anns  gach  àmhghar  a  dh'fhuiling  e 
fo  làmhan  dhaoine  aingidh,  ach  air  a  choimhlionadli 

anns  a'  chunntas  a  bha  aige  ri  dheanamh  ri  Dia, 
agus  anns  an  f  hearg  a  chaidh  a  dhòrtadh  a  mach 
air  le  Dia. 

Ma  's  e  so  an  copan,  de  bu  chiall  do  bhi  'g  a 
ghabhail,  ach  gu  'n  irioslaicheadh  losa  e  fhein  gu 
bhi  air  a  dheanamh  'n  a  pheacadh  air  ar  son — 
gu  bhi  air  àirearah  am  measg  nan  ciontach — chum 
gu  'm  biodh  peacaidhean  a  shluaigh  air  an  leagadh 
air.  B'  e  so  an  gnothuich  air  an  robh  Getsemane 
'n  a  fhianuis  eadar  an  t-Athair  agus  am  Mac. 
An  coimhHonadh  na  h-aimsir  tha  an  t-Athair  ag 
iarraidh  air  losa  cionta  na  h-Eaglais  a  ghabhail 
air  fhein.  An  coimhiionadh  na  h-aimsir  tha  losa 
a"  gabhail  agus  a'  daingneachadh  na  bha  air  a 
rùnachadh  leò  le  cheile  ann  an  comhairle  na  sith 
o  shiorruidheachd.  Tha  e  a'  daingneachadh  nan 
cumhachan  leis  an  do  chord  e  gu  'n  seasadh  e  mar 
urras  a  shluaigh  thaighte,  agus  gu  'n  iocadh  e  am 
fiachan  uile.  "Cha  'n  e  mo  thoil-sa  ach  do  thoil- 
sa  gu  'n  robh  deanta." 

Tha  an  t-Athair  a'  leagadh  air  uile  aingidheachd 
na  muinntir  a  thug  e  dha.  Tha  e  a'  meas  dha 
cionta  nan  uile  bhios  air  an  teàrnadh.  Tha  e  "g  a 
dheanamh-san  do  nach  b'aithne  peacadh  'n  a 
pheacadh  air  ar  son.  Tha  e  'g  a  àireamh  am 
measg  nan  ciontach,  mar  neach  a  tha  giulan  "n  a 

phearsa  fhèin  peacaidhean  mhòrain.  Is  ann  a 
thaobh  nithean  mar  so  a  thuirt  losa :  "  Do  thoil 
gu  'n  robh  deanta."  Uime  sin  tha  e  gabhail  air 
fhein,  an  ùmhlachd  do  thoil  Atiiar,  na  peacaidhean 
a  tha  e  gus  a  ghiùlan  'n  a  chorp  fhein  air  a'  chrann, 
agus  tha  am  baisteadh  fala  a  tha  leantuinn  mar 
chomhar  agus  mar  sheula  air  a'  chùmhnant  leis  a 
bheil  esan  air  a  dheanamh  mar  gu  'm  b'  e  ceann- 
feadhna  nam  peacach — mar  neach  air  a  bheil  an 
t-eallach  as  truime  a  tha  ann. 

An  urrainn  sinn  a  bhi  ann  an  teagamh  a 
nise  a  thaobh  gnè  agus  crioch  an  fhulangais  ud 
's  a'  gharadh?  Smaoinich  air  losa  anns  an  t-suidh- 
eachadh  uamhasach  sin  fa  chomhair  Breitheamh 
nan  uile  —  fa  chomhair  Dhe  agus  Athar  —  fa 
chomhair-san  anns  an  robh  iomlanachd  aoibhneis 
agus  a  ghlòire !  Smaoinich  air  agus  e  ag  aontachadh 
gu  'm  biodh  peacaidhean  dheich  miltean  air  am 
meas  dha  le  Athair.  Smaoinich  air  agus  e  deònach 
gu  'n  cuireadh  breitheanas  Athar  as  a  leith  a'  h-uile 
seòrsa  agus  tomhais  uilc — a'  h-uile  gne  agus  suidh- 
eachadh  aingidheachd  ghràineil.  Bha  leabhar- 
cuimhne  Dhe,  anns  a  bheil  uile  pheacaidhean  an 
taghaidh  air  an  sgriobhadh  mar  a  tha  iad  ann  an 
sealladh  Dhe,  air  fhosgladh  fa  chomhair  suilean 
losa   an    Getsemane  —  "aingidheachd  gach  aon 

dinn,"  a  bha  Dia  a  nis  a'  dol  a  leagadh  air,  air  an 
nochdadh  dha  'n  an  gràinealachd.  Faodaidh  tu 
smaoineachadh  am  bròn  a  bha  ann  dha  e  fhein 
a  bhi  air  a  mheas  ciontach  dhe  na  bha  anns  an 
leabhar  uamhasach  ud,  agus  e  fhein  a  bhi  cean- 
gailt  ann  an  cùmhnant  làn  riarachadh  a  thoirt  air 
an  son  gu  leir  do  Lagh  naomha  Uhe.  B'  ann  an 
uair  sin  a  chuir  Criosd  e  fhein  an  ceill,  ann  an 
Sgriobturan  na  fàidhdeireachd,  mar  Sheirbhiseach 
ciimhnant  le  uile  chridhe  : 

"  Feuch,  tha  mi  teachd  ;  ann  an  rola  an 
leabhair  tha  e  sgriobhta  ormsa  ;  is  e  mo  thlachd 
do  thoil  a  dheanamh,  a  bhe  ;  seadh,  tha  do  lagh 
an  taobh  a  stigh  de  mo  chridhe." — Salim  xl.  7-8. 

An  uair  sin  ghlaodh  e,  mar  neach  fo  throm  uallach, 
is  peacaidhean  a'  càrnadh  air  a  mhuin,  's  e  air 
chrith  agus  fo  naire,  agus  'g  a  fhèin-dhìteadh  dlV 
an  cionn  : 

"Oir  dh'iadh  uilc  gun  aireamh  mu  'n  cuairt 
orm  ;  ghlac  m'euceartan  mi,  agus  cha  'n  'eil  e 
an  comas  dhomh  se;illtuinn  suas  :  na's  honmhoire 
tha  iad  na  fait  mo  chmn,  agus  threig  mo  chridhe 
mi."— Salm  xl    12. 

Thòisich  e  air  a  bhi  brònach  agus  ro  dhubhach, 
agus  thuirt  e  r'a  dheisciobuil : 

"  Tha  m'anam  ro  bhrònach  eadhon  gu  bàs." 

Cha  do  thachair  ni  ann  an  eachdraidh  a  bha  ahn 
an  seadh  sam  bith  coltach  ri  fulangas  an  t-Slàn- 
uighir.  Cha  'n  'eil  mar  sin  ni  as  urrainn  dhuinn 
a  ghabhail  mar  shamhla,  a  clium  solus  a  chur  air 
àmhghair  agus  bròn  neach  a  tha  gu  h-iomlan 
naomh,  an  uair  a  tha  Breitheamh  nan  uile  'g  a 
mheas  ciontach,  agus  a'  dòirteadh  air  fearg  agus 
dioladh  a  reir  toillteanas  a'  chionta  sin. 

Ach  ged  nach  urrainn  dhuinn  solus  a  chur  air 
le  samhla,  is  urrainn  dhuinn  òl  as  a  shaoibhreasan 
òirdhearc  le  bhi  cur  suidhichidhean  eile  /;r  a 
choinnimh.  Faodar  bròn  peacaidh,  mar  a  bha 
e  air  a  mheas  do  Chriosd,  a  thuigsinn  ann  an 
tomhais  le  aoibhneas  na  fireantachd,  mar  a  tha  e 
air  a  mheas  do  'n  pheacach.  Mar  sin,  tre  fhir- 
eantachd  a'  chreidmhich  agus  na  h-Eaglais  ■ — 
fireantachd  Chriosd  air  a  mheas  dhaibh — faodaidh 
sinn  ni-eigin  a  thuigsinn  de  'n  naire  uamhasach 
agus  an  diteadh  eagalach  tre  'n  deachaidh  esan  a 
thug  riarachadh  seachad  air  son  peacaidhean  na 
h-Eaglais.  Tha  an  Spiorad  Naomh  e  f  hein  a'  cur 
solus  dhuinn  air  an  diamhaireachd  so  air  an  dearbh 
dhòigh  so,  an  uair  a  tha  e  ag  radh : 

"Oir  rinn  e  esan  do  nach  b'aithne   peacadh 
'n  a  iobairt  pheacaidh  air  ar  son-ne,  a  chum  gu 
'm  biomaid-ne  air  ar  deanamh  'n  ar  fireantachd 
Dhe  ann-san." — 2  COR.  v.  21. 

"Oir  is  aithne  dhuibh  gràs  ar  Tighearna  losa 
Criosd,  ged  a  bha  e  saoibhir,  gidheadh  gu  'n 
rinneadh  bochd  e  air  'ur  son-se,  a  chum  gu  'm 
biodh  sibhse  saoibhir  tre  a  bhochdainn-san.'' — 
2  Cor.  viii.  9. 

Tha  e  air  a  chur  an  ceill  gu  soilleir  anns  an 
earrainn  mu  dheireadh,  ge  b'  e  ni  a  tha  air  f  hilleadh 
a  steach  anns  a'  bhochdainn  leis  an  robh  Criosd 
air  a  dheanamh  bochd,  gu  bheil  a  chaochladh  sin 
air  a  sheilbheachadh  leinne  anns  an  t-saoibhreas 
leis  a  bheil  a  bhochdainn-san  'g  ar  deanamh 
saoibhir.  Ma  bha  peacadh  agus  bròn,  nàire  agus 
bàs,  ann  dhà-san,  bha  fireantachd  agus  aoibhneas, 
uaisleachd  agus  beatha  shiorruidh.  ann  dhuinne. 

Anns  an  earrainn  eile  tha  e  air  a  dheanamh  a 
cheart  cho  soilleir,  ma  mheas  Dia  ar  peacaidhean- 
ne  dhà-san,  anns  nach  robh  peacadh,  gu  'm  b' 
ann  a  chum  gu  'm  measadh  e  fireantachd  Chriosd 
dhuinne,  aig  nach  robh  fireantachd. 

Is  ann  a  chum  gu  'm  biodh  an  iomlaid  ghràsmhor 
so  air  a  dheanamh  a  rùnaich  Dia  aonadh  diamhair 
coimhcheangail  a  bhi  eadar  Criosd  agus  an  Eaglais. 
Tha  esan  a'  gabhail  a  peacadh-se  a  chum  gu  'm 
blais  e  air  a  shearbhas,  agus  gu  'n  giiilan  e  a 
mhallachd,  a  chum  gu  'm  bi  ise  air  a  deanamh 
saoibhir  le  fhireantachd-san,   a2;us   o;u   "m   blais  i 

air  aoibhneas-san,  agus  gu  'n  seilbhich  i  a  neamh- 
san.  Tha  an  da  ni  air  an  cur  mu  choinnimh  a 
cheile — an  darna  ni  mar  thoradh  air  an  ni  eile. 
Tha  peacaich  air  am  meas  mar  fiiireanaibh  do 
bhrlgh  gu  'n  robh  an  t-Aon  Naomh  air  a  mheas 
mar  pheacach. 

Mar  sill  is  e  sochair  a'  pheacaich  a  tha  creidsinn 
ann  an  losa — ged  is  peacach  e — gàirdeachas  a 
dheanamh  'n  a  f  hireantachd-san  air  a  mheas  dha, 
's  e  air  a  sgeadachadh  anns  an  trusgan  ghlòrmhor 
anns  nach  fhaic  naomhachd  uile-leursainneach 
smal.  Air  an  dòigh  cheudna  cha  'n  urrainn  losa — 
ged  a  tha  e  iomlan  ann  an  naomhachd — gun  a  bhi 
Ian  bròm  agus  amhghair,  's  e  air  a  sgeadachadh 
anns  an  trusgan  salach  a  tha  'n  a  ghràin  neo- 
chriochnach  do  naomhachd  uile-leursainneach. 

Mar  nach  ruig  a  leas  neo-airidheachd  a'  chreid- 
mhich  a  ghàirdeachas  a  mhilleadh,  's  fireantachd 
Chriosd  air  a  meas  dha,  mar  sin  cha  shàbhail 
naomhachd  iomlan  an  t-Slanuighir  esan  o  bhròn 
do-labhairt,  agus  cionta  uamhasach  a'  pheacaich 
air  a  mheas  dha. 

Cha  'n  e  mhàin  gu  bheil  gàirdeachas  mòr  aig  an 

fhirean  ann  am  fireantachd  Immanueil,  ach  tha 

anani  air  a  lionadh  le  iongantas  -  iongantas  anns 

a  bheil  togail   mhilis  aige — a  thaobh  a'  ghrais  a 

shaor  e  o  fhearg  's  o  mhallachd,  tre  fhulangas 
neach  eile.  Mar  sin,  air  a'  làimli  eile,  ged  a  bha 
fhios  aig  losa  air  na  bha  aige  ri  fhulang,  nach 
fhaod  sinn  a  radh  gu  'n  robh  e  air  a  lionadh  le 
iongantas  ro  phiantail  an  uair  a  dhòirt  Athair 
gràidh  fraoch  fheirge  air,  mar  fhear-ionaid  a 
shluaigh.  Is  e  sin  am  pian  cianail  a  tha  anns  a' 
ghlaodii  ud  :  "  Mo  Dliia  !  mo  Dhia  !  c'uime  threig 
thusa  mi?" 

Mar  a  tha  aoibhneas  agus  sonas  an  fhirean  cho 
àrd  ri  neimh, — 'g  a  thogail  gu  caithir  na  glòire  — 
mar  sin  tha  bròn  agus  pian  an  t-Slànuighir  cho 
domhain  ri  ifrinn — 'g  a  chur  troimh  ifrinn.  Mur 
biodh  losa  air  gleachd  ri  cumhachdan  an  dorch- 
adais  agus  a'  bhàis,  agus  air  buaidh  a  thoirt  a  mach, 
cha  bhiodh  aon  pheacach  a  chaoidh  air  a  thogail 
gu  Glòir.  Mar  sin  cuideachd  is  e  aoibhneas  agus 
glòir  an  fhirean — cha  'n  e  aon  fhirean,  ach  sluagh 
gun  àireamh — na  glaineachan  leis  an  leur  dhuinn 
agus  an  tuig  sinn  ni-eigin  de  dhoimhneachdan 
fulangais  Chriosd. 

Anns  an  t-solus  sin  nach  reub  sinn  ar  cridheachan 
agus  nach  dean  sinn  caoidh — nach  crom  sinn  ar 
ceann  's  nach  dean  sinn  aoradh — is  sinn  a'  cluinn- 
tinn  a  ghuth  tiamhaidh-san  ag  radh :  "  An  robh 
bron  a  riamh  coltach  ri  ?no  bhron-sa  Ì  " 

III 

Cruaidh-ghleachd  Urnuigh 

"  Agus  air  dha  bhi  ann  an  cruaidh-ghleachd  anama, 
rinn  e  urnuigh  na  bu  durachdaiche  ;  agus  bha  fhallas 
mar  bhraonan  mora  fala  a'  tuiteam  sios  air  an 
talamh," — Luc.  xxii.  44. 

Tha  na  Sgriobturan  a'  toirt  eòlas  dhuinn  air  losa 
mar  fhear-ùrnuigh — fear  a  bha  gu  trie  anns  an 
uaigneas,  an  gleachd  ri  Dia.  Dh'fheumadh  e  bhi 
mar  sin  's  e  air  a  dheanamh  anns  na  h-uile  nithean 
eosmhuil  r'a  bhraithrean,  a  mhàin  as  eugmhais 
peacaidh.  Dh'fheumadh  e  bhi  mar  sin  e  reir 
cumhachan  a'  chùmhnant  a  bha  eadar  e  fhein 
agus  Athair.  A  reir  a'  cWimhnant  sin  bha  e  'n  a 
oighre  air  iomadh  gealladh,  ach  bha  an  coimhlion- 
adh  an  crochadh  air  urnuigh:  "/«?-/-  orm  's  mar 
oighreachd  bheir  mi  dhuit —  "  Tha  so  a'  sealltuinn 
dhuinn  flor  nàdur  irioslachaidh-san.  Tha  urnuigh 
a'  gabhail  a  steach  anmhuinneachd  agus  feum. 
Is  e  sin  darna  Pearsa  na  Diadhachd  air  e  fhein 
irioslachadh,  Dh'fhalamhaich  e  e  fhein  agus 
dh'àicheadh  e  air  fhein  an  cumhachd  a  bhuineadh 
dha  mar  Dhia.  Uime  sin  tha  e  air  fhoillseachadh 
dhuinn  ann  an  staid  anmhuinneachd — staid  irios- 
lachaidh. 


Cruaidh-ghleachd   Urnuigh 

A?i  Urnuigh  An  Getsemane. 
I.   larrtus  na  h-ùrnuigh. 

"  O  m'Athair,  mur  faodar  gu  'n  teid  an  copan 
so  seachad  orm  gun  mi  'g  a  òl,  do  thoil-sa  gu  'n 
robh  deanta." 

De  tha  so  a'  ciallachadli?  An  e  ùmhlachd  na 
h-anmhuinneachd  agus  an  eu-comais  ?  An  e  mar 
a  their  daoine  ann  an  cruaidh-chas  freasdail : 
"Cha  'n  'eil  leasachadh  air — ùmhlaicheamaid  do 
thoil  an  Fhreasdail  ? "  Cha  'n  e.  Is  e  tha  so 
iarrtus  dhùrachdach :  "  Ma  's  e  so  do  thoil-se,  is 
e  m'iarrtus  gu  'm  bi  i  air  a  deanamh."  Direach 
mar  a  theagaisg  e  dh'a  dheisciobuil  anns  an 
urnuigh:  "Ar  n-Athair  a  ta  air  neimh  .  .  . 
biodh  do  thoil  air  a  dheanamh  air  an  talamh  mar 
air  neimh."  "O  m'Athair,"  tha  e  a'  gutdhe,  ^^  do 
fhoil  gvi  'n  robh  deanta  "  "  Feuch  tha  mi  teachd 
chum  do  thoil  a  dheana7?ih,  O  Dhe.'" 

De  bha  anns  an  toil  so  ?  Bha,  gu  'm  biodh 
losa  air  a  dheanamh  'n  a  iobairt  air  son  peacaidh 
— 'n  a  urras  air  ciontaich.  B'  e  toil  an  Athar  gu 
'm  biodh  an  Eaglais  air  a  naomhachadh — air  a 
teàrnadh  le  slàinte  shiorruidh. 

Tha  mar  sin  da  ni  anns  an  iarrtus  so : 
Tha  e  ag  iarraidh  neart  agus  gràs  a  chum  gu  'n 

coimhlion  e  run  agus  toil  Dhe  'n  an  iomlanachd 
le  a  bhàs — a  chum  gu  'n  dòirt  e  mach  anam  gu  bus, 
mar  iobairt  air  son  peacadh — am  firean  an  àite  nan 
neo-fhirean.  Tha  eallach  trom  cionta  na  h- 
oiii,hreachd  air — tha  neul  dhubh  corruich  lehobhah 
OS  a  chionn — agus  tha  crith  is  uamhunn  air  nàdur 
na  daonnachd  air  choinnimh  na  buille.  Tha  e  ag 
iirnuigh  le  athchuinge  is  àrd-èigheach  is  deuraibh, 
a  chum  gu  'm  bi  e  comasach,  ann  an  gràdh  neo- 
chriochnach,  air  ùmhlachd  choimhlionta  agus 
uile-naomh  a  thoirt  do  thoil  Dhe — an  ùmhlachd 
leis  an  toir  e  buaidh  air  cumhachdan  ifrinn  agus 
a'  bhàis,  agus  leis  am  pàigh  e  fiachan  na  h- 
oighreachd. 

Anns  an  darna  h-àite  :  Tha  e  ag  iarraidh  gu  faic 
e  toradh  fhulangais,  eadhon  glòir  an  Athar  ann  an 
teàrnadh  a  shluaigh — gu  'm  bi  toil  Dhe  air  a 
coimhlionadh  ann  a  bhi  toirt  mòran  mhac  agus 
nighean  gu  glòir.  So  crioch  fhulangais.  So  run 
na  Comhairle  shiorruidh  anns  a'  chùmhnant. 
Tha  e  ag  iarraidh  neart  a  chum,  ann  a  bhi  toirt 
ùmhlachd  naomh  d'a  thoil,  gu  'm  bi  an  iobairt  'n 
a  h-eiric  anns  am  bi  luach  neo-chriochnach — 'n  a 
tobair  gràs  saoraidh  cho  iongantach  's  gu  'n  glaodh 
iadsan  uile  leis  an  toigh  a  shlàinte  le  aoibhneas, 
a'  toirt  glòir  do  Dhia. 


Cruaidh-ghleachd   Urnuigh 

II.   Nàdur  na  h-ùrnuigh. 

B'  e  sud  urnuigh  a'  chreidimh  agus  naliosdachd. 
B'  e  Mac  Siorruidh  Dhe,  agus  gidheadh,  a  ihaobh 
na  h-irioslachd  a  roghnaich  e,  bha  e  sonruichte  a 
thaobh  creidimh.  B'  e  gne  na  h-irioslachd  ud, 
nach  seasadh  e  idir  gun  creideamh  a  bhi  làidir 
agus  am  beò  chleachdadh. 

Far  a  bheil  urnuigh  a'  chreidimh  tha  an  da 
chuid  Spiorad  agus  Facal  Dhe — urnuigh  anns  an 
Spiorad  agus  a  reir  an  Fhacail.  B'ann  mar  s'n  a 
bha  an  urnuigh  so — a  reir  facal  neo  mhearachdach 
a'  gheallaidh : 

"  Feuch  m'òglach  a  chumas  mi  suas  ;  m'aon 
taghta,  anns  a  bheil  tlarhd  aig  m'anam  :  chuir 
mi  mo  Spiorad  air  ;  foillsichidh  e  breitheanas  do 
na  cinnich.  Cha  tig  fàilinn  no  briseadh  air,  gus 
an  suidhich  e  breitheanas  air  an  talamh  ;  agus 
feithidh  na  h-eileanan  air  a  lagh." — ISA,  xlii.  j,  4. 

"Oir  is  e  an  Tighearna  lehobhah  m'fhear- 
cuide-chaidh,  air  an  aobhar  sin  cha  chiurear  mi 
gu  amhluadh  ;  ui'^e  sin  shuidhich  mi  mo  ghnùis 
mar  chloich-theine,  agus  tha  fios  agam  nach 
nàraichear  mi." — ISA.  1.  7. 

]vlar  sin  bha  geallaidhean  mora  agus  ro  luachmhor 
aig  a'  Mhessias,  agus  iad  uile  'n  an  seadh  agus  'n 
an  Amen  ann  f  hein. 

Bha   mar  an   ceudna  an    urnuigh   so    anns    an 

Spiorad — cha  b'urrainn  i  bhi  air  a  chaochladh,  's 
an  Spiorad  air  a  thoirt  dha  thar  tomhais.  Tha 
sinn  a'  leughadh  an  uair  a  bha  losa  aig  uaigh 
Lasaruis  gu  'n  d'thuirt  e : 

"  Athair,  tha  mi  toirt  buidheachas  dhuit  gu 'n 
d'eisd  thu  rium." 

Cha  'n  'eil  e  air  innseadh  dhuinn  gu  soilleir  c'uin 
a  rinn  losa  an  urnuigh  sin,  ach  tha  e  air  a  radh 
ann  an  rann  no  dha  roimh  'n  sin : 

"  Uime  sin  thainig  losa  ag  osnaich  a  ris  ann 
fein  a  chum  na  h-uaighe." 

Nach  fhaod  sinn  a  ghabhail  gur  e  urnuigh  a  bha 
's  an  osnaich  sin  ?  Agus  an  uair  a  chuimhnicheas 
sinn  gu  bheil  Pol  ag  radh  gu  bheil  an  Spiorad 
Naomh  a'  deanamh  eadar-ghuidhe  air  ar  son  le 
osnaibh  do-labhairt,  faodaidh  sinn  a  cho-dhùnadh 
gu  'n  robh  losa  ag  urnuigh  anns  an  Spiorad  an 
uair  ud— mur  a  b'  ann  le  athchuinge  agus  àrd- 
eigheach  co-dhiùbh  le  deuraibh.  Agus  uime  sin 
tha  e  toirt  buidheachas  air  ball  do  'n  Athair  air 
son  gu  'n  d'eisd  e  ris. 

Ach  mar  is  e  urnuigh  a'  chreidimh  a  tha  so  is 

e  urnuigh  na  liosdachd  a  tha  ann  mar  an  ceudna 

— urnuigh  nach  gabh  ri  diultadh.     Bha  i  ann  am 

mòr   dhi^irachd,   le   àrd-èigheach,    le    deuraibh,   le 

fuil.  "  Bha  fhallas  mar  bhraonan  mora  fala  a' 
tuiteam  sios  air  an  talamh."  An  iiair  a  ghleachd 
losa  's  an  urnuigh  bu  shealladh  e  nach  d'fhuair 
neamh  roimhe  no  as  a  dheidh.  Bha  an  da  chuid 
Lagh  Athar  agus  teàrnadh  mhiltean  do-àireamh  ]e 
slàinte  shiorruidh  an  earbsa  ris.  Cha  robh  ach 
aon  dòigh  air  sud  a  dheanamh  :  gu  fuiiingeadh  e 
'n  a  chorp  's  'n  a  anam  na  buillean  a  riaraicheadh 
ceartas  Dhe,  agus  a  bhiodh  'n  an  làn-dhioladh  air 
toillteanas  na  muinntir  air  son  an  d'thug  e  e  fhein, 
eadlion  an  darna  bàs — am  bàs  siorruidh. 

Cha  b'iongantach,  's  e  'n  a  leithid  sin  a  chàs,  le 
corpanmhuinn,  le  anam  naomhagus  neo-lochdach, 
ged  dheidheadh  e  sàs  ann  an  gleachd  urnuigh 
creidimh  agus  hosdachd,  chum  greim  a  chur  air 
cumhachd  Dhe,  air  an  robh  coir  cùmhnant  aige, 
agus  leis  am  b'urrainn  e  an  t-iongantas  siorruidh  a 
choimhHonadh^ùmhlachd  iomlan  a'  Chrainn- 
cheusaidh. 

Cha  b'  iongantach,  's  an  gràdh  siorruidh  leis  an 
do  ghràdhaich  e  shluagh,  am  bias  searbh  agus  an 
sealladh  uamhasach  a  fhuair  e  nis,  ann  an  nàdur 
na  daonnachd,  air  truaighe  nan  uamhasan  bho  'n 
d'thainig  e  g'an  saoradh,  ged  a  thilgeadh  e  e  fhein 
le  cruaidh-ghleachd  air  neart  lehobhah. 

Tha  còraichean   Ceartais  r'an   coinneachadh — 

tha  copan  feirge  an  Dia  shiorruidh  r'a  òl— tha  a 
shluagh  a  ghràdhaich  e  's  ifrinn  a'  miaranaich  le 
miann  orra — agus  tha  esan  a  stigh  anns  an  urras 
air  an  son — cha  'n  iongantach  ged  bhiodh  a 
spiorad  agus  fheòil  agus  fhuil  air  chrith.  "  Bha 
fhallas  mar  bhraonan  mora  fala  a'  tuiteam  sios  air 
an  talamh."  Ach  is  leis  an  gealladh,  agus  le 
cruaidh  ghleachd  a'  chreidimh  agus  na  liosdachd 
cumaidh  e  Dia  ri  ghealladli  agus  bheir  e  buaidh. 
Saoraidh  e  a  shluagh  agus  cuiridh  e  glòir  neo- 
chriochnach  air  uile  bhuadhan  na  Diadhachd. 

III.  Buaidh  na  h-ùrnuigh. 

Bha  da  ni  's  an  iarrtus  :  Ghuidh  e  an  toiseach  air 
son  gràs,  eud,  gràdh,  gu  bhi  umhail  gu  bàs,  a 
chum  gu  'n  sgriosadh  e  am  bas,  agus  gu  'n 
ruigeadh  e  air  àrd-oifig  fhèin  mar  Phrionnsa  na 
beatha.  Ghuidh  e  a  ris,  gu  faiceadh  e  de  shaoithir 
anama,  eadhon  slàinte  shiorruidh  nan  uile  thug  an 
t-Athair  dha.  Agus  so  na  dearbh  nithean  a  tha 
an  Sgriobtur  a'  cur  an  ceill  a  f  huair  e. 

"  Ris  an  d'eisdeadh  a  thaobh  an  ni  roimh  an 
robh  eagal  air.  Ged  bu  Mhac  e,  dh'fhoghlum  e 
ùmhlachd  o  na  nithean  a  dh'fhuiling  e." 

Dh'fhoghlum  e  i^imhlachd,  cha   'n   ann  le   bhi  a' 

cromadh  gu  sàmhach  fo  'n  bhuille,  ach  le  bhi  dol 

an  coinnimh  a'  bhais,  agus  e  fhein  a  thoirt  suas 

mar  iobairt  gun  smal  do  Dhia.  Mar  sin  bha  e  air 
a  shaoradh  o  'n  bhàs,  agus  thug  e  buaidh  air  a' 
bhàs. 

Ach  's  ann  mar  Cheann  glòrmhor  na  h-Eaglais 
agus  mar  fhear-saoraidh  a  shiuaigh  a  choisinn  e 
an  t-saorsa  so.  Cha  b'ann  air  a  shon  fhein  gu 
pearsanta  a  bha  ùrnuigh,  ach  mar  urras  a  shiuaigh 
— a  chum  gu  'm  biodh  aca-san  saorsa  ann-san  agus 
maille  ris.     Uime  sin  tha  e  sgriobhta : 

"Agus  air  dha  bhi  air  a  dheanamh  foirfe, 
rinneadh  e  ii  a  iighdar  slàinte  shiorruidh 
dhaibhsan  uile  a  bhios  umbail  dha." 

Chi  Jiioran  e  's  bidh  eagal  orra^  agus  earhaidh  tad 
as  an  Tighearna. 


IV 

"An  ann  mar  sin,  nach  b'urrainn  sibh  faire  a 
dheanamh  aon  uair  a  mhkin  maille  riùmsa  ? '' — Mat. 
xxvi.  40. 

Tha   an   t-eadar-dhealachadh   as    mo   eadar  an 
triùir  dheisciobuil  agus  losa.     Tha  iadsan  anmh- 
uinn  agus  faoin — tha  esan  dileas  agus  buadhmhor — 

anns  a'  chruaidh-chas.  Cha  robh  triiiir  chreidmh- 
each  air  an  talamh  'n  an  la  cho  ainmeil  no  cho 
inbheil  ris  an  triiiir  a  thug  losa  leis  a  chum  faire 
a  dheanamh  còmhla  ris,  's  e  fo  sgàil  Chalbhari. 
Ach  dhearbh  iad  gu  'n  robh  gàirdean  feòla  air 
bheag  spionnaidh  ann  an  cruaidh-ghleachd  Ghet- 
semane.  Bha  losa  an  sàs  ann  an  obair  anns  nach 
b'urrainn  duine  air  bith  cobhair  air.  An  uair 
a  thill  losa  a  dh'ionnsuidh  nan  gaisgeach  (?), 
air  dha  a  bhi  an  craaidh-ghleachd  anama,  fhuair 
e  'n  an  cadal  iad.  Cha  bu  pheacadh  sin  ann 
fhein,  ach  an  uair  a  ghabhas  sinn  beachd  air  an 
t-suidheachadh  anns  an  robh  iad  aig  an  am — 
an  earbsa  a  chuir  an  Tighearna  annta — 's  e  bha 
ann  peacadh  ro  mhòr. 

I.  Rinn  iad  dearmad  air  an  dleasdaiias. 

Nach  d'thuirt  am  Maighistir  riu,  is  anam  ro 
bhrònach : 

"  Fanaibh   an   so   agiis   deanaibh  faire  maille 
riiimsa  ?  " 

Bu  leòr  an  dàimh  ris  mar  dheisciobuil,  agus  an 
gràdh  dha  mar  am  Maighistir,  gus  an  cumail 
'n  am  faire,  is  e  fo  bhròn  do-labhairt  agus  an 
cath  ro  chruaidh.  Nach  mo  gu  mòr  na  sin  an 
uair  a  dh'àifhìi  c  dhaibh  faire  a  dheanamh  maille 

ris?  Cha  'n  e  mhàin  gu  'n  robh  an  cadal 
gun  leisgeul  an  uair  sin,  bha  e  'n  a  pheacadh 
mòr. 

2.  Dhìchuimhnich  iad  earail  ro  shònruichte. 

"Gheibh    sibh    uile    oilbheum    annamsa    an 
nochd." 

Tha  sibh  ann  an  cunnart,  agus  tha  e  dliith  air 
làimh,  eadhon  a7i  nochd.  Ma  rinn  sibh  faire  a 
riamh  deanaibh  ati  ?iochd  e.  So  uair  agus 
cumhachd  an  dorchadais.  Dh'iarr  Satan  sibh  a 
chum  'ur  criathradh  mar  chriothnachd,  agus 
gabhaidh  e  an  cothrom  oirbh.  Ach  an  deidh  sin 
uile,  chaidil  iad — pheacaich  iad  peacadh  mòr. 

3.  Dhiùlt  iad  fàbhor  phearsanta  do  losa. 
Dh'fhaodadh  e  bhi  air  labhart  le  ùghdaras  mar 

an  Tighearna  agus  am  Maighistir.  Nach  bu  leòr 
an  cunnart  fhein  aig  an  am  air  son  an  cumail 
'n  an  dùisg?  Ach  air  dha  creideas  a  thoirt 
dhaibh  mar  dhaoine  aig  an  robh  gràdh  dha, 
dh'iarr  e  orra  mar  fhàbhor  faire  a  dheanamli 
maille  ris,  's  e  'n  a  eigin.  Sheall  e  dhaibh  leòn 
a  chridhe,  agus  ghuidh  e  orra  air  sgàth  an  gràidh 
dha  aon  uair  a  thide  a  chaithris  maille  ris.  Ach 
a  dh'aindeon  sin  chaidil  iad  —  pheacaich  iad 
peacadh  mòr. 

4.  Bhrath  iad  a'  mhuinghin  a  chuir  losa  annta. 
Roghnaich  e  iad  a  measg  an  cinneach  gu  leir  gu 

bhi  aige  mar  chompanaich.  Ghabh  e  steach  iad 
ann  an  saorsa  do  dhiamhaireachd  a  chridhe  's  a 
bheatha.  Dhòirt  e  mach  a  chridhe  dhaibh  aig 
bord  na  Càisg  le  caomhalachd  agus  gràdh  nèamh- 
aidh,  air  dòigh  a  tha  'n  a  iongantas  do  na  naoimh 
o  'n  oidhche  ud.  Bha  an  triiiir  ud  còmhla  ris 
ann  an  suidhichidhean  anns  an  do  leig  e  ris 
dhaibh  a  ghlòir  agus  a  bhròn,  air  dòigh  a  dh'àich- 
eadh  e  air  each.  Chuir  e  urram  orra  nach  do 
chuir  e  air  duine  eile.  Chuir  e  muinghin  annta 
nach  cuireadh  neach  ach  ann  an  càirdean  dil. 
Gidheadh  bhrath  iad  a  mhuinghin  mar  gu  'm 
b'ann  le  tàir.  Chaidil  iad.  Pheacaich  iad  peacadh 
mòr. 

5.  Rinn  iad  dearmad  air  sochair  mhòr,  agus 
eisimpleir  losa  fa  chomhair  an  siil.  Ged  a  b'ann 
a  dh'iarraidh  tiota  fois  is  sàmhchair  fa  chomhair 
deuchainn  agus  uamhas  an  la  màireach  a  bha 
losa  air  a  dhol  do  Ghetsemane,  cha  bu  bheag 
an  t-sochair  dhaibh-san  a  bhi  air  an  cur  n  am 
freiceadain  air  a  shàmhchar.  Ach  cha  b'  ann 
mar  sin  a  bha.  Direach  fa  chomhair  an  sùl  bha 
losa  an  cruaidh-ghleachd  anama — e  fhein  an 
cruaidh-chath    agus    an    àmhghair  mhòr.      Dh'iarr 

e  orra  fa  ire  dheanamh  còmhla  ris,  mar  gu  'm 
biodh  an  companachas,  anmhuinn  's  mar  a  bha  iad, 
'n  a  thomhais  de  neart  agus  de  ùrachadh  dha  anns 
an  uair  dhorch  ud.  Dh'fhaodadh  na  deisciobuil 
so  fhaicinn,  agus  e  bhi  dhaibh  'n  a  mhisneachd 
agus  'n  a  ath-bheothachadh  spioraid,  a  chum  speis 
shonruichte  agus  co-fhaireachdan  a  nochdadh 
dh'am  Maighistir  caomh,  an  uair  na  h-eigin.  Ma 
dh'iarr  e  orra  faire  a  dheanamh  maille  ris,  nach 
fhaodadh  iad  a  bhi  cinnteach  gu  'n  robh  gealladh 
beannaichte  dhaibh-san  anns  an  iarrtus  sin  air 
gu  faigheadh  iad  gach  neart  feumail  'n  a  Ihthair- 
eachd  f  hein. 

Ach  a  dh'aindeon  sin  rinn  iad  dearmad  air 
an  t-sochair,  agus  air  a'  ghealladh  agus  chaidil 
iad  an  uair  bu  choir  dhaibh  a  bhi  'n  am  faire. 
Pheacaich  iad  peacadh  mòr. 

Cha  b'iongantach  ged  a  gheibheadh  iad  ach- 
mhasan  searbh,  agus  iad  ciontach  de  leithid  a 
pheacadh :  cadal,  's  am  Maighistir  ann  an 
àmhghair— an  eas-i^mihlachd  d'  a  àithne— a  dh' 
aindeon  rabhadh  sòluimte— ag  àicheadh  fàbhor 
phearsanta  air  losa — a'  brath  na  muinghin  urram- 
aich  a  bha  aig  an  Tighearna  annta — a'  dimadh  an 
sùilean  air  an  eisimpleir  ro-iongantach,  agus  a' 
chomhluadair  ghràsmhor,  a  nochd  an  Slànuighear 

dhaibh.  Cha  b'ioiigantach,  's  o  nach  b'iongantach 
f  huair  iad  sin  : 

"Agus  thainig  e  chum  nan  deisciobuil,  agus 
fhuair  e  'n  an  cadal  iad,  agus  thuirt  e  ri  Peadair, 
An  ann  mar  sin,  nach  b'urrainn  sibh  faire 
dheanamh  aon  uair  a  mhàin  maille  riumsa  ?" 

Bha  an  t-achmhasan  dhaibh  gu  leir,  ach  bha 
e  ann  an  seadh  àraidh  searbh  do  Pheadair :  esan 
a  bha  cho  làidir  agus  cho  dileas  'n  a  bharail  f  hein, 
agus  gu  'n  d'thuirt  e  o  chionn  tiota : 

"Ged  a  gheibh  na  h-uile  dhaoine  oilbheum 
annad,  cha  'n  fhaigh  mise  oilbheum  gu  bràdi." 

"  Ged  a  b'eigin  dhomh  bàsachadh  maille  riut 
cha  'n  àicheadh  mi  thu." 

A  Pheadair,  an  e  so  do  chruadal — an  e  so  do 
ghràdh — a  bha  cho  briathrach  a  chianamh  ?  "A 
Shimon,  a  bheil  thusa  a'd'  chadal?  Nach 
b'urrainn  thusa  faire  dheanamh  aon  uair?"  Ach 
ged  a  labhair  e  mar  so  ri  Peadair  air  ainm  bha 
an  t-achmhasan  searbh  dhaibh  uile,  oir  chuir  iad 
uile  an  aonta  ri  briathran  àrd-mhuinghineach 
Pheadair.  Cha  robh  coguis  shaor  no  ghlan  aig 
aon  aca. 

Ach    cha    'n    ann    a  mhàin  dha  na  deisciobuil 
a  bha  còmhla   ris  ann  an  Getsemane  a  tha  losa 
a'  toirt  an  achmhasain  so.     Tha  e  'g  a  thoirt  mar 

an  ceudna  do  dheisciobuil  chadalach  anns  a' 
h-uile  linn  agus  suidheachadh.  "An  ann  mar 
sin,  nach  b'urrainn  sihhse  faire  dheanamh  aon 
uair  a  mhàin  maille  riumsa?" — sibhse  a  bha  'n 
'ur  companaich  agam  air  mo  thurus — sibhse  a 
dh'fhuiling  maille  rium — sibhse  dh'am  bheil  e  'n 
a  bhuannachd  na  's  mo  na  's  aithne  dhuibh  gu 
'n  toir  mi  buaidh  anns  a'  chath  so  ?  An  e  nach 
urrainn  sibhse  faire  dheanamh  maille  rium,  eadhon 
sibhse  a  rinn  roghainn  dhiom — a  threig  na  h-uile 
nithean  agus  a  lean  mi— aig  a  bheil  'ur  n-uile 
dhòchas  agus  shonas  annam  ? 

Tha  e  'n  a  achmhasan  do  na  h-uile  dheisciobuil 
a  tha  cùl-sleamhnachadh,  Nach  urrainn  sibhse 
faire  dheanamh,  eadhon  sibhse  a  chreid  annam — a 
ghràdhaich  mi — a  mheas  mi  mar  'ur  n-uile  shlainte 
agus  mhiann.  Bha  sibh  air  'ur  gabhail  a  steach 
'n  a  mo  cho-chomunn.  Chaidh  urram  m'ainme 
earbsa  ruibh.  Rinneadh  sibh  'n  'ur  luchd-compàirt 
dhe  mo  ghradh.  Is  e  'ur  dòchas  gu  'n  ruig  sibh 
air  rioghachd  mAthar  shuas.  Nach  urrainn 
sibhse  faire  dheanamh  maille  rium  a  chum  nach 
tuit  sibh  ann  am  buaireadh  ? 

Ach  tha  taobh  eile  air  an  achmhasan  :  An  e 
nach  b'urrainn  sibh  faire  dheanamh  maille  riumsa 
a  mhàin  aon  uair?  Cha  'n  ann  'n  'ur  n-aonar 

ach  niaille  riiimsa — cha  'n  ann  'n  'ur  n-eolas 
no  'n  'ur  neart  fhein,  ach  anns  a'  h-uile  seadh 
inaille  riumsa.  Cha  'n  'eil  mi  'g  'ur  cur  a  chogadh 
air  'ur  cosg  fhein — bidh  mi  fhhi  mar  cheannard 
air  'ur  ceann,  a'  dol  roimhibh  anns  a'  chath — 
'n  'ur  n-uile  àmhghair  bidh  mise  fo  amhghair, 
air  mo  bhuaireadh  anns  na  h-uile  ni  cosmhuil 
ruibhse,  agus  a'  fulang  anns  a'  bhuaireadh.  Ma 
's  e  's  gu  'n  dean  sibh  faire  maille  riumsa  bheir 
sibh  buaidh  'n  a  mo  bhuaidh-sa — ma  dh'f  huilingeas 
sibh  maille  rium  rioghaichidh  sibh  maille  rium 
mar  an  ceudna.  An  e  nach  b'urrainn  sibh  faire 
dheanamh  maille  riumsa  ? 

Ach  a  ris :  An  e  nach  b'urrainn  sibh  faire 
dheanamh  maille  riumsa  a  inhain  aon  uairi 
An  do  chain  sibh  'ur  Kith  mu  thrath?  Chuir 
mi  'n  'ur  robhainn  sibh  gu  'm  biodh  feum  air 
treubhantas  agus  faire  air  an  oidhche  an  nochd- — 
nach  biodh  cùisean  mar  bu  choir  dhaibh  maille 
ruibh  roimh  ghairm  choileach.  Ach  a  Shimon, 
nach  b'urrainn  dhuit  faire  dheanamh  a  mhàin 
aon  tiair?  Is  ioghnadh  leam  cho  luath  's  a 
chain  sibh  'ur  seasmhachd.  Tha  mi  toirt  teist 
oirbh  na  'm  bu  chomasach  e  gu  'n  spionadh  sibh 
a  mach  'ur  sùilean  's  gu  'n  tugadh  sibh  dhomh 
lad.  Co  chuir  druidheachd  oirbh  nach  biodh 

sibh  umhail  do  'n  fhirinn,  sibhse  a  chunnaic  le 
'ur  sùilean  losa  air  a  bhuaireadh,  a'  deanamh 
faire  chum  iirnuigh,  le  cruaidh-ghleachd?  Cia 
mar  nach  b'urrainn  sibh  faire  dheanamh  maille 
riumse  a  mhàin  aon  iiairi 

Nach  trie  a  tha  feum  air  an  achmhasan  sin  gus 
an  la  an  diugh  ?  Bha  do  chridhe-sa  air  a  bhlàth- 
achadh  le  gràdh  Chriosd,  agus  thug  thu  iimhlachd 
do  ghairm  an  t-soisgeil,  agus  fhuair  thu  aoibhneas 
cridhe  tre  bhi  creidsinn.  Rinn  thu  roghainn  de 
Chriosd  agus  thug  thu  bòid  ged  a  gheibheadh  na 
h-uile  dhaoine  oilbheum  'n  a  do  Shlànuighear 
nach  fhaigheadh  tusa  oilbheum  gu  bràth.  Cha 
robh  na  deisciobuil  uair  a  riamh  na  b'ionraice  na 
bha  thusa  anns  a'  bhòid  sin,  ach,  coltach  riusan, 
thainig  thu  fo  bhuaidh  na  h-anmhuinneachd  a  bha 
ceangailte  riut,  agus  air  an  robh  thu  ann  an  tomhais 
aineolach  —  fo  bhuaidh  saoghaltachd  agus  neo- 
spioradalachd.  Dh'fhàs  thu  sgith  's  an  fhaire 
agus  's  an  iirnuigh  agus  thuit  thu  ann  an  suain 
cadail  a  bha  'n  a  pheacadh  mòr.  Riutsa  a  tha  'n 
a  leithid  sin  a  shuidheachadh  tha  achmhasan  losa 
an  Getsemane,  "  An  e  nach  b'urrainn  thu  faire 
dheanamh  maille  riumsa  a  mhàin  aon  uair?  " 

Ach  nach  maith  gu  'n  d'thainig  losa  far  an  robh 
thu  idir,  's  tu  "n  a  do  chadal,  ged  a  b'ann  le 

achmhasan?  Nach  maith  nach  d'fhàg  e  'n  a  do 
chadal  thu  far  an  d'f  huair  e  thu  ?  Nach  gràsmhor 
an  t-achmhasan,  searbh  's  mar  a  tha  e,  leis  a  bheil 
e  tighinn,  agus  'g  a  do  dhùsgadh,  agus  'g  a  do 
ghairm  gu  bhi  ag  ath-nuadhachadh  dleasdanais 
agus  sochair,  air  an  do  rinn  thu  dearmad,  "  Deanaibh 
faire  agus  ùrnuigh  a  chum  nach  tuit  sibh  ann  am 
buaireadh?"  So  an  dearbh  earal  a  thug  e  do  na 
deisciobuil  's  iad  a'  tighinn  gu  Getsemane : 

"Agus  air  dha  dol  a  mach,  chaidh  e,  mar  bu 
ghnàth  leis,  gu  sliabh  nan  crann-ola  ;  agus  lean 
a  dheisciobuil  e.  Agus  an  uair  a  thainig  e  do  'n 
kite,  thuirt  e  riii  :  Deanaibh  ùrnuigh,  a  chum 
nach  tuit  sibh  ann  am  buaireadh." 

Tha  e  soilleir  nach  e  teagasg  nuadh,  no  earal 
nuadh,  no  slighe  nuadh  air  nach  d'thug  an  treud 
ceum  a  riamh  roimhe,  tre  'n  tig  ath-bheothachadh 
air  deisciobuil  meagh-bhlàth.  Cha  'n  e.  Tha  an 
smuain  sin  a'  falach  ribe  a  tha  ro  chunnartach. 
Feumaidh  tu  na  seann  slighean  maithe,  air  an  do 
ghluais  thu  ann  an  làithean  do  cheud  ghràdh,  a 
ghabhail  as  ùr  a  chum  gu  faigh  thu  ath-f  hrithealadh 
gràis  agus  fois  anama.  Le  baisteadh  as  ùr  dhe 
'n  Spiorad  Naomh,  leis  a  faigh  thu  irioslachd 
nuadh,  mothachadh  nuadh  air  do  chunnart,  beò- 
mhothachadh  spioradail,  bidh  an  t-seann  àithne 

air  a  deanamh  dhuit  'n  a  h-àithne  nuadh.  Ged 
is  seann  àithne  i,  bheil  innte  ach  seana  charaid 
dileas  ?  So  an  caraid  leis  a  faigh  thu  buaidh  air 
do  mhì-chùram,  air  d'anmhuinneachd,  air  do  neo- 
ghliocas  spioradail,  ann  an  còmhrag  a'  chreidimh. 
So  an  seana  charaid  leis  a  faigh  thu  buaidh  air 
cealg  an  diabhuil,  a  tha  gabhail  brath  air  do  laigse 
agus  air  do  sglos.  Cuimhnich  mur  faigh  thu 
buaidh  gu  'm  bi  thu  caillte.  Cuimhnich  le  gàir- 
deachas  gu  bheil  barantas  agad  a  bhi  creidsinn  gu 
'n  dion  gliocas  neo-chriochnach,  gràdh,  cumhachd, 
dilseachd,  Dhe  thu  o  chumhachd  agus  o  chall  a' 
bhuairidh,  tre  bhi  toirt  ùmhlachd  le  d'uile  chridhe 
do  'n  t-seann  àithne  so  : 

'•  Deanaibh  faire  agus  iirnuigh  a  chum  nach 
tuit  sibh  ann  am  buaireadh."' 

"Agus  na  nithean  a  tha  mi  'g  radh  ruibhse, 
tha  mi  ag  radh  ris  na  h-uile  dhaoine,  Deanaibh 
faire.' 

Dean  faire  :  seas  gu  dileas  coltach  ri  freacadan 
's  e  an  ceann  dleasdanais.  Biodh  siiil  a'  chreidimh 
agus  a'  ghliocais  spioradail  gu  mion  air  do  chor, 
agus  chi  thu  mòran  nach  fhaic  an  saoghal,  agus 
is  maith  dhuit  mur  a  bi  thu  dall  orra.  Dean 
faire  ort  f hein  :  gleidh  do  chridhe  — ceus  d'ana- 
miann  agus  am  peacadh  a  tha  gu  furasd  ag  iadhadh 

umad.  Feuch  nach  mill  iad  sud  do  cho-chomunn 
ris  an  Aon  Naomh. 

Dean  faire  air  do  ghairm  làitheil— air  do  chom- 
panachas — air  do  dhàimh  ris  an  t-saoghal — air  do 
chàirdeas. 

Dean  faire  air  aobharan  do  mhi-dhilseachd 
agus  do  chall  spioradail.  Dean  faire  air  a' 
nàmhaid,  oir  atharraichidh  e  a  chruth  gu  aingeal 
soillse.     Na  bi  aineolach  air  innleachdan. 

Dean  faire  air  do  ghràsan — air  an  cor — air  an 
neart  no  an  anmhuinneachd  —  air  an  cunnart. 
Feuch  gu  'm  bi  d'aithreachas  agus  do  chreideamh 
an  còmhnuidh  fo  bhlàth.  Dean  faire  air  na  sionn- 
aich  bheaga  a  mhilleas  na  fion-dhearcan. 

Dean  faire  air  ionmhas  a'  chridhe  's  e  air  ath- 
nuadhachadh,  a  chum  's  gu  'm  bi  thu  an  còmhnuidh 
comasach  air  nithean  sean  agus  nuadh  a  thoirt  a 
mach  as.  Bi  air  tùr  na  faire  còmhla  ri  losa — fan 
annsan  agus  dean  faire  maille  ris. 

Dean  iirnuigh  mar  an  ceudna  :  dean  iirnuigh 
gu  'n  toir  Dia  dhuit  gràs  na  faire,  's  gu  'n  aithnich 
thu  am  buaireadh  cho  luath  's  a  thig  e  faisg  ort. 
larr  gu  'm  bi  do  shiiilean  air  an  ungadh  le  sàbh- 
shi^il  a  chum  gu  'n  aithnich  thu  am  maith  o  'n 
olc — a  chum  gu  'n  aithnich  thu  freagradh  Dhe 
do  d'urnuigh.  Dean  iirnuigh  gu  'm  bi  thu 

air  do  chumail  'n  a  d'fhaiceall  air  tùr  na  faire, 
air  eagal  gu  'n  glac  an  diabhul  thii  gun  fhios 
duit. 

Dean  ùrnuigh  leis  gach  uilt-  ùrnuigh  agus 
asluchadh  gu  'n  slr-bhuannaich  thu  's  an  (irnuigh. 
larr  gràs  a  chum  do  chumail  o  bhuaireadh,  no  a 
chum  gu  'm  bi  thu  air  do  neartachadh  a  chum 
buaidh  a  thoirt  anns  a'  bhuaireadh.  Guidh  air 
Dia  gu  "n  toir  e  rabhadh  dhuit  an  uair  a  bhios  am 
buaireadh  am  fagus,  agus  gu  'n  cleachd  thu  thu 
fein  gu  glic  an  uair  a  tha  thu  an  cunnart — gu  'n 
tuig  thu  innleachdan  an  diabhuil,  agus  gu  'n 
coimhlion  thu  le  tiachd  toil  an  Tighearna.  larr 
air  Dia  gu  'n  dean  e  Làidir  thu  ann  f  hein  agus  ann 
an  glòir  a  chumhachd. 

Mar  sin  dean  "faire  agus  iirnuigh" — faire  chum 
iirnuigh,  agus  ùrnuigh  chum  faire. 

Ann  an  caomhalachd  a  ghràis  tha  losa  a' 
ualthail  leisgeul  nan  deisciobuil.  Ged  a  smach- 
daicheas  athair  a  chlann  cha  'n  ann  gun  truas  'n  a 
chridhe.  B'  ann  mar  sin  a  rinn  losa.  Tha  e  a' 
Liabhail  ri  'n  ionracas  ged  a  tha  e  cruaidh  air  an 
nnmhuinneachd.  "Tha  an  spiorad  togarrach  ach 
tha  an  fheòil  anmhuinn."  Tha  an  fheòil  a' 
miannachadh  an  aghaidh  an  spioraid  agus  an 
spiorad  an  aghaidh  na  feòla,  agus  cha  'n  urrainn 

sibh  na  nithean  a  b'àill  leibh  a  dheanamh.  Agus 
tha  so  uile  a  reir  briathran  Lucais  : 

"Agus  air  dha  eirigh  o  ùrnuigh,  thàinig  e  chum 
a  dheisciobuil,  agus  fhudir  e  'n  an  cadal  lad 
truimh  thhirsc.'' 

Bha  co-fhaireachdan  aca  ri  losa  'n  a  bhròn,  ach 
gu  h-amaideach,  cha  robh  lad  air  am  faiceall 
roimh  chunnartan  an  doilghis,  agus  chuir  dearbh 
chudthrom  am  bròin  as  am  faire  iad,  agus  thuit 
iad  anil  an  suain  pheacach.  Sin  mar  a  ni  Satan 
le  innleachdan :  gabhaidh  e  brath  air  trom- 
chudthrom  bròin,  mar  a  ni  e  air  faoineas  a' 
chridhe,  a  chum  call  an  anama. 

Ach  ged  a  chriathras  Satan  na  naoimh  cha  teid 
aon  ghràinne  cruithneachd  leis  a'  mholl.  Tha 
sail  an  Tighearna  an  còmhnuidh  air  a'  ghras  a  tha 
anns  a'  chridhe  nuadh,  agus  cha  toir  neul  air  bith 
as  a  shealladh  e.  Chunnaic  losa  bròn  a  dheis- 
ciobuil, agus  ghabh  e  sin  mar  dhearbhadh  air 
spiorad  togarrach,  eadhon  an  uair  a  bha  e  fo  neul 
aig  anmhuinneachd  na  feòla.  B'  ann  mar  dhaoine 
a  bha  spioradail,  'n  am  fior  chreidmhich,  a  thug  e 
achmhasan  dhaibh.  "  Nach  b'urrainn  sibh  faire 
dheanamh  maille  riumsa  a  mhàin  aon  uair  :  "  cha 
laigheadh  na  briathran  sin  idir  ri  daoine  an- 
diadhaidh.  Agus  mar  a  bha  an  t  achmhasan  bha 
48 


Luchd-faire   Faoin 

an  t-earal.  Cha  'n  ann  ris  na  h-an-diadhaich  a  tha 
c  ag  radh  :  "  Deanaibh  faire  agus  ùrnuigh  a  chum 
nach  tuit  sibh  ann  am  buaireadh."  Tha  iadsan 
air  am  beò-ghlacadh  a  cheana  aig  a'  bhuaireadh — 
tha  iad  fhathast  's  an  fheòil,  marbh  's  a'  pheacadh. 
Is  e  their  e  ris  a'  mhuinntir  sin :  "  Carson  a 
bhàsaicheas  sibh  ?  "  "  Diiisg,  O  thusa  tha  'n  a  do 
chadal,  agus  eirich  o  na  mairbh,  agus  bheir  Criosd 
solus  dhuit."  Cha  'n  urrainn  faire  bhi  air  a 
dheanamh  leis  an  dall,  no  ùrnuigh  an  aghaidh 
buairidh  leis  a'  mharbh. 

Ach  ma  tha  sibh  togarrach  a  thaobh  an  spioraid 
— anmhuinn  a  thaobh  na  feòla— tha  an  t-earal  so 
ro-chothromach.  Faodar  iimhlachd  a  thoirt  di  do 
bhrlgh  gu  bheil  "an  spiorad  togarrach" — tha  an 
iimhlachd  ro-fheumail  do  bhrigh  gu  bheil  "an 
fheòil  anmhuinn." 

Gabhamaid  robhainn,  uime  sin,  o  chor  nan 
deisciobuil.  Thuit  iad  a  ris  agus  a  ris,  gus  an 
d'thug  losa  thairis  iad  gu  bhi  foghlum  gliocais  o 
fhein-fhiosrachadh  searbh. 

"  Caidilibh  roimhibh  a  nis,  agus  gabhaibh  fois  : 
feuch,  tha  an  uair  air  druideadh,  agus  tha  Mac 
an  duine  air  a  bh  rath  thairis  do  làmhan  pheacach. 
Eiribh,  imicheamaid  :  feuch,  tha  an  ti  a  bhrathas 
mise  am  fagus." 

Choinnich  losa,  a  bha  a'  faire  agus  ag  ùrnuigh, 
a"  bhuidheann  ud,  's  ludas  air  an  ceann,  le 
uaisleachd  agus  sith  agus  treubhantas  a  bha  neo- 
ghluasadach.  Ach,  a  thaobh  nan  deisciobuil, 
dh'ulluich  an  cadal  iad  air  son  tuiteamas  bu  mho 
agus  bu  nàr :  dh'àicheadh  iad  uile  e  agus  theich 
iad.  Thuit  iad  ann  an  cionta  peacaidh  agus  an 
doimhneachd  bròin,  o  nach  do  thog  iad  ceann  gus 
an  d'fhuair  iad  maitheanas  agus  aiseag  gu  sith,  o 
bhilean  an  t-Slànuighir,  air  dha  eirigh  o  na  mairbh. 

Ach  CO  is  urrainn  a  radh  de  ni  a  dh'fhaodadh 
iad  a  bhi  na  'm  biodh  iad  air  a  bhi  faire  agus  ag 
ùrnuigh  mar  a  bha  losa?  Cha  robh  an  creideamh 
air  a  mharbhadh  buileach — chaidh  iad  as  mar  tre 
theine — oir  bha  faire  agus  ùrnuigh  losa,  air  an  do 
rinn  iad  dearmad  cho  nàr,  air  an  sonsan  cho  cinn- 
teach  's  air  a  shon  fhein.  Gheibh  am  firean  anam 
leis  air  a'  cheann  mu  dheireadh,  ged  a  b'ann  mar 
spùill,  ach  mur  a  dean  e  faire  agus  ùrnuigh,  's  ann 
le  bhi  'g  imeachd  air  shghe  air  nach  bi  mòr 
aoibhneas  aige — slighe  anns  an  teid  iomadh  gath 
bròin  troimhe — anns  an  cuir  Dia  iomadh  copan 
dombhlais  agus  seirbhe  'n  a  làimh,  agus  a 
dh'fheumas  e  òl. 

Uime  sin  deanaibh  faire  agus  iirnuigh  a  chum 
nach  tuit  sibh  ann  am  buaireadh. 

"Thainig  losa  gu  trie  an  sin  maille  r'a  dheis- 
ciobuil." — EoiN  xviii.  2. 

Is  mòr  duais  an  anam  a  their ;  Is  e  Getsemane 
mo  sheòmar-ùrnuigh  uaigneach.  Gheibh  e  trì 
nithean  beannaichte  ann  an  sin :  barantas  beann- 
aichte  gu  'n  èisd  Dia  r'a  ùrnuigh — an  ùrnuigh 
as  freagarraiche  r'a  chor — an  companachas  as 
glòrmhora. 

I.  Ann  an  sin  gheibh  am  fìrean  barantas 
beannaichte  air  gu  'n  eisd  Dia  r'a  ùrnuigh.  Tha 
am  barantas  sin  aige  ann  an  ùrnuigh  losa,  agus 
mar  a  dh'eisd  Dia  ris-san.  B'  e  "slàinte  '  brìgh 
na  bha  e  ag  iarraidh  air  Dia,  le  cruaidh-ghleachd, 
le  àrd-èigheach,  agus  deuraibh.  Ghlaodh  e  "  ris- 
san  a  bha  comasach  air  a  shaoradh  o  'n  bhàs." 
Còmhla  ri  slàinte  bha  e  ag  iarraidh  gu  'n  gabhadh 
Dia  ris  mar  am  Firean  coimhlionta.  B'  e  an  da 
ni  sin  eallach  na  h-ùrnuigh  anns  an  do  ghleachd 
e  ri  Dia  an  Getsemane :  f  ireanachadh,  no  gu  'n 
gabhadh  Dia  ris  mar  a  Sheirbhiseach  fireanta; 
agus  slàinte,  no  saorsa  o  chumhachd  a'  bhais. 
Agus  f  huair  e  iad  le  cheile. 

Bha  e  air  a  shaoradh  o  'n  bhàs — thug  e  buaidh 

air  a'  bhàs — le  e  fein  lunhlachadh  gu  bàs.  Bha  e 
air  gabhail  ris— air  "  fhireanachadh  's  an  Spiorad," 
le  bhi  fulang  gu  toileach  an  àite  a  shluaigh  a 
ghràdhaich  e.  Mar  so  labhair  Dia  uime  tre  'n 
f  hàidh,  Isaias  : 

"  Mar  so  deir  an  Tighearna,  fear-saoraidh 
Israeli,  a  Thi  naomh  ;  ris-san  a  thaair  a  dhimeas 
le  daoine,  ris-san  d'an  do  ghabh  an  cinneach 
grain  ;  ri  seirbhiseach  an  luchd-riaghlaidh.  .  .  . 
Ann  an  am  taitneach  chuala  mi  thu,  agus  ann 
an  la  na  slàinte  chuidich  mi  thu  ;  agus  gleidh- 
idh  mi  thu,  agus  bheir  mi  thu  mar  choimh- 
cheangal  do  'n  t-sluagh  ;  a  dhaingneachadh  na 
tire,  agus  a  thoirt  air  na  h-oighreachdaibh  fàsail  a 
bhi  air  an  sealbhachadh  ;  a  radh  ris  a'  mhuinntir 
a  tha  ceangailte,  Rachaibh  a  mach  ;  agus  riu-san 
a  tha  ann  an  dorchadas,  Thigibh  am  follais." 

Ghabh  Dia  ris.  Dh'fhireanaich  e  e.  Rinn  e  e 
'n  a  ùghdar  slàinte  shiorruidh.  Fhuair  an  gealladh 
ciimhnant  ud  coimhlionadh  ann  an  Getsemane,  an 
iiair  a  thàinig  aingeal  o  neimh  g'  a  neartachadh. 
An  sud  bha  e  air  a  lionadh  le  uile  ghràs  agus 
ghràdh,  f  hoighidinn  agus  mhisneach,  gus  an  Crann 
fhulang,  a'  cur  na  nàire  an  neo-shuim. 

So  far  a  bheil  barantas  an  fhirean  gu  'n  eisd 
Dia  ris,  eadhon  gu  'n  dh'eisd  e  ris  an  Urras  a  bha 
stigh  air  a  shon. 

Agus  de  their  sinn  ris  an  fhear  nach  dean 

ùrnuigh  idir  ?  Ma  bha  losa  am  f  irean  an  cruaidh- 
ghleachd  anama — brònach  eadhon  gu  has — is  e  ann 
an  làmhan  Ceartais,  ciamar  a  sheasas  an  t-an- 
diadhach  ann  an  la  na  feirge.  Nach  dean  thusa 
a  tha  's  an  t-suidheachadh  sin  roghainn — cia 
dhiùbh  a  ni  thu  cruaidh-ghleachd  ùrnuigh  an  am 
taitneach — spàirn  chruaidh  gu  dhol  a  steach  air  a' 
gheata  chumhang,  ann  an  la  na  slàinte,  agus  glòir 
shiorruidh  'n  a  dheidh — no  cruaidh-ghleachd 
bròin.  gun  ni  ach  dùil  eagalach  ri  breitheanas, 
agus  feirg  theinntich,  a  sgriosas  na  h-eascairdean. 

Choisinn  losa  cath  ùrnuigh  a'  chreidimh  ann 
an  Getsemane.  Thigibh  uime  sin  gu  Getsemane 
agus  biodh  'ur  n-iarrtuis  air  an  deanamh  aithnichte 
do  Dhia.  Ann  an  sin  gheibh  sibh  toradh  na 
buadha  bheannaichte  ud. 

2.  Ann  an  sin  gheibh  am  f irean  an  dearbh 
iirnuigh  as  freagarraiche  r'a  chor.  Mar  shuim 
agus  mar  bhrigh  na  's  urrainn  dhuit  iarraidh  air 
Dia,  gabh  urnuigh  Ghetsemane  :  "  M'Athair,  do 
thoil-sa  gu  robh  deanta.'"  Cha  'n  e  sin  a  mhàin  a 
bhi  reidh  ri  toil  Dhe  anns  gach  ni  a  tha  sinn  ag 
iarraidh.  Tha  reuson  agus  Sgriobtur  a'  deanamh 
sin  soilleir  gu  lebr,  oir  cò  ghabhadh  air  nl  sani 
bith  iarraidh  a  bhiodh  an  aghaidh  a  thoil-san  ? 
Tha  so  a'  gabhail  a  steach,  cha  'n  e  mhàin  a  bhi 

rèidh  ri  thoil,  ach  miann  a  bhi  deiDiaiuh  a  thoile. 
Sin  an  iirnuigh  a  gheibh  sinn  air  bilean  losa  an 
Getsemane,  mar  a  tha  e  sgriobhta:  "Feuch,  tha 
mi  teachd;  ann  an  rola  an  leabhair  tha  sud 
sgriobhta  ormsa;  is  e  mo  thlachd  do  thoil  a 
dheanamh,  O  Dhe." 

Dean  greim  air  an  toil  sin,  agus  bidh  tu  air  do 
dheanamh  saoibhir  leis  gach  uile  bheannachadh 
spioradail  ann  an  ionadaibh  neamhaidh,  an  losa 
Criosd.  Leis  an  toil  sin  tha  thu  air  do  chur  air 
leth  do  Dhia — air  do  dheanamh  'n  a  do  mhac  do 
Dhia.  Tha  i  'g  a  do  sgaradh  o  do  pheacaidhean, 
mar  a  tha  an  àirde  an  ear  o  'n  àirde  an  iar — 'g  a 
do  chur  air  leth  mar  ionmhas  sònruichte  do  Dhia. 

Is  e  so  toil  ghràsmhor  Dhe,  eadhon  : 

"  Gach  ni  a  bheir  an  t-Athair  dhomhsa,  thig  e 
a  m'ionnsuidh  ;  agus  an  ti  a  thig  a  m'ionnsuidh, 
cha  tilg  mi  air  chor  sam  bith  a  mach." 

Agus  is  e  aoibhneas  Chriosd  a  bhi  coimhlionadh 
na  toile  sin.  Tha  da  thaobh  na  flrinn  ghlòrmhor 
so  air  an  daingneachadh,  's  air  an  coimhlionadh, 
ann  an  teachd  agus  ann  an  umhlachd  Chriosd, 
mar  a  tha  e  ag  radh  : 

"  Oir  thainig  mi  a  nuas  o  neimh,  cha  'n  ann  a 
chum  gu  'n  deanainn  mo  thoil  fein,  ach  toil  an  ti 
a  chuir  uaithe  mi.'' 

Tha  e  a'  ceangal  na  firinn  so  ri  toil  bheannaichte 
Dhè,  a  thainig  e  f  hein  a  dheanamh  Thig  iad  so 
uile  d'a  ionnsuidh,  oir  thainig  e  f  hèin  o  nèimh  a 
dheanamh  a  thoile.  Cha  thilg  e  mach  aon  a  thig, 
oir  thainig  e  fhèin  a  dheanamh  toil  Dhe. 

Uime  sin  thig  gu  Getsemane  a  chum  gu  "m 
foghlum,  agus  gu  'n  gabh  thu,  ùrnuigh  losa.  Dean 
greim  còmhla  ris-san  air  toil  naomh  agus  ghràs- 
mhor  Dhe,  agus  bi  gniovihach  a  chum  gu  'm  bi  i 
air  a  coimhlionadh  dhuit. 

Ach  a  ris :  Is  e  so  toil  Dhe,  eadhon  'ur  naomh- 
achadh — a  bhi  araon  air  'ur  cur  air  leth  agus  air 
'ur  deanamh  naoviha^  iomlan  agus  coimhlionta, 
'n  a  iomhaigh. 

"  Leis  an  toil  so  tha  sinn  air  ar  naomhachadh, 
tre  toirt  suas  corp  Chriosd  aon  uair '"' ; 

"  Oir   le   aon   iobart   rinn   e   a   chaoidh  foirfe 
iadsan  a  tha  air  an  naomhachadh.'' 

Cuiridh  losa  sibh  an  làthair  Dhe,  's  'ur  cionta 
uile  air  a  thoirt  air  falbh — is  sibh  air  'ur  gabhail 
a  steach  do  theaghlach  a'  chreidimh,  is  sibh  air 
'ur  deanamh  iomlan  ann  an  naomhachd  shiorruidh. 
Oir  thainig  e  a  dheanamh  toil  Dhe. 

3.  Ann  an  sin  gheibh  am  f  irean  an  companachas 
as  glòrmhora  anns  a'  ghleachd  naomh.     An  sud 

bidh  losa  aige  mar  a  chompanach.  Bidh  co- 
chomunn  aige  's  an  iirnuigh  maille  ris-san,  agus 
còmhla  ris  gheibh  e  steach  do  dhiamhaireachd 
cridhe  gràidh  an  Athar.  Mar  a  tha  co-chomunn 
agad  maille  ris  air  Calbhari,  'n  a  bhàs — mar  a 
tha  co-chomunn  agad  maille  ris  an  Golgota,  's 
an  uaigh — mar  sin  tha  co-chomunn  agad  maille 
ris  an  Getsemane,  's  an  ùrnuigh. 

Thig  a  chum  na  h-uaighe  agus  faic  far  an  robh 
an  Tighearna  'n  a  laighe.  Thig  agus  faic  mar 
a  chain  an  uaigh  a  h-uamhas — mar  a  thug  e 
an  gath  as  a'  bhàs.  Thig  mar  an  ceudna  gu 
Getsemane  agus  faic  far  an  robh  an  Tighearna 
ag  ùrnuigh,  le  asluchadh,  le  deuraibh,  le  full,  agus 
analaich  an  aer  naomh,  agus  theid  thu  steach 
d'a  ghlòir.  Thig  gu  Getsemane  far  an  do  ghleachd 
e  air  do  shon,  agus  far  an  d'thug  e  buaidh  tre 
thoil  Dhe.  Tha  glòir  na  buadha  an  sud  romhad 
agus  is  leatsa  i.  An  sud  tha  do  Thighearna 
a'  dol  air  thoiseach  anns  an  iirnuigh,  agus  tha 
e  ag  iarraidh  ort  com-pàirt  a  ghabhail  maille  ris 
anns  an  dearbh  iirnuigh  ud  's  an  d'thug  e  buaidh 
maille  ri  Dia,  am  fior  Israel  agus  Prionnsa  Dhe  — 
Prionnsa  na  beatha — Prionnsa  na  sith — Prionnsa 
na  h-ùrnuigh.  Dean  faire  agus  ùrnuigh  maille 
ris-san,  agus  crùnaidh  an  Rlgh  thu  le  ghràdh. 

Is  ann  tre  'n  chonipanachas  so  a  thig  thu  gu 
bhi  cleachdadh,  le  saorsa  agus  le  cumhachd,  do 
shochair  ann  a  bhi  ag  ùrnuigh  an  ainm  losa.  Ni 
thu  ùrnuigh  'n  a  airidheachd  agus  'n  a  neart,  agus 
bidh  am  freagradh  cinnteach.  Biodh  com-pàirt 
agad  'n  a  ghleachd  agus  'n  a  dheòir,  'n  a  chreidimh 
agus  'n  a  liosdachd,  agus  bidh  com-pàirt  agad  'n  a 
bhuaidh.  Cho  cinnteach  's  a  ghabhas  tu  do  chuid 
dhe  àrd-èigheach,  dhe  dheòir,  dhe  fhuil,  gheibh 
thu  do  chuid,  agus  sin  gun  dàil,  dhe  'n  ghlòir 
do-Iabhairt  anns  a  bheil  e  deanamh  eadar-ghuidhe 
air  son  nan  naomh.  Bi  air  dirioslachadh  maille 
ris,  an  dorchadas  Ghetsemane,  agus  bidh  tu  air 
do  ghlòrachadh  maille  ris  mar  an  ceudna,  ann 
an  glòir  na  h-eadar-ghuidhe,  's  an  t-Athair  ag 
eisdeachd  riut  an  còmhnuidh,  do  bhrigh  gu  bheil 
e  ag  eisdeachd  ri  Mhac  gràdhach,  a  tha  air  a 
dheas-ìàimh,  beannaichte  gu  siorruidh. 

Urxuigh  's  an  Uaigxeas  Air  a  Freagairt 
's  an  Fhollais 

••An  sin  air  do  ludas  buidheann  agus  maoir 
fhaotainn  o  na  h-àrd-shagairt  agus  na  Phairisich, 
thainig  e  do  "n  iiite  sin  le  leusan,  agus  lochrain,  agus 
airm.  Uime  sin  air  do  losa  fios  a  bhi  aige  air  na 
h-uile  nithean  a  bha  gu  teachd  air  chaidh  e  mach, 
agus  thubhairt  e  riu,  Co  tha  sibh  ag  iarraidh  ? 
Fhreaga'r  iadsan  e,  losa  o  Nasaret.  Thubhairt  losa 
riu,  Is  mise  e.  Agus  sheas  mar  an  ceudna  ludas, 
a  bhrath  esan  maille  riu.  An  sin  co  luath  's  a 
thubhairt  e  riu,  Is  mise  e,  chaidh  iad  air  an  ais,  agus 
thuit  iad  air  an  làr.  An  sin  dh'  fheòraich  e  dhiubh  a 
ris,  Co  tha  sibh  ag  iarraidh?  Thubhairt  iadsan, 
losa  o  Nasaret.  Fhreagair  losa,  Thubhairt  mi 
ruibh  gur  mise  e.  Uime  sin  ma  's  mise  tha  sibh 
ag  iarraidh,  leigibh  leo  sin  falbh :  chum  gu  'n 
coimhliontadh  am  facal  a  labhair  e,  An  dream  a 
thug  thu  dhomh,  cha  do  chaill  mi  aon  diubh." — EoiN 
xviii.  3-9. 

CiAMAR  a  thuigeas  sinn  an  diamhaireachd  a  tha 
timchioll  air  has  losa?  Bha  e  naomh  is  neo- 
chiontach,  is  gidheadh  tha  e  air  a  bhrath  do 
làmhan  pheacach,  agus  air  a  ghlacadh  mar  fhear- 

reubainn.  Bha  e  air  a  chuairteachadh  le  fearg 
dhaoine  agus  dheamhan.  Mur  biodh  ann  ach 
sin  cha  bhiodh  e  cho  dorch  air  daoine.  Bha  e  air 
a  thoirt  thairis  a  reir  comhairle  chinnteach  Dhe. 
Sin  far  a  bheil  an  diamhaireachd.  Ciamar  a 
b'urrainn  Dia  ceart  nàire  agus  peanas  a  leagadh 
air  a'  neo-chiontach.  Sin  oilbheum  a'  Chrainn- 
cheusaidh.  Thoir  fainear  nach  ann  an  làmhan  na 
corra-mhargaidh  a  thuit  losa  Cha  do  thachair 
ni  dha  nach  robh  a  reir  an  lagha — lagh  nan 
ludhach  agus  lagh  na  Ròimh.  Bha  e  air  a 
ghlacadh  le  ùghdarras  Philait.  Bha  e  air  fheuch- 
ainn  le  ciiirt  nan  ludhach  agus  le  ciiirt  na  Ròimhe, 
agus,  ged  a  bha  e  neo-chiontach,  air  a  dhiteadh 
gu  bàs  nàr  a'  Chrainn-cheusaidh.  Cha  robh  ceum 
nach  robh  laghail. 

A  nis  is  e  cheisd,  ciamar  a  chuir  Dia  a  Mhessias 
f  hein  'n  a  leithid  sin  a  shuidheachadh  ?  Ciamar 
a  b'urrainn  e  bhi  reir  a  chomhairle-san  gu  'm 
biodh  losa  neo-chiontach  air  a  chur  gu  bàs  cho 
nàr,  fo  pheanas  cho  uamhasach,  agus  sin  an 
deidh  dha  bhi  air  a  mheas  ciontach  le  lagh  na 
h-Eaglais  agus  lagh  na  h-Impireachd  ?  Carson 
a  shuidhich  a'  Chomhairle  naomh  gu  'n  rachadh 
losa  neo-chiontach  a  mach  as  an  t-saoghal  le  bàs 
ciontaich,  's  e  air  a  dhiteadh  le  lagh  ? 

An  leòr  a  radh,  mar  a  tha  na  Sosianaich  a' 
teagasg,  gu  'n  dh'fhuiling  e  bàs  marturaich  ? 
Cha  leòr.  Cha  'n  'eil  an  sin  ach  toibheum  do 
ainm  Dhe,  agus  ana-cothrom  do  choguis  an  duine. 
Cha  'n  f  haod  sinn  a  radh  gu  bheil  e  reir  comhairle 
chinnteach  an  De  naoimh  an  neo-chiontach  a  chur 
gu  bàs  air  an  dòigh  sin. 

No  an  leòr  a  radh,  mar  a  tha  na  h-Arminianaich 
a'  teagasg,  gu  'n  bhàsaich  losa  air  son  nan  uile  ? 
Cha  leòr.  A  bheil  an  sin  ach  mar  gu  'm  biodh 
Dia  a'  toirt  cothrom  as  ùr  do  dhaoine  cumhachan 
as  fhearr  a  dheanamh  a  chum  gu  'n  saor  iad  iad 
f  hein  ?  Feumaidh  gu  bheil  aobhar  air  as  cothrom- 
aiche  na  sin — aobhar  a  shluigeas  an  t-oilbheum 
ann  an  glòir,  agus  a  ni  an  Crann-ceusaidh  'n  a 
fhoillseachadh  air  òirdhearcas  na  naomhachd, 
agus,  an  àite  a  bhi  cur  sgàil  air  fireantachd,  a'  cur 
glòir  oirre. 

Is  e  an  teagasg  a  tha  co-sheasamh  ri  losa  bhi 
neo-chiontach  agus  Dia  a  bhi  ceart :  gu  'n 
d'fhuiling  losa  mar  urras  agus  mar  fhear-ionaid 
a  shluaigh,  is  am  peacaidhean  air  am  meas  dhà- 
san.  Tha  an  teagasg  sin  a'  cruth-atharrachadh 
na  sgannail  gu  glòir,  agus  na  nàire  gu  maise  na 
naomhachd. 

Mar  sin  tha  losa  fhein  a'  teagasg  ann  a  bhi 

ag  ullachadh  nan  deisciobuil  fa  chomhair  na  buille 
a  bha  gu  tuiteam  orra  an  oidhche  ud : 

"Oil"  tha  mi  ag  radh  ruibh,  gur  eigin  fhathast 
an  m  so  tha  sgriobhtaa  choimhlionadh  annamsa, 
Agus  bha  e  air  àireamh  am  ineasg  nan  ciontach  : 
oir  tha  crioch  aig  na  nithean  ud  a  tha  mu  mo 
thimchiollsa." 

So  crioch  na  nithean  ud :  gu  'm  bi  mi  air 
m'càireamh  am  measg  nan  ciontach — gu  'm  bi 
mi  air  mo  dheanamh  'n  am  pheacadh,  's  gu  'n 
giùlan  mi  peacadh  mhòrain—  gu  'm  bi  am  peacadh 
uile  air  a  leagadh  orm,  mar  an  urras  anns  a' 
chumhnant,  agus  gu  fuiling  mi  am  bàs  air  an  son. 
Tha  an  Sgriobtur  cuideachd  a'  cur  an  ceill  so, 
air  do  losa  bhi  air  a  chrochadh  eadar  da 
ghaduiche  : 

"  Agus  cheus  iad  maille  ris  da  ghaduiche  ; 
fear  air  a  làimh  dheis  agus  fear  air  a  laimh  chli. 
An  sin  choimhHonadh  an  Sgriobtur,  a  thuirt, 
Agus  bha  e  air  àireanih  am  measg  nan  ciontach.^' 

Ann  an  so  f  huair  an  Sgriobtur  coimhlionadh  :  gu 
'n  bhàsaich  losa  am  bàs  mallaichte  an  àite  nan 
ciontach.  Tha  so  uile  air  a  dheanamh  soilleir 
do  'n  t-shil  an  uair  a  tha  losa  air  a  dhiteadh 
anns  a'  chùirt,  agus  air  a  chrochadh  air  a'  Chrann 
mhallaichte  còmhla  ris  na  gaduichean.  B'ann  a 

chum  an  fhirinn  spioradail  so  a  dheanamh 
foilaiseach  a  chleachd  Dia  na  meadhonan  leis 
an  robh  a  Mhac  air  a  ghlacadh,  air  fheuchainn 
a  reir  lagh  na  tire,  air  a  cheusadh  mar  fhear- 
droch-bheart. 

Mar  sin  rinn  e  an  ni  a  bha,  ann  an  lam  ban 
an  luchd-brath  agus  an  luchd-casaid,  cho  an- 
iochdmhor,  'n  a  sgàthan  anns  am  faic  sùil  a' 
chreidimh  dearbhadh  agus  glòir  a'  chùmhnant 
leis  an  robh  losa  — an  t-Aon  Naomh  agus  am 
Firean — air  a  dheanamh  'n  a  pheacadh  air  son 
a  shluaigh,  a'  cur  crioch  air  peacadh,  a'  deanamh 
reite  air  son  aingidheachd,  a'  toirt  a  steach  flr- 
eantachd  shiorruidh. 

B'  e  am  miann  bu  doimhne  a  bha  an  cridhe 
Chriosd   an    Getsemane,  gu    'm    biodh   toil  Dhe 

I  deanta.     Anns   an    toil   sin    bha    an    da    ni    so : 

'•  (i)  gu  'n  tugadh  losa  e  fhein  suas  mar  iobairt 
deagh-flìàile  do    Dhia,  agus  (2)  gu  'm  biodh  sin 

I  mar  eiric  thaitnich  chum  saorsa  na  thug  an 
t-Athair  dha.  Anns  an  da  ni  sin  fhuair  e 
freagradh.  "  Ged  bu  Mhac  e  dh'fhoghlum  e 
ùmhlachd   o    na   nithean  a  dh'fhuiling  e."     Leis 

I  an    ùmhlachd    ghniomhach    iomlan    sin,    leis   an 
d'thug   e   e  fhein   suas  tre  'n  Spiorad  shiorruidh 
bha    e  air  a  dheanamh  iomlan  mar  Ard-Shagart, 

agus  tre  'n  sin  bha  slàinte  a  shluaigh  air  a  thoirt 
dha.  "Agus  air  dha  bhi  air  a  dheanamh  foirfe, 
rinneadh  e  'n  a  ùghdar  slàinte  shiorruidh  dhaibhsan 
uile  bhios  unihail  dha." 

Bha  co-chòrdadh  iomlan  eadar  ùrnuigh  losa 
agus  toil  Athar,  agus  air  an  aobhar  sin  fhuair 
an  ùrnuigh  freagradh  follaiseach.  Tha  ann  an 
sin  coimhhonadh  air  a'  chùmhnant  dhiamhair  a 
bha  eatorra :  a  thaobh  a'  Mhic,  gu  'm  biodh  e 
umhail  gu  bàs — èiric  agus  f  ireantachd  na  h-Eaglais. 
A  thaobh  an  Athar,  gu  faiceadh  am  Mac  -  de 
shaoithir  anama — an  Eaglais  air  a  deanamh  'n  a 
fireantachd  Dhe  annsan.  A  nis,  so  an  da  ni  a 
tha  sinn  a'  faicinn  ann  an  glacadh  an  Urrais. 

Tha  e  soilleir  o  'n  chòmhradh  a  bha  eadar  losa 
agus  na  h-oifigearan,  gu  'n  robh  e  'n  a  run  e 
fhein  a  thoirt  suas  gu  saor.  Cha  'n  e  mhàin  gur 
e  Uan  Dhe — gu  bheil  e  air  a  thoirt  mar  uan 
a  chum  a'  chasgraidh,  ach  is  e  an  t-Ard-shagart 
cuideachd,  a  tha  ag  iobradh  an  uain,  is  e  sin 
'g  a  iobradh  fhein  gu  toileach  air  altair  neo- 
fhaicsinneach  Dhe.  O  'n  uair  a  ghabh  e  an 
copan  'n  a  làimh  ann  an  Getsemane,  bha  e  air 
a  mheas  mar  chiontach  am  fianuis  Dhe,  agus, 
ged  a  bha  eucoir  mhòr  air  a  dheanamh  air  le 
làmhan  dhaoine,  dh'fheumadii  Lagh  Dhe  greim 

a  dheanamh  air  a  chum  toiltcanas  na  h-oighreachd 
a  bhi  air  a  dhioladh  air.  Mar  sin,  air  dha  fhein 
a  bhi  faicinn  anns  na  h-oifigearan  na  meadhonan 
tre  an  robh  Lagh  Dhe  a'  deanamh  greim  air,  tha 
e  gu  toileach  'g  a  thoirt  fhein  suas.  "Co  tha 
sibh  ag  iarraidh?"  "  losa  o  Nàsaret."  "Is  mise 
e."  Mar  sin  fhuair  urnuigh  Ghetsemane  freagradh 
anns  gu  'n  d'fhuair  e  gràs  a  chum  e  fhein  a  thoirt 
suas  an  ùmhlachd  shaor  iomlan  do  thoil  Dhe. 
Chunnaic  e  le  suilean  anama  Lagh  Uhe  a'  tighinn 
g'a  ghlacadh.  Cha  d'fhan  e  gus  an  do  chuir 
teachdairean  an  lagha  greim  air— chaidh  e  fhein 
'n  an  coinnimh,  agus  thug  e  e  fhein  suas.  "Co 
tha  sibh  ag  iarraidh?"  thuirt  e  ris.  "losa  o 
Nasaret."  "  Is  mise  e."  Thug  e  e  fhein  suas  air 
ainm,  gu  follaiseach,  "  losa  a  shaoras  a  shluagh  fein 
o  am  peacaidhean."  Bha  ludas  'n  a  sheasamh 
còmhla  riu.  Bha  e  'n  a  fhianuis  air  gach  ni  a 
thachair.  Cha  b'ioghnadh  ged  a  leaghadh  a 
ghruaidh  le  naire.  Thug  e  comharra  do  na 
saighdeirean  leis  an  aithnicheadh  iad  losa.  Thug 
e  earal  dhaibh  greim  cruaidh  a  chur  air  agus  a 
thoirt  leò.  Ach  cha  robh  feum  air  a'  chomharra 
no  air  an  earal — thug  losa  e  fhein  suas  gu  saor. 
Cha  b'ann  na  b'aotroma  a  chuir  sin  peacadh 
ludais.  Ach  bu  Mhac  e  ged  a  dh'fhoghlum  e 

lìmhlachd — Mac  siorruidh  Dhe.  'N  a  lathair 
thuit  a'  bhuidheann,  ged  a  bha  iad  fo  armachd, 
sios  gu  làr.  Cha  b'urrainn  iad  làmh  a  chur  air. 
Cha  robh  e  'n  an  comas  a  thoirt  leò  mar  phriosonach 
gus  an  d'thug  e  e  fhein  suas — cha  b'ann  do 
chumhachd  dliaoine,  ach  do  Lagh  's  do  cheartas 
Dhe.  Thug  e  e  fhein  suas  do  thoil  Dhe,  mar 
iobart  thoileach.  Ann  an  sin  a  ris  fhuair  iirnuigh 
Ghetsemane  freagradh :  "  Do  thoil-sa  gu  robh 
deanta." 

Tha  dàimh  àraidh  aig  a'  chuid  eile  dhe  'n 
chòmhradh  a  bha  aige  ris  na  h-oifigearan  ris  an 
darna  ni  a  bha  anns  an  ùrnuigh,  eadhon  slàinte 
a  shluaigh  : 

"An  sin  dh'fheòraich  e  dhiubh  a  ris,  Co  tha 
sibh  ag  iarraidh  ?  Thuirt  iadsan,  losa  o  Nàsaret. 
Fhreagair  losa,  Thuirt  mi  ruibh  gur  mise  e. 
Uime  sin  ma  's  mise  tha  sibh  ag  iarraidh^  leigibh 
led  sin  falbh :  Chum  gu  'n  coimhhontadh  am 
facal  a  labhair  e,  An  dream  a  thug  thu  dhomh, 
cha  do  chain  mi  aon  diubh,"' 

]Jha  dàimh  na  ceud  chuid  dhe  'n  chòmhradli 
a'  beantainn  ri  iomlanachd  na  h-ùmhlachd  leis 
an  d'thug  e  e  fhein  suas.  Ach,  air  an  làimh 
eile,  cha  robh  an  smuain  bu  lugha  aig  losa  e 
fhein  a  thoirt  suas  ach  mar  urras  a  shluaigh,  mar 
bhuachaille  a  threud.  "  Leigidh  am  buachaille 

maith  a  bheatha  sios  air  son  nan  caorach."  Cha 
robh  aona  chuid  coir  no  cumhachd  aca  làmh  a 
chur  ann  mar  a  bha  e  ann  fhein.  Ach  a  chionn 
gu  'm  b'  e  toil  an  Athar  nach  rachadh  aon  dhe 
'n  mhuinntir  bhig  a  dhith — gu  'm  biodh  iad  uile 
air  an  saoradh  o  mhallachd  an  Lagha  le  losa 
e  fhein  a  thoirt  suas  'n  an  àite — leag  losa  a 
chridhe  fhein  air  an  toil  sin.  B'  e  so  an  t- 
aoibhneas  a  chuireadh  roimhe,  geall  agus  gealladh 
limhlachd  a  bheatha  agus  fulangas  a  bhàis. 

Tha  da  sheadh  anns  am  faodar  sealltuinn  air 
luchd-casaid  Chriosd : 

Mar  a  tha  iad  gu  mothachail  a'  riarachadh  am 
miann  olc  fhein,  air  an  darna  làimh,  agus  mar  a 
tha  iad  gu  neo-mhothachail  a'  coimhlionadh  run 
diamhair  Dhe,  air  a'  làimh  eile.  Air  an  darna 
làimh  tha  iad  a'  cruadhachadh  an  cridhe  anns  an 
olc  mhòr,  ged  a  tha  iad  air  am  bacadh  le  cumhachd 
dhiamhair  naomhachd  Chriosd — ni  a  tha  'n  a 
dhearbhadh  air  an  doille  a  tha  tighinn  orra  mar 
pheanas,  agus  a'  treòrachadh  air  slighe  a'  pheacaidh 
a  tha  chum  bàis.  Bu  mhòr  gu  'm  b'fhearr  dhaibh 
a  bhi  air  gabhail  ris  a'  bhacadh  ud,  agus  tilleadh 
air  an  ais  o  'n  droch  ghniomh  as  aonais  am 
priosonach.  Ach  air  an  làimh  eile  tha  e  soilleir 
leis  mar  a  thuit  na  fir  ud — na  meadhonan  a 

chleachd  Dia  a  choimhlionadh  a  ruin — nach 
b'urrainn  eadhon  Ceartas  naomha  greim  a  chur 
air  losa,  no  ghlacadh  mar  phriosonach,  gus  an 
lugadh  e  e  fhein  suas  gu  saor,  agus  air  chumha  gu 
'n  gabliadh  e  ris  mar  eiric  air  son  a  dheisciobuil. 
Cha  toir  e  e  fhein  suas  ach  air  chumha  saorsa 
a  shbiaigh.  Gus  am  bi  e  soilleir  do  na  h-uile  gu 
'm  bi  na  caoraich  saor  cha  dàna  le  teachdairean 
Ceartais  làmh  a  chur  air.  Gus  an  sin  tha  seirbhisich 
an  lagha  gun  Kith's  air  an  làr.  Ach  an  uair  sin 
agus  gun  mhoille,  air  dha  a  chumha  fhaotainn 
leis,  tha  losa  'g  a  thoirt  fhein  suas.  Air  chumha 
saorsa  shiorruidh  dh'  a  shluagh,  le  Ian  chumhachd 
air  a  bheatha  fhein,  tha  e  gutoileach  air  "àireamh 
am  measg  nan  ciontach." 

Oh !  cha  do  bhàsaich  losa  is  e  aineolach  air 
toradh  a  bhàis — ciamar  a  b'urrainn  sin  a  bhi  ? 
Tha  neach  an  sud  a  their:  " bhiodh  obair  agus 
bàs  losa  glòrmhor  ged  nach  tigeadh  aon  anam 
gu  bràth  a  chleachdadh  creideamh  beò  anns  an 
urras."  Cha  'n  fhaca  e  sin  a  riamh  mòran  de 
fhirinn  agus  de  ghlòir  a'  chùmhnant  shiorruidh. 
Tha  esan  a'  cur  eas-urram  mhòr  air  obair  losa 
agus  air  fireantachd  Dhe,  a  tha  cumail  a  mach 
gu  'n  robh  bàs  losa  an  aon  ni  dhaibh-san  a 
theàrnar  agus  dhaibh-san  a  theid  a  dhith.  Ma 

bhàsaich  e  air  son  a'  mhuinntir  a  chaidh  a  dhith, 
agus  nach  do  chum  a  bhàs  iad  a  ifrinn,  feumaidh 
gur  e  ni-eigin  eile  seach  bàs  losa  a  shaor  a' 
mhuinntir  a  fhuair  slàinte.  Ma  tha  sin  mar  sin 
cha  robh  a  dh'eifeachd  'n  a  bhàs  ach  gu  'n  rinn 
e  slainte  comasach  do  na  h-uile.  Cha  b'ann  mar 
sin  a  dh'fhoghlum  sinne  Criosd.  Cha  b'ann  mar 
sin  a  thuig  losa  f  hein  brigh  na  h-iobairt  ghlòrmhor  : 
"Ma  's  mise  tha  sibh  ag  iarraidh  leigibh  leò  sin 
falbh." 

B'  e  so  toil  an  Athar,  eadhon  slainte  a  shluaigh. 
B'  e  so  tiodhlac  an  Athar,  Air  son  na  toile  so 
agus  an  tiodhlac  so  chruaidh-ghleac  anam  losa 
's  an  urnuigh  an  Getsemane.  Agus  a  nis,  fhuair 
an  urnuigh  freagradh  follaiseach.  Tha  toil  Athar 
a  thaobh  so  deanta. 

"  Gach  ni  a  bheir  an  t-Athair  dhomhsa,  thig  e 
a  m'ionnsuidh  ;  agus  an  ti  a  thig  a  m'ionnsuidh, 
cha  tilg  mi  air  chor  pam  bith  a  mach.  Oir 
thainig  mi  a  nuas  o  neamh,  cha  'n  ann  a  chum 
gu  'n  deanainn  mo  thoil  fein,  ach  toil  an  ti  a 
chuir  uaithe  mi.  Agus  is  i  so  toil  an  Athar  a 
chuir  uaithe  mi,  nach  caillinn  a  bheag  sam  bith 
de  'n  uile  thug  e  dhomh." 

O  !  m'anam,  cionnus  a  theid  thusa  as  ma  ni  thu 
dimeas  air  an  t-slàinte  mhòr  so  ? 

II 

Am  Priosonach  A'  Toirt  BreitH 

"Agus  air  dha  bhi  fathast  a"  labhart,  feuch,  thainig 
ludas,  aon  de  'n  da  fhear  dheug,  agus  maille  ris 
cuideachd  mhòr  le  claidhean  agus  bataichean  o  na 
h-àrd-shagartan  agus  o  sheanairean  a'  phobuill.  A 
nis  bha  an  ti  a  bhrath  esan  air  toirt  comharraidh 
dhaibh,  ag  radh,  Ge  b'  e  neach  a  phogas  mise,  is  e 
sin  e  ;  deanaibh  greim  air.  Agus  air  ball  thainig  e 
chum  losa,  agus  thuirt  e,  Fàilte  dhuit,  a  Mhaighistir  ; 
agus  phòg  e  e  ;  Ach  thuirt  losa  ris,  A  charaid, 
c'arson  a  thainig  thu  ?  An  sin  thainig  iad,  agus 
chuir  iad  làmh  ann  an  losa,  agus  ghlac  iad  e.  Agus, 
feuch,  shin  aon  dhiubhsan  a  bha  maille  ri  losa  a 
làmh,  agus  tharruing  e  a  chlaidheamh,  agus  air  dha 
seirbhiseach  an  àrd-shagart  a  bhualadh,  ghearr  e  a 
chluas  dheth.  An  sin  thuirt  losa  ris,  Cuir  a  ris  do 
chlaidheamh  air  ais  ^n  a  ionad  fein  :  oir  iadsan  uile 
a  ghlacas  an  claidheamh,  tuitidh  iad  leis  a'  chlaidh- 
eamh. An  saoil  thusa  nach  faod  mise  a  nis  mAthair 
a  ghuidhe  agus  bheir  e  dhomh  tuilleadh  na  da  legion 
dheug  a  dh'ainglean  ?  Ach  cionnus  an  sin  a  bhiodh 
na  Sgriobturan  air  an  coimhlionadh,  a  tha  ag  radh 
gur  ann  mar  so  is  eigin  tachart  ?  Anns  an  uair  sin 
fein  thuirt  losa  ris  an  t-sluagh,  An  d'thainig  sibh  a 
mach  mar  gu  'm  b'ann  an  aghaidh  gaduiche,  le 
claidhean  agus  bataichean  chum  mise  a  ghlacadh  ? 
Bha  mi  gach  la  am  shuidhe  maille  ruibh  's  an  teampull 
a'  teagasg,  agus  cha  do  chuir  sibh  Ihmh  annam." — 
Mat.  xxvi.  47-55. 

Tha  am  priosonach  a'  tionndadh  gu  bhi  'n  a 
bhreithimh  agus  gu  bhi  toirt  a  mach  binn  na  tha 
timchioll  air  :  am  fear-brath  seòlta  ;  a'  bhuidheann 
de  chairdean  lag  seachranach ;  na  nàimhdean 
follaiseach. 

I.  Tha  e  an  toiseach  a'  tionndadh  air  a'  bhrath- 
adair  agus  a'  toirt  a  mach  a  bhinn.  B'  e  so  an 
duine  a  reic  a  charaid  air  deich  buinn  fhichead 
airgid.  B'  e  SD  am  fear  a  ghabh  na  h-oifigearan — 
daoine  a  b'àbhais  a  bhi  fo  dheagh  chHù — mar  an 
ceann-iùil,  an  dòchas  gu  'n  reiticheadh  e  an  t-sHghe 
dhaibh,  agus  gu  'n  sàbhaileadh  e  iad  o  chus  dragha. 
Ach  cha  bu  luaithe  a  thainig  an  ceann-iùil  an 
làthair  a'  phriosonaich,  agus  a  thug  e  an  comharra 
dhaibh  mar  a  chord  iad,  na  thionndaidh  losa 
air,  agus  a  thug  e  binn  eagalach  air  'n  am  fianuis  : 
"A  charaid,  c'arson  a  thainig  thu?"  "A  ludais, 
a  bheil  thu  le  pòig  a'  brath  Mhic  an  duine  ? " 
Cha  robh  aobhar  air  dàil  a  chur  anns  a'  bhinn. 
Tha  la  a  ghràis  air  a  dhol  seachad.  Dhiùlt  e 
an  t-saoithir  thruasail  a  ghabhadh  ris  a  chum  a 
theàrnadh,  agus  tha  nise  fireantachd  agus  gliocas 
siorruidh  air  a  thoirt  thairis  dh'  a  roghainn.  Cha 
'n  'eil  aite  aithreachais  air  fhàgail  ann,  agus  cha 
'n  'eil  air  ach  leigeil  leis,  's  e  abuich  air  son  na 
binn  shiorruidh.  Cha  'n  'eil  losa  a'  toirt  earail 

dha,  agus  a'  cur  a  chunnart  roimhe,  mar  a  rinn  e 
air  Peadair.  Tha  an  t-eadar-dhealachadh  as  mo 
eadar  an  dithis.  Tha  cridhe  Pheadair  ceart  agus 
gheibh  e  gràs  gu  tilleadh.  Ach  sheulaich  liidas  e 
fhein  mar  mhac  an  sgrios — tha  e  tur  caillte,  agus 
cha  'n  'eil  a  Thighearna  ag  radh  ach  na  tha  nochd- 
adh  gu  bheil  Ian  fhios  aige-san  air  a  cheilg 
ifrinneil.  Foghnaidh  sin  gus  am  bi  a'  chaithir 
mhòr  gheal  air  a  suidheachadh.  Thuirt  e  gu  leòr 
a  chum  cionta  ludais  a  chur  ann  an  solus  na 
dealanaich  :  "A  charaid  "  —  càirdeas  aideachail 
air  a  thionndadh  gu  ceilg — gu  seirbhis  an  diabhuil. 
"A  bheil  thu  brath  Mhic  an  duine?" — a  thainig 
a  ghairm  pheacach  gu  aithreachas  agus  beatha. 
"  Le  pòig  " — an  seula  caomh  air  gràdh.  Agus  tha 
an  dealanaich  sin,  cha  'n  ann  a'  dol  as  mar 
phriobadh,  ach  a'  laighe  air  gun  charuchadh  a' 
ceangal  a  chionta  air  a  choguis  gu  siorruidh. 

Nach  'eil  a'  bhinn  obann  so  a'  toirt  dhachaidh 
oirnne,  le  cumhachd  nuadh,  brigh  agus  buaidh  an 
fhacail  air  a  bheil  sinn  ro  thric  a'  deanamh 
dearmad  :  "  larraibh  an  Tighearna,  am  feadh  a 
tha  e  r'a  fhaoiaifin  ;  gairmibh  air,  ani  feadh  a  tha 
e  am  fagus'' 

II.  Tha  losa  a'  toirt  breith  air  na  deisciobuil — 
a  chàirdean  lag  seachranach.  An  uair  a  chunnaic 

iad  gu  'n  robh  am  ^Maighistir  gu  bhi  air  a  ghlacadh 
rinn  tad  air  son  a  dhion  le  lamhachas-làidir. 
Tharruing  Peadair  a  chlaidiieamh  agus  bhuail  e 
seirbhiseach  an  àird-shagart.  A  reir  coltais  bha 
so  ion-mholta.  Am  fuilingeadh  e  a  mtiaighistir 
tuiteam  ann  an  làmhan  a  nàimhdean  gun  làmh  a 
thogail  g'  a  dhion  ?  Nach  'eil  gluasad  'n  a  f  huil  's 
e  faicinn  ludais  a'  deanamh  gniomh  diabhuil  ? 
An  urrainn  e  gun  a  bhi  fo  nàire  air  son  mar  a 
chaidil  e  fhein  an  uair  bu  choir  dha  bhi  faire 
maille  ri  ]Mhaighistir?  Cha  'n  iongantach,  's  an 
gràdh  a  bha  dha-rireadh  a'  losgadh  'n  a  chridhe 
do  losa,  ged  a  rùisgeadh  e  chlaidheamh. 

Ach  a  dh'aindeon  sin  cha  b'  e  so  am  claidheamh 
a  tharruing.  Cha  'n  ann  air  an  dòigh  sin  a  gheibh 
sinn  air  ais  an  neart  's  an  t-sochair  a  chaill  sinn 
le  dearmad  is  cadal  peacach.  Cha  sheas  an 
claidheamh  àite  an  aithreachais  agus  a'  chridhe 
bhrùite. 

"  Cuir  a  ris  do  chlaidheamh  air  ais  'n  a  ionad 
fein  :  oir  iadsan  a  ghlacas  an  claidheamh,  tuitidh 
iad  leis  a'  chlaidheamh.  An  saoil  thusa  nach 
faod  mise  a  nis  m'Athair  a  ghuidhe,  agus  bheir 
e  dhomh  tuilleadh  is  da  legion  dheug  de  dh'aing- 
lean  ?  Ach  cionnus  an  sin  a  bhiodh  na  Sgriobturan 
air  an  coimhlionadh,  a  tha  'g  radh  gur  ann  mar 
so  is  eigin  tachart." 

Tha  Peadair  a'  dol  colg-dhireach  an  aghaidh 
riaghailt  Dhe,  agus  a'  lighinn  tarsuinn  air  cumh- 
achdan  riaghlaidh  an  t-saoghail ;  air  gealladh 
Dhe  dh'  a  Mhac ;  air  na  Sgriobturan  naomha ; 
air  toil  Dhe.  Clia  robh  coire  r'a  fhaotainn  aig  an 
am  ud  do  'n  riaghladh  laghail  leis  an  robh  losa 
air  a  dheanamh  'n  a  phriosonach.  Air  an  aobhar 
sin  cha 'n  fhaodar  a  choinneachadh  le  claidheamh 
rùisgte.  Na  'm  biodh  sin  a  reir  toil  Dhe,  agus  gu 
'm  biodh  e  iomchuidh  do  losa  e  f  hein  a  dhion  le 
airm  is  le  feachd  bheireadh  Athair  dha  da  legion 
dheug  aingeal — legion  mu  choinnimh  gach  feai 
dhe  dheisciobuil.  Tha  Peadair  a'  di-chuimh- 
neachadh  gur  e  Ceann  gach  uile  uachdranachd 
agus  chumhachd  air  son  a  bheil  e  tarruing  a 
chlaidheamh  bochd.  Na  'm  biodh  feum  aige  air 
arinachd  bhiodh  tri  iichead  is  deich  mile  aingeal 
an  sud  air  ball.  Ach  cha  'n  ann  mar  sin  a  bheir 
e  buaidh.  Feumaidh  gu  'm  "blais  e  bàs"  air 
son  nan  uile.  Uime  sin  is  e  tha  ann  aineolas  agus 
aimideachd  do  Pheadair  a  chlaidheamh  a  tharruing. 
Agus  a  thuilleadh  air  an  sin,  ciamar  a  bhios  an 
Sgriobtur  air  a  choimhlionadh  ?  Tha  e  a'  foill- 
seachadh  mar  a  bhios  Uan  Dhe  air  iobradh  a 
chum  peacadh  an  t-saoghail  a  thoirt  air  falbh. 
Ma  's  e  so  am  meadhon  air  an  t-Uan  a  ghlacadh 

's  a  thoirt  a  chum  a  chasgraidh  ciamar  a  sheasas 
firinn  Dhe  'n  a  fhacal  ma  gheibh  Peadair  leis? 

Ach  OS  cionn  so  uile,  bha  toil  Dhe  :  "  An  copan 
a  thug  m'Athair  dhomhsa  r'a  òl  an  e  nach  òl  mi 
e?"  So  toil  m'Athar.  Uime  sin  cuir  air  ais  do 
chlaidheamh  's  an  truaill.  Na  faigheadh  Peadair 
a  thoil  de  dh'eireadh  do  thoil  Dhe— eadhon 
saorsa  na  h-Eaglais? 

Uair  is  uair  thuit  Peadair  anns  an  dearbh 
bhuaireadh  so.  Uair  is  losa  a'  nochdadh  d'a 
dheisciobuil  gu  'm  b'eigin  dha  dhol  gu  Jerusalem 
agus  mòran  nithean  fhulang  agus  a  bhi  air  a  chur 
gu  bàs,  "ghabh  Peadair  e  agus  thòisich  e  air 
achmhasan  a  thoirt  da,  ag  radh,  Gu  'm  bu  fada 
sin  uait-sa,  a  Thighearna ;  cha  tachair  sin  duit-sa." 
A  ris  air  beinn  a'  chruth-atharrachaidh,  far  an 
d'fhuair  e  sealladh  air  glòir  losa  thuirt  e,  "A 
Thighearna,  is  maith  dhuinn  a  bhi  an  so;  ma  's 
aill  leatsa,  deanamaid  tri  pàilliunan  an  so  :  aon 
dhuit-sa,  aon  do  Mhaois,  agus  aon  do  Elias." 
Agus  a  rls  aig  Getsemane,  far  an  do  rùisg  e  a 
chlaidheamh.  Gach  uair  dhiubh  so  bha  e  air  a 
bhuaireadh  gu  dhol  eadar  losa  agus  toil  Athar — 
eadar  e  agus  an  Crann-ceusaidh — eadar  e  agus 
an  iobart  mhòr  leis  an  robh  e  toirt  a  steach 
fireantachd  shiorruidh  agus  teàrnadh  a  shluaigh. 

Ach  thug  am  Maighistir  breith  air  agus  chronuich 
e  e.  Thug  e  ùmhlachd  do  thoil  an  Athar  an  uair 
a  chuir  e  e  fhein  ann  an  làmhan  a  nàimhdean, 
agus  a  thug  e  buaidh  air  buaireadh  Shàtain  a 
thainig  air  as  ùr  ann  an  eud  aineolach  Pheadair. 

III.  Tha  e  toirt  breith   air   a   nàimhdean    mar 
an  ceudna : 

"An  sin  thuirt  e  ris  na  h-ard-shagartan,  agus 
ri  ceannardan  an  teampuill,  agus  ris  na  seanairean, 
a  thainig  d'a  ionnsuidh,  An  d'thainig  sibh  a  mach 
le  claidhean  agus  le  bataichean,  mar  gu  'm  b'ann 
an  aghaidh  fir-reubainn  ?  'N  uair  a  bha  mi  gach 
la  maille  ruibh  's  an  teampull,  cha  do  shin  sibh  a 
mach  'ur  lamhan  am  aghaidh  :  ach  is  i  so  ^ur 
n-uair-se,  agus  cumhachd  an  dorchadais." 

Tha  losa  a'  gearan  orra  ann  an  so  a  chionn  gu 
bheil  iad  a'  deanamh  oidhirp  air  a  chur  fo  chhii 
fiar,  agus  air  casaid  bhreugach  a  dheanamh  air. 
Tha  iad  a'  tighinn  air  a  thòir  le  claidhean  agus  le 
bataichean  mar  gu  'm  bu  ghaduiche  e.  Theagamh 
gu  'n  robh  so  mar  choimhlionadh  air  an  Sgriobtur 
a  tha  ag  radh,  "Agus  bha  e  air  àireamh  am  measg 
nan  ciontach,"  agus  anns  an  t-seadh  sin  rinn  e 
iimhlachd  thoileach.  Ach  b'fhada  o  run  an 
cridheachan-san  a  bhi  coimhlionadh  Sgriobtur, 
agus  air  an  aobhar  sin  bha  Ian  choir  aige  gearan 
orra.  Is  c  bha  ann  uatha-san  gniomh  a  bha 

cealgach  agus  an-iochdmhor.  Dh'fhaodadh  iad 
a  ghlacadh  uair  sam  bith  anns  an  teampuU,  ach 
bha  eagal  an  t-sluaigh  orra.  Cha  bu  dàna  leò  a 
ghlacadh  mur  a  cuireadh  iad  e  fo  chliù  fir- 
reubainn,  is  tha  iad  a'  deanamh  sin,  oir  "is  i  so 
an  uair-san  agus  cumhachd  an  dorchadais.'' 

Ach  is  e  so  an  còmhnuidh  dòigh  na  geur- 
leanmhuinn.  Cha  dean  an  saoghal  uair  air  bith 
geur-leanmhuinn  air  daoine  mar  dhaoine  diadhaidh. 
Feumaidh  samhla  casaid  a  bhi  aige  an  toiseach, 
a  chur  falach  air  an  fhuath  a  tha  aige  dhaibh. 
Cha  b'ann  mar  dhaoine  naomh  a  rinneadh 
geur-leanmhuinn  air  criosduidhean  na  ceud  linn, 
ach  mar  luchd-àimhreit — mar  luchd-leanmhuinn 
dhiathan  coimheach — mar  naimhdean  na  h-Impir- 
eachd.  Fo  'n  chliù  sin  thilgeadh  iad  gu  fiadh- 
bheathaichean  anns  an  Ròimh.  Mar  sin  ghlacadh 
losa  air  dhaibh  a  chur  fo  chliù  gaduiche  agus  fir- 
reubainn. 

Ach  ged  a  bha  e  fo  nàire,  's  e  air  a  ghlacadh 
mar  fhear-reubainn  tha  e  nochdadh  a  ghlòir  mar 
bhreitheamh.  Le  thrusgan  dearg  le  fuil  a 
chruaidh-ghleac,  agus  salach  Ic  ùir  na  talmhainn, 
tha  e  toirt  geall  air  a  ghlòir  's  air  a  bhuaidh  leis 
am  foillsichear  e  fhathast,  an  uair  a  thig  e  le 
culaidh  dhaithte  o  Bhosrah,  sgiamhach  'n  a 

eideadh,  a'  siubhal  ann  am  mòrachd  a  neairt — 
an  uair  a  dh'fheumas  na  h-uile  bhi  air  an  nochdadh 
ann  an  làthair  Caithir-breitheanais  Chriosd. 

Ill 

Am  Braighdeanach  a'  Toirt  Bruid 

AM    BrAIGHDEANAS 

"An  sin  rug  a'  bhuidheann  agus  an  ceannard  agus 
maoir  nan  ludhach  air  losa,  agus  cheangail  iad  e, 
agus  thug  iad  leò  e  air  tùs  gu  Annas  .  .  .  agus  chuir 
Annas  e  ceangailte  gu  Caiaphas." — EoiN  xviii.  12, 
13,  24. 

Rug  iad  air — cheangail  iad  e — thug  iad  leò  e ! 
Co  tha  so  air  a  ghlacadh  mar  gu  'm  b'fhear- 
reubainn  e  ?  Cha  neach  eile  e  ach  esan  as  e 
dealradh  glòir  an  Athar  agus  fior  iomhaigh  a 
phearsa — neach  a  bha  aig  an  dearbh  am  ud  a' 
cumail  suas  nan  uile  nithean  le  facal  achumhachd. 
B'  e  an  Dia  beò,  an  Tighearna  Dia  uile  chumh- 
achdach,  a  bha  aig  na  daoine  borb  ud  fo  chuibh- 
reach.  "Neach  air  dha  a  bhi  ann  an  cruth  mar 
Dhia,  nach  do  mheas  e  mar  reubainn  e  fein  a  bhi 
co-ionnan  ri  Dia :  ach  chuir  e  e  fein  ann  an 
dimeas."  Nach  'eil  so  uile  a'  dol  os  cionn  cainnt 
agus  smuain?  Rug  iad  air-san — cheangaill  iad 
ESAN — thug  iad  leò  esan,  ceangailte. 

Tha  ni  no  dhà  eile  timchioll  air  glacadh  losa  a 
iha  'n  a  clniis  smaoinich. 

1.  Tha,  an  toiseach,  cruas  is  diorrais  nan  oifig- 
earan.  Tha  iad  mar  dhaoine  air  bhoil.  Bhuail 
cumhachd  dhiamhair  a'  phriosonaich  ris  an  talamh 
iad,  mar  le  cumhachd  na  dealanaich.  Dhealraich 
glòir  a  thròcair  ann  am  miorbhuil  leighis  fa  'n 
comhair.  Ach  a  dh'aindeon  foillseachadh  air 
cumhachd  agus  air  caomhalachd  an  Tighearna  cha 
do  thionndaidh  iad  aona  cheum  as  an  slighe.  Tha 
iad  a'  toirt  diibhlan  do  'n  chumhachd  dhiamhair 
a  leag  iad  agus  a'  mùchadh  a  bhuaidh  air  an  coguis 
agus  a'  saltart  air  a'  mhiorbhuil  gràis  a  thaisbean 
e — a  dh'aindeon  sin  uile  tha  iad  a'  ceangal  a 
làmhan  agus  'g  a  thoirt  leò.  Nach  mòr  an  nàire  e 
bhi  air  a  dheanamh  'n  a  phriosonach  le  daoine  a 
tha  cho  borb  agus  cruaidh  ! 

2.  Tha,  a  ris,  mi-mhodh  agus  an-iochd  na 
cuideachd.  Cha  bu  luaithe  thug  losa  e  fhein  'n 
an  làmhan  na  thug  a'  bhuidheann  iad  fhein  thairis 
do  ainneart  nàr  agus  mhi-chohach,  mar  gu  'm  biodh 
ifrinn  fhein  air  briseadh  a  mach  mar  thuil.  Chuir 
iad  greim  eucorach  air  òganach  a  bha  leantuinn  's 
e  an  ion  's  a  bhi  lomnochd.  Bha  i^ighdaras  aca 
losa  a  ghlacadh,  ach  cha  robh  coir  no  iighdaras 
aca  làmh  a  chur  ann  an  neach  eile.     B'  ann  am 

meadhon  corra-mhargaidh  mar  so  a  bha  esan  a 
chunnaic  Isaiah  air  caithir  glòire  anns  an  teampull 
air  a  ghiiilan  gu  ciiirt.  Sud  far  an  robh  an 
irioslachd  agus  am  masladh  do-labhart !  Cha  b' 
ioghnadh  ged  e  theireadh  losa,  ann  am  briathran 
na  sailm : 

"  Is  aithne  dhuit  mo  mhasladh  agus  mo  nàire 
agus  mo  mhi-chliu  :  a't'fhianuis  tha  mo  nàimh- 
dean  uile." 

3.  Tha,  a  ris,  an  aonaranachd  anns  an  robh  losa 
air  fhàgail.  An  sin  threig  na  deisciobuil  uile  e 
agus  theich  iad.  Gun  teagamh  lean  Peadair  e  fad 
as,  ach  's  ann  a  thionndaidh  sin  fhein  a  mach  a 
chum  an  tuilleadh  nàire  agus  maslaidh  do  losa — 
oir  an  uair  na  h-eigin  dh'àicheadh  e  le  mionnaibh 
gu  'm  b'  aithne  dha  losa  a  riamh.  Bha  losa  air 
a  threigsinn — air  fhàgail  'n  a  aonar.  An  sin 
choimhlionadh  an  sgriobtur : 

"  Tha  e  air  a  dhimeas  agus  air  a  chur  air  chiil 
le  daoinibh  ;  'n  a  dhuine  dhoilghiosan  agus 
eòlach  air  bròn  ;  agus  mar  neach  a  dh'fhalaicheas 
aghaidh  uainn,  tha  e  air  a  dhimeas,  agus  cha'n 
'eil  suim  againn  dheth." 

"  Dh'amhairc  mi  air  mo  dheis  is  dh'fheuch, 
"S  cha  robh  fear  m'eòlais  ann  ; 
No  neach  do  m'anam  bheireadh  speis, 
Threig  cobhair  mi  's  an  am." 

Tha  e  air  a  threigsinn  le  chàirdean  uile, — 'n  a 
aonar,  'n  a  nàire,  'n  a  mhasladh.  Feuch  Uan 
Dhe !  Tha  e  air  a  thoirt  mar  uan  a  chum  a 
chasgraidh.  Feuch  meud  a  ghràidh  do  chlann  'n 
an  daoine  is  iad  fo  'n  mhallachd.  Tha  e  deònach 
a  bhi  'n  a  phriosonach  air  an  son.  Tha  e  fo 
chuibhreach  fir-reubainn  air  an  son,  a  chum  an 
tarruing  le  "  ceanglaichean  gràidh  agus  le  còrdaibh 
duine,"  eadhon  geda  tha  eair  a  threigsinn  leò  uile. 
An  sin  rug  iad  air  agus  cheafigail  iad  e,  agus  thug 
iad  leò  e  gu  Annas,  agus  chuir  Annas  e  cea?igailte 
gu  Caiaphas.  De  their  sinn  mu  na  nithean  so? 
Tha  an  irioslachd  so  a  rinn  Dia  na  glòire  a' 
dol  seachad  air  tuigse ;  agus  tha  an  gràdh  leis 
an  do  rinn  e  e  a'  dol  seachad  air  eòlas  agus  air 
moladh! 

Ach  "  dh'irioslaich  e  e  fhein,  agus  bha  e  umhail 
gu  bas  ...  air  an  aobhar  sin  dh'àrdaich  Dia  e 
gu  ro-àrd."  Tha  ceartas  Dhe  air  fhoillseachadh 
ann  an  àrdachadh  losa  ionnan  's  mar  a  tha  e  'n  a 
irioslachadh.  Tha  e  toirt  duals  dha  a  tha  Ian 
agus  saoibhir  a  reir  's  mar  a  bha  f  hulangas  searbh 
agus  nàr.  Cha  robh  ceum  'n  a  irioslachadh  nach 
robh  duals  dh'a  reir  'n  a  àrdachadh — anns  an 
aoibhneas  a  chuireadh  roimhe.  A  bheil  e  air  a 
dhcanamh  ùin  bheag  na  's  isle  na  na  h-aingil  ?  Is 

e  a  dhuais  gu  bheil  an  sioghal  ri  teachd  air  a  chur 
fodha,  agus  gu  bheil  e  air  a  dheanamh,  anns  an 
dearbh  nàdur  anns  an  d'  f  huiling  e,  'n  a  cheann 
air  uile  uachdranachd  agus  chumhachd.  A  bheil 
e  fo  mhasladh — air  a  cheangal  ann  an  slabhraidh- 
ean — agus  air  a  thoirt  'n  a  phriosonach  gu  mod  ? 
Mu  choinnimh  sin  tha  an  duals  ghlòrmhor : 

"Is  chaidh  thu  suas  air  ionad  ard, 
Thug  bruid  am  braighdeanas  ; 
Do  dhaoinibh  fhuair  thu  tiodhlacan, 
Le  'n  dean  thu  toirbheartas." 

Tha  an  dol  suas  so  a'  ciallachadh  foillseachadh 
glòrmhor  Dhè  Israeli  an  uair  a  thug  e  seachad  an 
lagh  air  Sinai.  Mar  sin  cha  'n  'eil  teagamh  nach 
e  Criosd — aingeal  a'  chùmhnant — mu  bheil  an 
Spiorad  Naomh  a'  labhart  anns  an  t-sailm.  B'  e 
'''' masladh  Chriosd "  a  roghnaich  Maois — an 
seirbhiseach  dlleas  a  bha  maille  ris  an  Eaglais  's 
an  fhàsach — an  àite  ionmhas  na  h-Eiphit.  B'  e 
Criosd,  mar  a  tha  Pol  a'  togail  fianuis,  a  bha  air  a 
bhuaireadh  le  Israel  an  uair  a  chaidh  am  peanas- 
achadh  leis  na  naithrichean  teinnteach. 

A  nis,  de  is  ciall  do  'n  bhuaidh  so  a  fhuair  Righ 
Israeli  leis  an  deach  e  suas — leis  an  d'thug  e  bruid 
am  braighdeanas  ?  1  )c,  ach  a'  bhuaidh  a  cluiir  e 
84 


Toirt  Bruid   am   Braighdeanas 

an  ceill  'n  a  dhol  suas,  eadhon  saorsa  dh'a 
shluagh  ? 

"Chunnaic  ml  gu  cinnteach  àmhghar  mo 
shluaigh  a  tha  's  an  Eiphit  .  .  .  agus  thainig  mi 
nuas  g'an  saoradh  a  laimh  nan  Eiphiteach. 
Agus  a  nis  thig  agus  cuiridh  mi  thu  dh'ionnsuidh 
Pharaoh,  a  chum  as  gu  'n  toir  thu  mach  mo 
shluagh,  clann  Israeli,  as  an  Eiphit." 

Mu  'n  teid  e  suas  a  ris  gu  glòrmhor  air  Sinai 
coimhlionaidh  e  saorsa  a  shluaigh,  agus  rinn  e  sin 
an  uair  a  thug  e  mach  iad  le  laimh  làidir : 

"  Cànaidh  mise  do  'n  Tighearna,  olr  thug  e 
buaidh  gu  glòrmhor  ;  an  t-each  agus  a  mharcach 
thilg  e  's  an  fhairge.  Rinneadh  do  dheas  lamh, 
O  Thighearna,  glòrmhor  ann  an  cumhachd, 
bhris  do  dheas  lamh,  O  Thighearna,  an  namhaid 
'n  a  bhloighdean." 

Chaidh  e  suas  le  caithream  glòire,  is  feachd 
ainglean  a'  toirt  coimhideachd  dha.  "Tha  carbad 
Dhe  'n  am  fichead  mile  de  mhiltibh  aingeal ;  tha 
an  Tighearna  'n  am  measg,  mar  ann  an  Sinai,  "s 
an  ionad  naomh."  Chaidh  e  suas  mar  Cheann  is 
mar  Righ  na  h-Eaglais — mar  Mhac  os  cionn  a 
thighe  fein — agus  dheasaich  e  dhe  mhaitheas  air 
son  nam  bochd.  Thug  e  mach  iadsan  a  bha 
"ceangailte  le  cuibhreachaibh,"  agus  mar  sin 
fhuair    e     tiodhlacan    do    dhaoine,    eadhon     do 

dhaoine  ceannairceach,  a  chum  gu  'n  gabhadh 
Dia  còmhnuidh  'n  am  measg. 

Ach  cha  'n  e  mhàin  gu  bheil  an  t-sailm  so  a 
labhairt  air  nithean  a  chaidh  seachad — tha  i  mar 
an  ceudna  a'  labhairt  air  nithean  a  tha  ri  teachd. 
Tha  dol  suas  agus  buaidh  air  beinn  Shioin  mar  air 
Sinai — dol  suas  agus  buaidh  a  tha  toirt  barrachd 
ann  an  glòir.  Bha  an  dol  suas  air  Sinai  mar 
shamhla  agus  mar  ullachadh  air  glòir  Shioin. 

"  Oir  roghnaich  an  Tighearna  Sion  ;  mhiann- 
aich  e  i  mar  ionad-còmhnuidh  dha  fein,  ag  radh, 
Is  e  so  mo  shuaimhneas  gu  siorruidh  ;  an  so 
gabhaidh  mi  còmhnuidh,  oir  mhiannaich  mi  i." 

Is  e  bha  an  sud  sgaile  nithean  maithe  ri  teachd, 
eadhon  dol  suas  an  Tighearna  air  dha  eirigh  o  'n 
bhàs,  agus  a  dholasteach  do'n  ionad  naomh,  nach 
do  rinneadh  le  làmhan. 

Tha  co-chordadh  iongantach  eadar  an  samhla 
so  agus  obair  Chriosd.  Anns  an  t-samhla  thainig 
Dia  a  nuas  agus  ghabh  e  còmhnuidh  anns  a' 
phreas  a  chum  gu  'n  saoradh  e  a  shluagh  as  an 
Eiphit.  Thainig  losa  agus  ghabh  e  comhnuidh 
ann  an  coltas  feòla  peacaich,  agus  chaidh  e  gu 
doimhneachdan  a'  bhàis,  a  chum  gu  'n  saoradh  e 
a  shluagh,  cha  'n  ann  o  righ  Eiphiteach  no 
talmhaidh.  Shaor  e  iad,  cha  'n  ann  le  cumhachd 

a  mhain,  ach  le  luach  fhala.  Anns  an  t-samhla 
tha  e  air  a  chuairteachadh  le  miltibh  de  ainglean. 
Mar  sin  tha  losa  air  a  ghabhail  a  steach  dh'a  ionad 
naomha  le  caithream  glòire  agus  aoibhnis. 

"Togaibh.  a  gheatachan  'ur  cinn,  a.irus  bithibh 
air  'ur  to^ail  suas,  a  dhorsaibh  siorruidh  ;  agus 
thig  Righ  na  glòire  steach."' 

An  glòir  Shinai  thug  Dia  a  lagh  do  Eaglais  an 
fhàsaich.  Mar  sin  tha  losa  o  ionad  a  ghlòire 
shuas  a'  riaghladh  Eaglais  an  Tiomnaidh  Nuaidh 
le  reachdan  as  glòrmhora  : 

"Ma  bha  ministrealachd  a'  bhàis,  ann  an 
sgriobhadh  air  a  ghearradh  air  clachan,  glòrmhor 
.  .  .  cionnus  nach  mo  na  sin  a  bhios  ministreal- 
achd  an  Spioraid  glòrmhor  ?" 

Thug  thu  bruid  am  braighdeanas :  Co  iad  na 
nàimhdean  a  cheangail  Slànuighear  nam  buadh 
ri  cuibhleachan  a  charbaid?  Cha  b'  e  rlgh 
talmhaidh  mar  righ  na  h-Eiphit,  ach  am  priomh 
nàmhaid — an  seann  nathair — air  an  do  rinn  e 
sgrios. 

"Chum  tre  "n  bhàs  gu  'n  claoidheadh  e  esan 
aig  a  bheil  cumhachd  a'  bhàis,  is  e  sin  an 
diabhul  ;  agus  gu  'n  saoradh  e  iadsan  a  bha  tre 
eagal  a'  bhàis  re  am  beatha  uile  fo  dhaorsa." 

Mar   sin   thug    e    bruid    am    braighdeanas.     Tre 

anmhuinneachd  a'  Chrainn-cheusaidh  thug  e 
buaidh  air  a  nàmhaid.  Chreach  e  uachdranachdan 
agus  cumhachdan,  agus  eadhon  ann  an  uair 
cumhachd  rioghachd  an  dorchadais  rinn  e  ball- 
sampuill  dhiubh  gu  foUaiseach,  a'  deanamh  buaidh- 
chaithream  os  an  cionn  tre  a  Chrann-ceusaidh. 

Thainig  e  nuas  do  'n  phreas  's  an  fhàsach  a 
shaoradh  Israel  o  bhraighdeanas  Pharaoh.  Chaidh 
e  suas  air  Sinai  a'  toirt  bruid  am  braighdeanas — 
thug  a  dheas  làmh  's  a  ghàirdean  naomh  a  mach 
a'  bhuaidh.  Thainig  e  nuas  gu  inbhe  a  bha  gu 
neo-chriochnach  na  b'isle  na  sin  an  uair  a  ghabh 
e  nàdur  na  daonnachd — cha  do  ghabh  e  grain 
de  bhroinn  na  h-òighe,  de  phrasach  Bhetlehem, 
de  Chrann  Chalbhari,  de  uaigh  loseiph — a  chum 
gu  'm  bruthadh  e  ceann  na  naithreach,  agus  a 
chum  gu  'n  cuireadh  e  an  ceill  saorsa  do  na 
braighdeanaich  o  chumhachd  ifrinn.  Chaidh  e 
suas  mar  Cheannard  buadhmhor  na  slàinte,  air  dha 
a  shàil  a  chur  air  amhaich  a  naimhdean  fhein 
agus  naimhdean  a  shluaigh.  Thug  e  bruid  am 
braighdeanas. 

Ach   de   a    b'aobhar   gu    'n    d'thug  a  bhi  toirt 
bruid   am    braighdeanas  air  Sion  a  steach  saorsa 
a   bha   toirt  mòran  a  bharrachd  ann  an  glòir   na 
an  t-saorsa  a  chuir  e  an  ceill  air  Sinai  ? 

Bha  glòir  na  saorsa,  araon  air  Sinai  agus  air 
Sion  a  reir  doimhneachd  an  irioslachaidh.  Bha 
glòir  na  saorsa  a  chuir  e  an  ceill  air  Sion  gu  neo- 
chriochnach  na  bu  mho  a  chionn  gu  'n  d'"thug 
e  bruid  am  braighdeanas  le  e  fhcin  a  bhi  fo 
'n  bhraighdeanas  mar  urras  na  h-Eaglais.  Bha 
a  fiachan  uile,  a  daorsa,  a  geimhlean,  air  am  meas 
dhà-san.     'N  a  h-ainmse  bha  e  fo  chuibhreach  : 

"An  sin  rug  a"  bhuidheann  agus  an  ceannard 
agus  maoir  nan  ludhach  air  losa,  agus  cheangail 
iad  e,  agus  thug  iad  leò  e  air  tiis  gu  Annas  .  .  . 
agus  chuir  Annas  e  cea?7gailtc  gu  Caiaphas.'' 

An  làmh-sgriobhadh  a  dhit  an  Eaglais  gu  bhi  am 
braighdeanas  agus  fo  dhaorsa,  ghabh  losa  air  f  hein. 
Thug  e  urram  dha.  Thug  e  iimhlachd  dha. 
Choimhlion  e  e.  Agus  mar  sin  thug  e  as  an 
rathad  e.  "Tha  sibh  'g  am  iarraidh-sa,"  thuirt 
e.  Mar  sin  biodh  e.  Cheangail  iad  e.  An  uair 
a  sheall  Satan  chunnaic  e  gu  robh  an  aon 
slabhraidh  anns  an  robh  a  dhòchas  a  chum  na 
priosonaich  a  ghleidheadh  'n  a  chumhachd  air  a 
briseadh,  air  dhi  a  bhi  air  a  gabhail  a  chum  a  bhi 
ceangal  an  Urrais.  Chunnaic  e  an  aon  iuchair  leis 
an  robh  na  braighdean  gu  bhi  air  an  glasadh  gu 
siorruidh,  eadhon  am  mallachd,  air  a  chur  fodha 
ann    an    doimhneachd    àmhghar    an    t-Slanuighir. 

An  sin  chuala  e  ni  a  lion  e  le  feirg  gun  Kiths, 
Slànuighear  nam  buadh  a'  cur  a  mach  a  ghuth : 

"  niiisg-,  diiisg,  cuir  umad  do  neart,  O  Shion  ; 
cuir  umad  do  chulaiHh  sgiamhach,  O  lerusalem  ; 
crath  thu  fein  o  'n  duslach  ;  rach  suas,  dean 
suidhe,  O  lerusalem  ;  fuasgail  thu  fein  o 
cheanglaichibh  do  mhuineil,  O  nighean  Shioin, 
a  tha  fo  dhaorsa.  Oir  mar  so  deir  an  Tighearna, 
air  neo-ni  reiceadh  sibh,  agus  cha  'n  ann  le 
airgiod  a  dh'fhuasgailear  sibh." 

Chuala  e  an  guth  glòrmhor — an  dearbh  ghuth 
a  thuirt,  "Tha  e  criochnaichte" — a'  cur  an  ceill 
saorsa  do  na  braighdeanaich  agus  fosgladh  a' 
phriosoin  dhaibh-san  a  bha  ceangailte.  Ma  chuala 
dh'fheuch  e  ri  freagart : 

"An  toirear  a'  chreach  o  'n  fhear  laidir,  no  an 
leigear  a'  chòbhartach  dhligheach  as  ?  " 

Ach  mar  so  thuirt  an  Tighearna  glòrmhor,  's  e 
labhart  a  mach  a  glòir  charbad  nan  aingeal  agus 
a  dhol  suas  buadhmhor : 

"  Bheirear  eadhon  còbhartach  an  f  hir  làidir 
uaith,  agus  theid  creach  an  f  hir  uamhasaich  as  ; 
oir  gleacaidh  mi  ris-san  a  ghleacas  ri  Sion,  agus 
a  clann  teàrnaidh  mi." 

An    uair    sin    chunnaic    Satan    ni    a    chuir   e    fo 

amhluadh   siorruidh,  gur   ann   leis    na  geimhlean 

90 


Toirt   Bruid  am  Braighdeanas 

leis  an  d'thug  e  air  a  sheirbhisich,  ann  an  uair 
agus  an  cumhachd  an  dorchadais,  losa  a  cheangal, 
a  bha  an  ceangal  leis  an  robh  na  braighdeanaich 
air  an  cumail  fo  dhaorsa  air  fhuasgladh,  agus 
a  bha  e  fhein  a  nis  air  a  cheangal  ri  cuibhleachan 
carbad  Immanueil.  Le  a  cheanglaichean  thug 
Criosd,  a  bha  fo  dhaorsa,  bruid  am  braighdeanas. 

Co  'n  ar  measg  a  tha  fo  chuibhreach  le  dearbhadh 
peacaidh  ?  Tha  coguis  ag  innseadh  dhuit  gu  bheil 
fiachan  ort  ann  an  leabhar-cuimhne  Dhe — gu 
bheil  peacaidhean  gun  àireamh  a'  falach  aghaidh 
Dhe  uait.  Is  e  spiorad  daorsa  a  tha  anns  a' 
mhothachadh  sin  air  cionta.  Cha  'n  fhaigh  thu 
saorsa  gus  an  tig  thu  le  aithreachas  agus  creidimh 
gu  losa — neach  a  bha  fo  dhaorsa  air  do  shon. 
Thig  dh'a  ionnsuidh-san  le  do  dhaorsa  agus  gheibh 
thu  fuasgladh  'n  a  dhaorsa-san.  Cha  'n  'eil  aona 
chuid  diteadh  no  daorsa  dhaibh-san  a  tha  ann 
an  losa  Criosd. 

Co  'n  ar  measg  a  tha  fo  chuibhreach  aig 
cumhachd  a'  pheacaidh  ?  Tha  esan  a  ni  peacadh 
'n  a  thràill  do  'n  pheacadh.  Co  a  tha  ag  osnaich 
is  e  am  braighdeanas  do  dhaorsa  na  truaillidheachd? 
Is  e  Criosd  agus  gràs  Chriosd,  a  tha  araon  saor 
agus  cumhachdach,  a  choinnicheas  ri  do  chor. 

Ma  ni  am  Mac  saor  sibh  tha  sibh  saor  dha-rireadh. 
Oir  bha  e  air  a  dheanamh  fo  'n  lagh  a  chum 
gu  'n  saoradh  e  iadsan  a  bha  fo  'n  lagh.  Thig 
dh'a  ionnsuidh-san  a  choisinn  do  shaorsa  air  dha 
fhein  a  bhi  fo  dhaorsa  air  do  shon. 

Co  'n  ar  measg  a  tha  air  a  ghlacadh  ann  an 
ribe  an  diabhuil?  Thig  dh'a  ionnsuidh-san  a 
chreach  uachdranachdan  agus  cumhachdan  air  dha 
e  fhein  a  thoirt  thairis  do  thoil  an  Athar,  agus 
a  bhi  air  a  dheanamh  'n  a  phriosonach  le 
seirbhisich  an  t-Sàtain.  Creachaidh  e  an  duine 
làidir  air  do  shon,  agus  bruthaidh  e  Satan  fo  do 
chasan. 

Co  'n  ar  measg  a  tha  "tre  eagal  a'  bhàis  re 
am  beatha  uile  fo  dhaorsa"?  Thigibh  dh'a 
ionnsuidh-san  a  sgrios  am  bàs  le  bhàs  fhein. 
Nochdaidh  e  dhuibh  mar  a  tha  'ur  beatha 
falaichte  maille  ris  fhein  ann  an  Dia,  air  dha  a 
dhol  suas  do  ionad  a  ghlòire. 

Co  'n  ar  measg  a  tha  faireachadh  le  pian  lagh 
'n  am  buill  a'  cogadh  an  aghaidh  lagh  an  inntinn 
agus  e  'g  an  toirt  am  bruid  do  lagh  a'  pheacaidh  ? 
Deanamaid  cruaidh-ghleac  an  aghaidh  lagh  sin  a' 
pheacaidh  agus  a'  bhàis.  Na  tugamaid  geill  dha, 
ach  seasamaid  air  ar  saorsa  mar  mhuinntir  a 
fhuair  maitheanas  gu  saor— a  fhuair  fireantachd 

iomlan — a  tha  air  an  uchd-mhacachd  mar  chlainn 
ann  an  teaghlach  Dhe — tre  obair  agus  airidheachd 
an  t-Slànuighir — an  Ti  sin  a  bha  air  a  chur  ann 
an  slabhraidhean  a  chum  gu  'm  biodh  sinne  saor. 
Thugamaid  buidheachas  do  Dhia  tre  ar  Tighearna, 
losa  Criosd. 

Cliu  A'  Bhreithimh 

"A  nis  b'  e  Caiaphas  a  thug  comhairle  do  na 
h-Iudhaich,  gu  'm  b'iomchuidh  gu  faigheadh  aon 
duine  bàs  air  son  an  t-sluaigh."— EoiN  xviii.  14. 

"An  sin  chruinnich  na  h-àrd-shagairt  agiis  na 
Pharisich  comhairle,  agus  thnirt  iad,  Ciod  tha  sinn 
a'  deanamh  ?  oir  tha  an  duine  so  a'  deanamh  mòran 
mhiorbhuilean.  Ma  leigeas  sinn  leis  air  an  dòigh  so, 
creididh  na  h-uile  dhaoine  ann  ;  agus  thig  na  Roman- 
aich,  agus  sgriosaidh  iad  ar  n-aite,  agus  ar  cinneach. 
An  sin  thuirt  fear  àraidh  dhiubh  d'am  b'ainm  Caiaphas, 
air  dhabhi'n  aàrd-shagart  aira'bhliadhna  sin,riu,  Cha 
'n  aithne  dhuibh  ni  sam  bith,  ni  mo  tha  sibh  a'  toirt 
fainear,  gur  iomchuidh  dhuinne  gu  faigheadh  aon 
duine  bàs  air  son  an  t-sluaigb,  agus  nach  biodh  an 
cinneach  uile  air  a  sgrios.  Ach  cha  b'ann  uaithe  f  hein 
a  labhair  e  so  :  ach  air  dha  bhi  'n  a  àrd-shagart  air  a' 
bhhadhna  sin,  rinn  e  fàidheadaireach  gu  faigheadh 
losa  bas  air  son  a'  chinnich  sin  ;  agus  cha  'n  ann  air 
son  a'  chinnich  sin  a  mhàin,  ach  a  chum  mar  an 
ceudna  gu  'n  cruinnicheadh  e  an  ceann  a  cheile  'n 
an  aon  clann  Dhe  a  bha  air  an  sgapadh.  Uime 
sin  o  "n  la  sin  a  mach,  chuir  iad  an  comhairle  r'a 
cheile  chum  esan  a  chur  gu  Ijas." — EoiN  xi.  47-53. 

Chunnaic  sinn    an    Tighearna   air  a  thoirt  mar 
phriosonach  air  beulaibh  Ard-Chùirt  nan  ludhach. 
Chi  sinn  an  t-Ard-Shagart  mòr — Mac  Dhe — air  a 

thoirt  gu  bhi  air  f  heuchainn  le  Ceann  sagartachd 
Lebhi.  Ach  mu  's  gabh  sinn  beachd  air  a'  Mhòd 
so,  tha  e  iomchuidh  dhuinn  eòlas  a  chur  air 
cliii  a'  bhreitiiimh.  Gheibh  sinn  tomhas  de  eòlas 
air  an  duine  a  tha  gus  binn  a  thoirt  a  mach  air 
losa  o  fhacal  a  dh'  fhàg  an  Soisgeulaiche  againn 
m'a  thimchioU  : 

"A  nis  b'e  Caiaphas  a  thug  comhairle  do  na 
h-Iudhaich,  gu  'm  b'iomchuidh  gu  faigheadh  aon 
duine  bàs  air  son  an  t-sluaigh." 

Chi  sinn  air  ball  o  na  briathran  so  gu  'm  bu 
bhreitheamh  eucorach  e,  oir  rinn  e  suas  inntinn 
roimh  'n  am  gu  feumadh  losa  bàs  fhaotainn. 
C'uin  a  thug  e  mach  a'  bhinn  so  ?  Tha  an  Sois- 
geulaiche so  fhein  a'  deanamh  iomradh  air 
(Eoin  xi.  47-53).  Tha  losa  air  miorbhuil  mhòr  a 
dheanamh — thog  e  Lasarus  o  na  mairbh — am 
fianuis  chàirdean  agus  naimhdean.  Cha  'n  f  hacas 
a  riamh  a  leithid  ann  an  Israel,  agus  tha  sluagh 
Dhe  agus  clann  an  diabhuil  air  an  gluasad  'n  an 
spiorad.  Tha  luchd-riaghlaidh  nan  ludhach  air 
an  gonadh  is  iad  a'  cluinntinn  iomradh  air  teagas- 
gan  losa,  agus  am  meas  a  tha  aig  an  t-sluagh  air, 
agus  tha  iad  o  am  gu  am  a'  gabhail  fàth  air  cùis- 
chasaid  fhaotainn  'n  a  aghaidh.  Tha  iad  a'  cur 
dhaoine  seòlta  geur-chuiseach  dh'a  ionnsuidh,  a 

dh'fheuch  an  cuir  iad  glas-facail  air,  no  an  glac 
iad  e  'n  a  chainnt,  ach  is  e  beagan  a  tha  aca  air 
a  shon.  Is  ann  a  tha  iad  fhèin  air  an  glacadh 
anns  an  lion  a  tha  iad  a'  cur  air  a  shon-san.  Ach 
a  nise  tha  an  luchd-brath  ag  innseadh  dhaibh  gu 
'n  rinn  e  a'  mhiorbhuil  mhòr  so,  agus  gu  'n  chreid 
mòran  dhe  na  h-Iudhaich  ann,  air  dhaibh  a' 
mhiorbhuil  so  fhaicinn.  Tha  iad  a'  dol  air  bhoil, 
agus  air  ball  a'  gairm  coinneamh  uaigneach  dhe 
'n  Chomhairle,  agus  an  sin  tha  iad  a'  labhart  a 
gamhlas  an  cridhe : 

"  Ciod  a  tha  sinn  a'  deanamh,  oir  tha  an  duine 
so  a'  deanamh  mòran  mhiorbhuilean  ?  Ma  leigeas 
sinn  leis  air  an  dòigh  so  creididh  na  h-uile 
dhaoine  ann  ;  agus  thig  na  Romanaich  agus 
sgriosaidh  iad  ar  n-àite  agus  ar  cinneach." 

De  bha  r'a  dheanamh  ?  Cha  robh  tim  ri  chall. 
B'  ann  ri  aghaidh  càs  mar  sin  a  thug  Caiaphas  a 
bheachd  's  a'  chomhairle  : 

"  Cha  'n  aithne  dhuibh  ni  sam  bith,  ni  mo  a 
tha  sibh  a'  toirt  fainear  gur  iomchuidh  dhuinne 
gu  faigheadh  aon  duine  bhs  air  son  an  t-sluaigh 
agus  nach  biodh  an  cinneach  uile  air  a  sgrios." 

Tha  againn  ann  an  so,  air  an  darna  làimh,  an  càs ; 
agus,  air  an  làimh  eile,  am  meadhon  fuasglaidh  — 
an  t-saorsa — a  dheilbh  a'  Chùirt. 

1.  Tha    iad    ann    an    cunnart    am    bcatha    mar 

eaglais  agus  mar  chinneach.  Ma  leigeas  iad  leis 
an  fhear  so  creididh  na  h-uile  ann,  agus  an  lorg 
sin  thig  leir-sgrios  air  teampull  agus  air  cinneach. 
Ach  na  'n  robh  iad  'n  an  daoine  coguiseach 
cha  b'  e  so  a'  cheisd  a  bhiodh  'n  a  uallach  air  an 
cridhe.  Bha  ceisd  na  bu  chudthromaiche  r'an 
aghaidh  :  An  e  so  am  Messias  no  nach  e?  Sin 
a'  cheisd  mhòr.  Mar  dhaoine  treibhdhireacli  is 
coir  dhaibh  a'  cheisd  sin  a  reiteach  an  toiseach. 
Deanadh  iadsan  sin  agus  seallaidh  gach  ceisd 
eile  as  a  deidh  f  hein.  Mar  dhaoine  a  tha  ann  an 
dreuchd  inbheil  naomha  am  measg  an  t-sluaigh 
feumaidh  iad  a'  cheisd  sin  a  reiteach  air  eagal  gu 
faighear  iad  a'  cogadh  an  aghaidh  Dhe.  Ma 
bhios  iad  treibhdhireach  riu  fhein  agus  ris  na 
Sgriobturan  naomha  is  e  an  cuid  an  aghaidh  a 
chur  air  a'  cheisd  agus  a  rannsachadh  gu  cùramach 
an  solus  na  Firinn.  Tlia  losa  fhein  a'  togail  a 
chilis  gu  ciiirt  an  Fhacail,  agus  is  eigin  dha  luchd- 
casaid  a  leantuinn  mur  h-àill  leò  an  eucoir  : 

"  Rannsaichibh  na  Sgriobturan  .  .  .  is  iad  sin 
a  tha  toirt  fianuis  mu  mo  thimchioll-sa.  Na  'n 
creideadh  sibh  Maois  chreideadh  sibh  mise,  oir 
sgriobh  esan  mu  mo  thimchioll.' 

B'  c  so  a'  cheisd  mhòr  a  blia  ag  agart  ceartais  os 
cionn  agus  air  thoiseach  air  a'  li-uile  ceisd  eile : 

Is  e  so  am  Messias  airneo  cha  'n  e.  Is  e  an 
gliocas  solus  na  firinn  fhaotainn  oirre,  ge  b'  e 
taobh  air  an  tionndaidh  e. 

(i)  Abair  nach  b'  e  so  am  jNIessias.  Nach  bu 
mhòr  a'  neart  dh'an  coguis  gu  'm  b'urrainn  dhaibh 
sin  a  dhearbhadh  dh'an  t-saoghal?  An  sin  bhiodh 
Ard-Cheartas  air  an  taobh  is  iad  a'  toirt  mealltair 
agus  fear-toibheum  gu  cunntas  foUaiseach.  Ma 
"s  e  duine  a  mhàin  a  tha  so  cuiridh  iad  an  saoghal 
fo  chomain  nach  bi  beag,  agus  ni  iad  seirbhis  do 
J)hia  na  firinn,  ma  theid  aca  air  sgàil  a'  mhealltair 
a  reubadh  dheth. 

(2)  Ach,  air  an  làimh  eile,  ma  's  e  so  dha- 
rireadh  am  Messias,  nach  uamhasach  dhaibh  a 
bhi  cogadh  an  aghaidh  Dhe,  is  e  coimhlionadh 
a  gheallaidh  air  an  do  bheathaich  e  Eaglais  an 
t-Seann  Tiomnaidh  ?  Cha  'n  e  sin  a  mhàin,  ach 
nach  diomhain  an  saothair— a'  feuchainn  ri  Grian 
na  Fireantachd  a  chumail  gun  eirigh?  Ma  's  e 
so  Aon  Ungta  Dhe,  an  àite  sgrios  a  thighinn  air 
an  cinneach,  's  ann  a  bheir  e  steach  buaidh  is 
glòir  dhaibh  a  reir  a  gheallaidh  : 

"  Feuch  m'òglach  a  chumas  mi  suas  ;  m'aon 
taghta  anns  a  bheil  tlachd  aig  m'anam  :  chuir  mi 
mo  Spiorad  air  ;  foillsichidh  e  breitheanas  do  na 
cinnich.  .  ,  .  Bheir  mi  thu  mar  choimhch^^iiia 
do  'n  t-sluagh,  mar  sholus  do  na  cinnich. 'V^ 

Ma  's  e  so  an  Criosd,  cha  ruig  a  leas  eagal  a  bhi 
orra  roimh  na  Ròmanaich.  Cha  mho  ruigeas  a 
leas  eagal  a  bhi  orra  gu  'n  sgapar  an  sluagh.  Oir 
nach  robh  c  sgriobhta  aca  Ic  deachdadh  an 
Spioraid  : 

"Cha  dealaich  an  t-slat  rioghail  ri  ludah,  no 
lagh-thabhartair  o  eadar  a  chasan,  gus  an  tig 
Siloh,  agus  dhàsan  geillidh  na  slòigh  ?" 

Ma  's  e  so  an  Criosd,  faodaidh  iad  tàir  a  dheanamh 
air  gach  eagal,  ma  's  e  's  gu  faighear  iad  treibh- 
dhireach  ri  an  coguis  agus  ri  Firinn  Dhe.  Uime 
sin  is  e  an  gliocas  a'  cheisd  so  a  f  hreagart  agus  a 
reiteach  air  toiseach  air  a'  h-uile  ceisd  eile, 

Ach  c'arson  nach  buin  iad  ris  a'  cheisd?  A 
chionn  nach  'eil  iad  deònach  gabhail  ris  an  t-solus. 
Tha  amharus  aca  'n  an  cridhe  nach  neach  air 
bith  so  ach  Messias.  Na  'm  biodh  iad  treibh- 
dhireach  agus  amharus  a  chaochlaidh  aca, 
b'aoibhneach  a  thogadh  iad  a'  cheisd  agus  a 
chuireadh  iad  i  an  solus  na  firinn.  Ach  a  chionn 
gu  bheil  eagal  orra  gu  bheil  an  Fhirinn  'n  an 
aghaidh,  is  iad  air  roimh-bhreith  a  thoirt  air  an 
duine  dh'a  bheil  fuath  cho  mòr  aca,  tha  iad  a' 
seachnadh  na  Firinn.  Cha  chord  ni  ri  cruas  agus 
ceilg  an  cridhe  ach  a  radh  nach  e  so  am  Messias 
idir — nach  'eil  ann  ach  mealltair  agus  fear-toibheum 

— agus  air  an  aobhar  sin  thug  iad  a  mach  binn  a 
bhàis  'n  an  Comhairle,  's  na  dorsan  didnte. 

2.  Ach  abair  gu  'n  robh  an  t-aobhar  ag  iarraidh 
gniomh  cabhagach,  an  aite  rannsachadh  cùramach. 
De  their  sinn  mu  'n  aobhar  a  tha  iad  a'  toirt  air 
son  an  gniomh : 

"  Ma  leigeas  sinn  leis,  thig  na  Ròmanaich  agus 
bheir  iad  leo  ar  n-aite,  agus  sgriosaidh  iad  ar 
cinneach  ? " 

(i)  An  robh  iad  gun  cheilg  anns  a'  ni  so?  An 
ann  dha-rireadh  le  eagal  nan  Ròmanach  a  thug 
iad  a  mach  binn  cho  ana-cneasd  air  losa  ?  A  bheil 
iomradh  sam  bith  air  gu  'n  robh  na  Ròmanaich 
a'  fas  an-fhoiseil  is  losa  a'  cuairteachadh  a 
mhinistrealachd  ?  An  aite  sin,  cha  robh  guth 
aig  na  Ròmanaich  mu  losa,  no  speis  aca  dha,  gus 
an  d'thainig  na  h-Ard-shagairt  thuca  a  ghearain 
air  losa  agus  a  dh'iarraidh  an  cuideachadh  gu  cur 
as  dha.  Tha  f  hios  aig  an  t-saoghal  cho  fada  's  a 
bha  e  an  aghaidh  càil  Philait  gnothuich  idir  a 
ghabhail  ri  losa.  Cha  robh  ann  ach  leisgeul 
agus  fein-mhealladh.  Na  's  miosa  na  sin,  tha  e 
ag  an-tromachadh  an  cionta  gu  bheil  iad  a'  deilbh 
sgàil  mar  so  agus  iad  an  comhairle  a  cheile  afuis 
an  uaigneas.  Feumaidh  iad  dreach  reusoin  a  chur 
air  an  droch  run,  araon  a  chum  samhla  riarachaidh 

a  thoirt  dh'an  coguisean  fhein  agus  do  shiiilean 
an  t-sluaigh.  A  chum  na  criche  sin  tha  iad  a' 
deilbh  leisgeul  na  ceilge.  Ma  's  fhlor  !  tha 
cùram  mòr  orra  air  son  an  teampuill  agus  a 
sheirbhis — air  son  an  cinneach  agus  a  shaorsa 
agus  a  sheasmhachd.  Feumaidh  iad  eud  duthchais 
a  ghabhail  mar  thrusgan.  Cha  'n  e  mhàin  gur 
cealgaireachd  a  tha  an  so,  's  e  tha  ann  fein- 
mhealladh  leis  a  bheil  iad  a'  mùchadh  an  coguisean. 

Is  e  ni  diamhair  a  tha  's  a'  pheacadh.  Feuch 
nach  bi  thu  air  do  chruadhachadh  le  ceilg  a' 
pheacaidh.  Tha  e  cho  cealgach  's  gu  'n  toir  e 
air  a'  pheacach  innleachd  a  ghabhail  air  e  fhein 
a  mhealladh. 

(2)  Ach  de  ma  l)ha  na  daoine  ud  treibhdhireach 
— gu  'n  robh  dha-rireadh  eagal  orra  na  leigeadh 
iad  le  losa  nach  b'fhada  gus  an  coisinneadh  e 
dilseachd  an  t-sluaigh— gu  'n  gabhadh  iad  e  mar 
righ — agus  an  sin  gu  'n  eireadh  an  Impireachd 
Ròmanach  'n  a  neart  mòr,  agus  gu  'n  tugadh  i 
leir-sgrios  air  a'  chinneach  ludhach?  Cuir  iad 
anns  an  t-solus  as  fhearr  as  urrainn  dhuit.  Ach 
de  ged  a  chuireadh  ?  Am  f  ireanaich  sin  iad  ann 
a  bhi  mort  a'  neo-chiontaich  ?  An  gleidh  iad 
fàbhor  an  Ròmanaich  le  bhi  toirt  fearg  Dhe  m'an 
claigeann?  Agus  nach  trie  a  gheibhear  daoine  a' 
104 


Cliù   A'   Bhreithimh 

deanamh  an  dearbh  ni  sin  ?  Is  àill  leo  gèilleadh 
do  eagal  duine  na  do  eagal  Dhè.  So  am  peacadh 
mòr  a  tha  na  comhairlichean  ud  a'  cur  an  gniomh. 
Is  urrainn  an  Ròmanach  an  cuirp  a  mharbhadh 
agus  tha  eagal  orra  roimhe,  ach  cha  'n  'eil  eagal 
Dhè  orra,  ged  a  tha  cumhachd  aige  an  cuirp  agus 
an  anaman  a  sgrios  ann  an  ifrinn. 

Clia  'n  'eil  aon  chuid  diadhachd  no  tearuinteachd 
far  nach  'eil  eagal  Dhe.  Ma  tha  eagal  Dhe  orm, 
tha  mi  saor  am  fianuis  dhaoine  agus  dheamhnan. 
Tha  mi  tearuinte  an  làmhan  an  Ti  dh'am  buin  mi, 
agus  dh'a  bheil  mi  deanamh  seirbhis.  Ma  tha 
Dia  leam  cò  dh'f haodas  a  bhi  'n  am  aghaidh  ?  So 
a'  cheud  cheisd  agus  a'  cheisd  mu  dheireadh  : 
Thighearna,  ciod  is  àill  leat  mise  dheanamh? 

"Is  e  an  Tighearna  mo  sholus,  agus  mo 
shlainte  ;  cò  chuireas  eagal  orm?  Is  e  an 
Tighearna  neart  mo  bheatha  ;  cò  chuireas  geilt 
orm.  Ged  champaicheadh  am  aghaidh  feachd, 
cha  bhi  eagal  air  mo  chridhe  :  ged  eireadh 
cogadh  am  aghaidh,  a  so  ni  mi  mo  bhun.'' 

De  mar  a  chaidh  leo  ?  Chuir  iad  eagal  dhaoine 
roimh  eagal  Dhe,  a  chum  gu  'n  sàbhaileadh  iad  an 
teampull  agus  an  cinneach.  Ach,  mo  thruaighe  ! 
Is  ann  a  thug  iad  orra  fhein  an  dearbh  lom- 
chreach  roimh  an  robh  eagal  orra.  B'  e  an 
105 


Am   Mod 

dearbh  ghniomh  leis  an  do  riinaich  iad  fàbhor  na 
Ròimhe  a  ghleidheadh  a  thug  iad  thairis  fa- 
dheòidh  do  leir-sgrios  an  Ròmanaich.  Thachair 
dlreach  mar  a  thuirt  beul  na  f  irinn  : 

"  Nach  faic  sibh  iad  so  uile  ?  Gu  f  irinneach 
tha  mi  ag  radh  ruibh,  nach  fagar  clach  air  miiin 
claiche  an  so,  nach  tilgear  sios." 

Chunnaic  sinn  an  càs  mu  'n  robh  a'  Chomhairle 
aon-sgeulach.  Chi  sinn  a  nise  am  meadhon- 
leasachaidh — an  t-saorsa — mar  a  tha  e  air  a  thoirt 
am  follais  le  Caiaphas  : 

"  Cha  'n  aithne  dhuibh  ni  sam  bith,  ni  mo  a 
tha  sibh  a'  toirt  fainear  gur  iomchuidh  dhuinne 
gu  faigheadh  aon  duine  bàs  air  son  an  t-sluaigh, 
agus  nach  biodh  an  cinneach  uile  air  a  sgrios." 

So  a'  bhinn — cha  dean  na  's  lugha  an  gnothuich  le 
Caiaphas.  Ma  tha  neach  a  lathair  a  tha  dhe  'n 
bheachd  gu  bheil  e  dol  ro  f  hada,  their  Caiaphas  : 
Cha  'n  aithne  dhuibh  nl  sam  bith.  Cha  chuir  ni 
ach  am  bàs  crioch  air  a'  'mhealltair'  ud.  Carson 
a  bhios  iom-chomhairle  mu  'n  chùis  ?  Cha  'n  'eil 
ann  ach  'aon  duine'.  Nach  fhearr  cur  as  dhà-san 
na  gu  'm  biodh  an  cinneach  air  a  sgrios? 

I.  Tha  e  soilleir  ged  a  tha  binn  an  Ard-shagart 
a'    dol    fada— mort   an    neo-chiontaich — gu   bheil 

Caiaphas  air  an  aon  bhonn  ri  càch  :  Is  iomchuidh 
gu  faigheadh  aon  duine  bàs.  Tha  iad  gu  lèir  dhe 
'n  bheachd  gu  feumar  a'  ni  a  tha  ioinchuidh  a 
dheanamh.  Air  an  aobhar  sin,  ged  a  tha  Caiaphas 
a'  dol  na's  fhaide  na  's  dàna  le  cuid,  cha  'n  'eil 
neach  as  urrainn  cur  'n  a  aghaidh.  Tha  iad  gu 
leir  ag  iarraidh  a'  ni  a  tha  iojiichiiidh  a  dheanamh, 
a  chum  nach  tig  an  Ròmanach  air  am  muin.  Ma 
thogas  neach  a  ghuth  idir  'n  a  aghaidh,  is  ann  a 
chionn  e  bhi  dol  air  ais  air  a  bhreitheanas,  airneo 
e  bhi  'n  a  dheisciobuil  aig  a'  'mhealltair'. 

2.  Cha  'n  'eil  dòigh  air  a  dhol  air  ais  air  a'  ni  a 
tha  air  a  mheas  ioinchuidh  mur  a  togar  a'  chillis  gu 
solus  na  firinn  agus  gu  'n  rannsaichear  an  sin  i. 
C'àit  an  robh  Nicodemus?  B'  e  so  an  dòigh  anns 
an  do  thog  esan  a  ghuth  anns  a'  Chomhairle  air 
uair  eile.  Theagamh  nach  robh  e  làthair,  oir  is 
iongantach  mur  an  robh  a  cho-chomhairlichean  'g 
a  sheachnadh  is  amharus  aca  gu  'n  robh  taobh 
aige  ri  losa. 

Cha  'n  'eil  dòigh  aig  duine  air  e  fhein  a  shaoradh 
o  neach  a  tha  'g  a  thoirt  na  's  fhaide  na  tha  a 
choguis  deònach,  ach  a'  chillis  a  thoirt  fo  sholus 
na  Firinn  :  Is  e  so  an  Criosd  airneo  cha  'n  e.  De 
tha  an  Sgriobtur  ag  radh  air  a'  cheisd  sin  ?  Air  a" 
bhonn  sin  a  mhàin  tha  thu  sàbhailt.  Ma  tha  thu 

deònach  a  bhi  air  do  riaghladh  leis  a'  ni  a  tha  air 
a  mheas  iomcJiuidh  is  deisciobuil  thu  do  Chaiaphas. 
Ach  de  ma  thig  na  Ròmanaich?  Dè  ma  thig? 
Is  treise  Dia  na  na  Ròmanaich.  Is  leòr  do  'n  la 
olc  fein.     Biodh  eagal  Dhe  ort. 

Ach  ged  nach  robh  mothachadh  aige  fhein  air 
labhair  an  Spiorad  tre  bhilean  Chaiaphais  -is  e 
bha  ann  fàidhdearachd  mhòr  air  saorsa  ghlòrmhor 
clainne  dhe.  Tha  oibribh  Dhe  iongantach.  Cha 
b'  e  so  a'  cheud  uair  a  labhair  e  firinnean  mora  tre 
bhilean  coimheach.  Thainig  Balaam  a  mhallach- 
adh  Israel,  ach  's  ann  a  bha  a  bheul  air  a  lionadh 
le  beannachadh.  Tre  bhilean  Chaiaphais  tha  Dia 
a'  cur  an  ceill  beannachadh  mòr  saorsa  a  chinnich 
tre  bhàs  a  Mhic  fhein.  Is  ann  le  peacadh  a  bhi 
air  a  mheas  do  Chriosd,  am  fear-ionaid,  agus  le 
peanas  a'  bhàis  a  bhi  air  a  leagadh  air,  a  tha  Israel 
Dhe  air  a  shaoradh.  Anns  an  t-seadh  so  cha 
b'ann  uaithe  fein  a  labhair  Caiaphas,  ach  "air  dha 
bhi  'n  a  Ard-shagart  air  a'  bhliadhna  sin,  rinn  e 
fàidhdearachd  gu  faigheadh  losa  bàs  air  son  a' 
chinnich." 

Tha  mar  sin  Caiaphas  a'  cur  an  ceill — ged  a  tha 

e  'n  a  dhombhlas  'n  a  chridhe  fhein — fior  fhear- 

ionaid,  fior  iobairt,   fior  Ard-shagart  Israeil.     Bu 

cheart  an  uair  a  tha  losa  air  àicheadh  le  sagartachd 

Lebhi  gu  'm  biodh  sin  air  a  dheanamh  ann  am 
briathran  a  tha  an  Spiorad  a'  gabhail  gu  bhi  'g  a 
dhaingneachadh  's  'g  a  chur  an  cèill — a  shagartachd 
shiorruidh. 

Gabhamaid  earal  no  dhà  o  na  teagasgan  so : 

1.  Bi  air  d'fhaiceall  o  eagal  an-diadhaidh.  Is 
ann  tre  eagal  an-diadhaidh  a  tha  leth  nam  breugan 
a  tha  air  an  labhart,  agus  leth  nan  gniomharran 
eucorach  a  tha  air  an  deanamh,  anns  an  t-saoghal 
ag  eirigh.  A  bheil  eagal  uilc  no  calla  air  duine  ? 
Faodaidh  e  bhi  cinnteach  nach  ann  le  ceilg  is 
peacadh  a  shàbhaileas  e  e  fhein.  Cha  "n  ann  le 
bhi  dùnadh  a  shùilean  air  eagal  Dhe  a  bheirear 
buaidh  air  eagal  duine.  Thug  Saul  suas  iobairt — 
ni  nach  robh  coir  aig  air  a  dheanamh — gun 
fuireach  ri  Samuel,  agus  eagal  air  gu  'n  cailleadh 
e  a  rioghachd.  An  uair  a  thainig  Samuel  dh'innis 
e  dha  gu'n  robh  a  rioghachd  air  a  reubadh  uaithe 
do  bhrigh  a  chuid  aingidheachd.  Bhrath  na 
h-Iudhaich  Criosd  air  eagal  nan  Ròmanach. 
Thainig  na  Ròmanaich  agus  chuir  iad  an  crann- 
treabhaidh  troimh  Shion  agus  troimh  làrach  an 
teampuill. 

2.  Bi  air  d'fhaiceall  roimh  chompanachas  an- 
diadhaidh.  Is  ann  le  companachas  mi-naomh  a 
tha  gu  trie  an  ribe  air  a  suidheachadh  leis  a  bheil 

an  t-eagal  an-diadhaidh  air  a  pheanasachadh.  Rinn 
Caiaphas  crochairean  dhe  chompanaich,  agus  cha 
robh  e  'n  an  comas  iad  fhein  a  chur  saor  o  a 
chumhachd.  Seas  thusa  air  bunait  na  Firinn, 
agus  na  cum  companachas  ris  an  fhear  a  ni  tàir 
air  an  f  hacal,  agus  nach  gabh  an  Sgriobtur  mar  a 
riaghailt.  Bha  Caiaphas  fliein  air  a  chur  a  mach 
a  dreuchd  na  sagartachd  roimh  cheann  thrl 
bliadhna  leis  an  Uachdran  Ròmanach. 

"  Chunnaic  mi  an  duine  aingidh  ami  am  mor 
chumhachd,  agus  e  'g  a  sgaoileadh  fein  a  mach 
mar  ùr-chraoibh  uaine.  Ach  chaidh  e  seachad, 
agus,  feuch,  cha  robh  e  arm  ;  agus  dh'iarr  mi  e, 
ach  cha  d'fhuaras  e." 


II 

"Bheirear  Dhuibh  'San  Uair  Sin  Fein"      | 

"  Ach  an  uair  a  bheir  iad  an  làimh  sibh,  na  biodh 
e  'n  a  ro-chàs  oirbh  cionnus  no  ciod  a  labhras  sibh  ; 
oir  bheirear  dhuibh  'san  uair  sin  fcin  an  ni  a  labhras 
sibh." — Mat.  x.  19. 

B'  e  so  gealladh  Chriosd  dh'a  dheisciobuil. 
B'    e   so  an  gealladh  a  bha  air  a  choimhlionadh 

do  Stephen,  an  uair  nach  b'urrainn  a  nàimhdean 
"cur  an  aghaidh  a'  ghliocais  agus  an  spioraid  leis 
an  do  labhair  e."  Bha  e  air  a  clioimhlionadh  mar 
an  ceudna  do  Pheadair  agus  do  Eòin  agus  do  Phòl. 
Tiia  e  cinnteach  gu  'm  bi  an  gealladh  ceudna 
air  a  choimhlionadh  gu  saoibhir  do  Cheann 
glòrmhor  na  h-Eaglais.  Tha  an  Spiorad  air  a 
ghealltainn  do  chlann  nan  gras  a  chum  còmhnadh 
orra  anns  gach  càs,  ach  do  losa  bha  e  air  a  thoirt 
thar  tomhais.  Chi  sinn  an  gliocas  agus  an 
cÌLiineas  leis  an  do  ghii^ilan  losa  e  fhein  an  làthair 
na  Cùirte,  co  dhiùbh  bha  e  labhart  no  sàmhach. 

An  oidhche  anns  an  do  bhrathadh  e  thug  na 
h-oifigeirean  losa  gu  Annas,  agus  chuir  Annas  gu 
Caiaphas  e.  Chaidh  fios  a  chur  gun  dàil  air  buill 
àird-chùirt  nan  ludhach  iad  a  thighinn  air  ball 
a  chumail  Mod.  Bha  an  la  air  a  thighinn  mu 
's  do  chruinnich  iad,  oir  tha  Lucas  ag  radh : 

"Agus  an  uair  a  bha  an  la  air  teachd, 
chruinnich  seanadh  an  t-sluaigh,  agus  na  h-ard- 
shagairt,  agus  na  sgnobhaichean,  an  ceann  a 
cheile,  agus  thug  iad  esan  chum  an  comhairle.'"' 

Tha  e  coltach  gur  ann  eadar  losa  a  bhi  air 
a  thoirt  gu  lùchairt  an  àird-shagart  agus 
cruinneachadh  na  Comhairle  a  bha  e  air  a 
cheasnachadh    le   Caiaphas,    an    làthair    cuid    de 

oifigeirean  a  thighe.  B'  ann  aig  an  am  sin 
cuideachd  a  dh'àicheadh  Peadair  e  ann  an  dòigh 
cho  nàr. 

Cia  iongantach  an  sealladh !  An  dorchadas 
na  h-oidhche  tha  teachdairean  a'  ruith  a'  bhaile 
a  lorg  buill  na  Cùirte  agus  g'an  gairm  a  chum 
Prionnsa  na  beatha  fheuchainn  agus  a  dhiteadh. 
Tha  am  prlosonach,  is  e  air  a  threigsinn  le  a 
chàirdean  uile  ach  le  aon  fhear  a  lean  e  chum 
beag  urram,  gu  ciùin  a'  feitheamh  gus  an  suidh 
a'  Chiiirt.  An  so  tha  losa  air  a  chur  gu  tuilleadh 
bròin  le  àicheadh  agus  mallachadh  Pheadair  agus 
fo  nciire  le  ceisdean  tàmailteach  Chaiaphais  : 

"An  sin  dh'fheòraich  an  t-ard-shagart  de  losa 
mu  thimchioll  a  dheisciobuil,  agus  mu  thimchioll 
a  theagasg." 

Am  freagair  losa  e?  Freagraidh  e  a  thaobh  a 
theagasg,  ged  nach  abair  e  mòran  a  thaobh  a 
dheisciobuil.  Tagraidh  e  an  cùis-san  aig  Ciiirt 
Athar,  far  am  faigh  e  dhaibh  falach  air  am 
peacaidhean  agus  maitheanas  air  son  an  cionta 
(Eòin  xvii.  6,  8,  19).  Tha  Caiaphas  mar  gu  'm 
biodh  e  tilgeadh  athais  air  a  theagasg.  Cha  'n 
fhuiling  losa  sin  dha.  Bha  e  teagasg  smior  na 
flrinn  gu  follaiseach  -cha  b'  ann  ann  an  ciiil. 
Cha  'n  'eil  aobhar  nàire  aigc  air  son  aon  fhacal 

a   labhair   e.     Cha   'n    ann    le   teagasgan    dorcha 
diamhair  a  tha  e  cur  aobhair  air  adhart : 

"  Labhair  mi  gu  follaiseach  ris  an  t-saoghal  ; 
theagaisg  mi  a  ghnàth  arms  an  t-sionagog  agus 
anns  an  teampull,  far  a  bheil  na  h-Iudhaich  a' 
cruinneachadh  as  gach  ait  :  agus  am  falach  cha 
do  labhair  mi  ni  air  bith.  Carson  a  tha  thu 
fiosrachadh  dhiomsa?  Feòraich  dhiùbhsan  a 
chuala  ciod  a  thuirt  mi  riu  ;  feiich,  tha  f  hios 
acasan  ciod  a  thuirt  mi  riu." 

Theagaisg  e  an  fhirinn  agus  cha  toigh  leis  an 
f  hirinn  a  bhi  's  an  dorchadas.  Do  'n  mhacanta, 
do  'n  bhochd,  do  'n  chridhe  bhrùite,  shearmonaich 
e  maitheanas  agus  sith  ri  Dia.  Chuir  e  an  ceil) 
saorsa  do  na  braighdeanaich,  agus  fosgladh  a' 
phriosoin  dhaibh-san  a  bha  ceangailte.  Rinn  e 
so  uile  anns  an  fhollais — anns  an  t-sionagog — anns 
an  teampull.  B'  ann  mar  sin  a  rinn  e  deisciobuil. 
j\Ia  theagaisg  e  an  da  fhear-dheug  is  iad  leò  fhèin 
b'  ann  anns  na  dearbh  theagasgan  a  bha  e  toirt 
anns  an  fhollais.  Cha  robh  aon  duine  a  riamh  air 
a  ribeadh  no  air  a  ghlacadh  le  seòltachd  gu  bhi  'n  a 
dheisciobuil  aige.  Fiosraich  dhiùbhsan.  Fiosraich 
dhe  do  chuid  oifigeirean  a  thill  's  a  thog  fianuis 
nach  do  labhair  duine  a  riamh  mar  an  duine  ud. 

Mar   so   tha   e   a'    labhart — a'    fireanachadh   a 
theagasg.     Tha  e  fhein  gu  bhi  air  a  dhiteadh — 

tha  e  gu  bhi  air  a  dheanamh  '"n  a  iobairt  air 
son  peacaidh,"  ach  cha  'n  fhuiling  e  gu  'n  teid 
a  dhite.idh  air  son  a  theagasg.  Seasaidh  sin  ann 
an  sùil  na  greine — 's  ann  is  glòrmhor'  e.  A 
tlieagasg  !  Sin  beatha  dhaoine — soisgeul  na  slàinte. 
Theid  neamli  agus  talamh  thairis  ach  clia  teid  aon 
lide  a  thuirt  esan  thairis,  's  gur  e  barantas  creidimh 
nam  bochd. 

Mar  so  labhair  e,  agus  ma  labhair  cha  bhi  an 
còrr  r'a  radh  air  a'  phuinc.  Cha  'n  ann  mar 
fhear-teagasg  air  nithean  dorcha  diamhair  an- 
amharusach  a  bhios  e  air  a  dhiteadh.  Feumar 
cuis-chasaid  eile  a  thogail  'n  a  aghaidh  ma  bhios 
binn  air  a  thoirt  a  mach  'n  a  aghaidh. 

Mar  sin  chi  sinn  gliocas  losa  ann  a  bhi  labhart 
aig  an  ami,  's  gun  fuireach  'n  a  thosd. 

Cho  luath  's  a  f  hreagair  losa  agus  a  ghlas  shuas 
air  Caiaphas  thog  fleasgach  mi  mhodhail  thràilleil 
a  làmh  agus  bhuail  e  losa,  ag  radh, 

"An    ann    mar    so   a   fhreagras   tu   an    t-àrd- 
shagart  ? "' 

Ciod  e  ceum  a'  ghHocais  a  nise  ?  An  gabh  losa 
an  tarcuis  so  ann  an  sàmhch.ir?  Ma  labhras  e 
de  their  e?  Tha  e  a'  gabhail  na  buille  ann  an 
spiorad  na  macantachd.  "An  uair  a  chàineadh 
e  cha  do  chain  a  ris;  an  uair  a  dh'fhuiHng  c  cha 

do  bhagair."  Ach  cha  'n  'eil  macantachd  an 
còmhnuidh  a'  ciallachadh  neach  a  bhi  'n  a  thosd. 
Is  ann  an  uair  sin  a  tha  feum  air  gliocas.  Is 
furasd  a  bhi  sàmhach  an  coimeas  ri  gliocas  a 
labhras  facal  an  deagh  am  ris-san  a  tha  airsneulach, 
no  ris-san  a  tha  mach  as  an  t-slighe.  Is  coir  olc 
a  ghiiilan  gun  chorruich,  ach  an  coir  a  ghiùlan 
gun  chronachadh?  Nach  coir  do  mhacantas 
criosdail  agus  do  charthannachd  dhiadhaidh  a 
bhi  cosmhuil  ri  facal  Dhe  fhein? — 

"Tarbhach  chum  teagaisg,  chum  spreigeadh, 
chum  leasachadh,  chum  oilean  ann  am 
f  ireantachd.''" 

Cha  'n  e  bhi  sàmhach  a  tha  duilich — faodaidh 
neach  a  bhi  sàmhach  agus  fearg  a'  lasadh  'n  a 
chridhe.  Is  e  tha  duilich  tarcuis  a  ghiùlan,  agus, 
ann  an  spiorad  ionracais  agus  gràidh,  briathran 
a  labhart  a  bheir  an  ciontach  gu  mothachadh  air 
olc  a  pheacaidh — a  bheir  solus  dh'a  inntinn — a 
bheir  dùsgadh  air  a  choguis — a  bheir  Jeaghadh 
air  a  chridhe — a  chum  aithreachas  agus  ùmhlachd. 
Is  e  so  a'  ni  a  tha  ag  larraidh  gliocas  agus  caomh- 
alachd.  B'  ann  air  an  dòigh  so  a  labhair  losa, 
a  chronuchadh  an  uilc,  a  dhearbhadh  peacaidh  : 

"  Ma  labhair  mi  gu  h-olc,  dean  fianuis  air  an 
olc  :  ach  ma  's  ann  gu  maith,  c'arson  a  tha  thu 
'g  am  bhualadh  ? ''" 

Mar  so,  ami  an  spiorad  na  macantachd  agus  a 
ghràidh,  labhair  e  ri  tuigse  agus  cridhe  fear  a' 
mhi-mhodh.  Agus  cò  aige  a  tha  fios  nach  do 
ghiùlan  an  cronuchadh  caomh  ud  a  thoradh 
beannaichte,  agus  nach  robh  am  fear  ud  fa-dheòidh 
air  àireamh  nan  creidmheach  a  "bhuanaich  gu 
seasmhach  ann  an  teagasg  nan  abstol,  agus  ann 
an  co-chomunn,  agus  ann  am  briseadh  arain"? 
Co-dhiùbh,  nochd  losa  gliocas  mòr  agus  naomh, 
araon  ann  a  bhi  dion  a  theagasg,  agus  ann  an 
cronuchadh  an  uilc. 

Ach  a  nise,  is  a'  Chomhairle  air  cruinneachadh, 
tha  e  air  beulaibh  na  Ci^iirt,  agus  a'  cheisd  so 
air  a  cur  air  le  iighdaras  : 

"An  tu  an  Criosd?  innis  dhuinn."' 

Ciod  e  ceum  a'  ghHocais  a  thaobh  na  ceisde 
sin  ?  Sin  ceisd  nach  freagair  e  mar  a  tha  iadsan 
ag  iarraidh,  agus  c'arson?  Tha  e  a'  dii^iltadh  an 
teagasg  a  chionn  nach  'eil  iad  ionraic  'n  an  run. 

"Agus  thuirt  e  riù,  Ma  dh'innseas  mi  dhuibh 
cha  chreid  sibh  :  agus  ma  dh'fheòraicheas  mi  ni 
air  bith,  cha  toir  sibh  freagradh  dhomh,  agus 
cha  leig  sibh  as  mi." 

Cha   daoinc    iad   a   tha   gu  h-ionraic  ag    iarraidh 

solus  a  chum  gu  'n  toir  iad  breith  chothromach. 

Tha  an  inntinn  agus  an  cridhe  dùinte  an  aghaidh 
firinn  agus  ceartas.  Tha  iad  suidhichte  air  an 
olc,  agus  am  binn  air  a  toirt  a  mach  a  cheana 
an  aghaidh  a'  neo-chiontaich.  Cha  'n  'eil  càil 
a  run  orra  n'l  a  their  e  riu  a  chreidsinn.  Ma  their 
e  gur  e  dha-rireadh  an  Criosd  cha  chreid  iad. 
Ma  chuireas  e  fhèin  ceisd  cha  fhreagair  iad,  ach 
le  ceilg.  Ghlac  iad  e  a  dh'aon  ghnothuich  a  chum 
cur  as  dha,  agus  air  an  aobhar  sin  cha  'n  'eil  'n  an 
ceasnachadh  ach  fanoid.  Cha  'n  'eil  càil  a  run 
orra  a  leigeadh  as — biodh  e  ceart  no  mi-cheart, 

Freagraidh  e  a'  cheisd  so  do  'n  bhan-Samarit- 
anach,  is  tart  an  uisge  bheò  air  a  h-anam  bochd. 
P^oillsichidh  e  e  f  hein  mar  an  Criosd  do  'n  duine  a 
rugadh  dall,  is  e  a'  miannachadh  cuspair  a  bhios 
airidh  air  a  chreidimh  agus  a  ghràdh.  Ach  ri 
daoine  mar  sud  cha  bhi  comhluadair  no  reuson- 
achadh  aige.  Mar  nach  eisd  Dia  ri  ùrnuigh  a  tha 
tighinn  0  chridhe  a  tha  toirt  speis  do  'n  olc,  mar 
sin  tha  freagradh  air  a  dhiùltadh  orra-san  a  tha 
cealgach  agus  neo-ionraic. 

"Tha  run  an  Tighearna  aig  an  dream  d'an 
eagal  e  ;  agus  foillsichidh  e  dhaibh  a  choimh- 
cheangal." 

Tha  da  sheòrsa  dhaoine  nach  leig  losa  as,  aon 
uair  's  gu  faigh  iad  crreim  air  :   iadsan  dh'a  bheil 

e  sonruichte  am  measg  deich  mile  agus  gu  leir 
ionmhuinn — cha  sgar  plàigh  no  claidheamh  iad 
sin  o  Fhear  an  gràidli — agus  iadsan  a  cliruadhaicli 
an  cridlieachan  le  ceilg  agus  gamlilas  ifrinneil  'n  a 
agliaidli — cha  leig  iad  sin  as  e  gus  an  ceus  iad  e. 

A  Cliaiaphais !  a  shagart  an  De  as  àirde,  a 
chealgaire !  cha  leig  thusa  as  Criosd  gus  an  ceus 
thu  e.  Cha  mho  leigeas  tusa  as  e,  O  shaoghalt- 
aich  !  gus  an  ceus  thu  as  iir  e. 

lacob  !  a  phrionnsa  a  bhuadhaich  maille  ri  Dia  ! 
cha  leig  thusa  as  e  gus  am  beannaich  e  thu.  Cha 
mho  leigeas  tusa  as  e,  fhior  Israelich  !  gus  am 
beannaich  e  thusa  mar  an  ceudna. 


Ill 

"  Leagaibh  An  Teampull  So." 

"Agus  dh'iarr  na  h-ard-shagairt  agus  na  seanairean 
agus  a'  chomhairle  uile,  fianuis  bhreige  an  aghaidh 
losa,  chum  a  chur  gu  has,  ach  cha  d'fhuair  iad  i  : 
seadh  ged  a  thainig  mòran  fhianuisean  breige,  cha 
d'fhuair  iad  i.  Fa  dheòidh  thainig  da  f  hianuis  breige, 
agus  thuirt  iad,  Thuirt  am  fear  so,  Is  urrainn  mise 
teampull  Dhe  a  leagail,  agus  a  thogail  a  ris  ann  an 
tri  làithean.  Agus  air  do  'n  àrd  -  shagart  eirigh, 
thuirt  e  ris,  Nach  freagair  thu  bheag  ?  Ciod  e  a 
tha  iad  sin  a' toirt  am  fianuis  ad  aghaidh?" — Mat. 
xxvi.  59-62. 

"An  sin  fhreagair  na  h-Iudhaich,  agus  thuirt  iad 
ris.  Ciod  an  comharra  a  nochdas  tu  dhuinne,  do 
bhrigh  gu  bheil  thu  a'  deanamh  na  nithean  sin, 
Fhreagair  losa  agus  thuirt  e  riu,  Leagaibh  sios  an 
teampull  so,  agus  ann  an  tri  laithean  cuiridh  mise 
suas  e.  An  sin  thuirt  na  h-Iudhaich,  Se  bliadhna 
agus  da  fh  chead  bha  an  teampull  so  'g  a  togail, 
agus  an  cuir  thusa  suis  ann  an  tri  laithean  e?  Ach 
labhair  esan  mu  theampull  a  chuirp.  Uime  sin  an  uair 
a  bha  e  air  eirigh  o  na  mairbh,  chuimhnich  a  dheiscio- 
buil  gu  "n  d'thuirt  e  so  :  agus  chreid  iad  an  Sgriobtur, 
agus  am  facal  a  thuirt  losa." — EoiN  ii.  18-22. 

"Agus  thug  iadsan  a  bha  dol  seachad  toibheum 
dha,  a'  crathadh  an  cinn,  agus  ag  radh,  Thusa  a 
leagas  an  teampull.  agus  a  chuireas  suas  an  tri 
laithean  e,  foir  ort  fein  :  Ma  's  tu  Mac  Dhe,  thig  a 
nuas  o  'n  chrann-cheusaidh." — Mat.  xxvii.  39-40. 

Chunnaic  sinn  anns  a'  chaibdil  mu  dheireadh 
cho  glic  's  a  ghiùlan  losa  e  fhein  air  beulaibh 
Chaiaphais  agus  a  chùirt,  Chi  sinn  an  gliocas 
ceudna  anns  a'  chaibdil  so.  Seach  nach  b'urrainn 
dhaibh  losa  a  ghlacadh  'n  a  chainnt,  no  cùis-dìtidh 
fhaotainn  'n  a  aghaidh  as  a  bheul  fhein  ghairm 
iad  fianuisean-breige  'n  a  aghaidh. 

"Agus  dh'iarr  na  h-àrd-shagairt  agus  na  sean- 
airean,  agus  a'  chomhairle  vile,  fianuis  bhreige 
an  aghaidh  losa,  chum  a  chur  gu  bàs." 

A'    chomhairle    uile — an    robh    duine    idir   'n   am 

measg  anns  an  robh  a  dhuinealas  gu  'n  togadh  e 

a  ghuth  an  aghaidh  na  h-eucoir  sin,  gun  a  bhi 
tighinn  air  a  chronachadh  ?  Ach  tha  e  coltach 
nach  robh  na  fianuisean  breige  furasd  am  faotainn. 
Cha  b'ann  a  chionn  nach  robh  gu  leòr  am 
measg  an  t-sluaigh  a  bha  deònach  gu  leòr  agus 
dona  gu  leòr,  ach  a  chionn  nach  robh  dol  aca  air 
còrdadh  mu  'n  bhreig.  Mu  dheireadh  fhuair  iad 
dithis  a  thog  fianuis  : 

"Agus  dh'eirich  dream  àraidh,  agus  thug  iad 
fianuis  bhreige  'n  a  aghaidh,  ag  radh,  Chuala 
sinne  e  ag  radh,  leagaidh  mi  sios  an  teampull  so, 
a  rinneadh  le  lamhan,  agus  ann  an  tri  laithean, 
togaidh  mi  teampull  eile,  nach  do  rinneadh  le 
lamhan.  Agus  mar  sin  fein  cha  robh  am  fianuis 
a'  teachd  ri  cheile." 

Gus  an  tuig  sinn  so  gu  ceart,  thigeamaid  gu  ar 
cuimhne  air  an  t-suidheachadh  anns  an  d'thuirt 
losa  cainnt  mar  so.  La  is  e  an  ci^iirt  an  teampuill 
chunnaic  e  ni  a  lion  a  spiorad  le  bròn  agus  a  chuir 
diùmbadh  mòr  air.  Is  ami  a  bha  e  coltach  ri  àite 
fèille — reic  is  ceannach — crodh  is  caoraich — 
ceithir  thimchioll.  Dhùisg  a  spiorad  agus  ghabh 
e  sgiùrsadair  agus  dh'  fhuadaich  e  mach  na  bha 
làthair,  agus  thilg  e  thairis  bùird  an  luchd  malairt 
agus  thuirt  e  le  ùghdaras  rìoghail : 

"  Togaibh  iad  sin  a  so;  na  deanaibh  Tigh 
m  Athar-sa  'n  a  thi'di-marsandachd." 

Chuir  sin  iongantas  mòr  air  an  t-sluagh,  agus 
dh'iarr  iad  comharra  air  a  dhearbhadh  dhaibh  gu 
'n  robh  ùghdaras  aige  air  so  uile  a  dheanamh. 
Thia  iad  ag  iarraidh  comharra  —  miorbhuil  —  a 
chuireas  seula  neimh  air  an  iighdaras  a  tha  e  a' 
cleachdadh  a  chum  's  gu  'n  creid  iad  ann.  Bha 
an  t-iarrtus  so  cho  trie  'n  am  beul  's  gu  "n  ghabh 
Pol  e  mar  chhii  sònruichte  nan  ludhach  :  ''Tha 
na  h-Iudhaich  ag  iarraidh  comharra." 

So  mar  a  f  hreagair  losa  iad  :  "  Leagaibh  sios 
an  teampull  so,  agus  ann  an  tri  làithean  cuiridh 
mise  suas  e."  Tha  e  soilleir  gu  'n  rimaich  losa 
diamhaireachd  spioradail  leis  na  briathran  so — 
diamhaireachd  a  chuireadh  dearbhadh  air  breith- 
neachadh  spioradail  dhaoine.  Cha  'n  e  mhàin  gu 
'n  labhair  e  so  mar  chomharra  agus  mar  sheula  air 
a  theachdaireachd — bha  e  mar  an  ceudna  'n  a 
mheadhon  dearbhaidh  air  cliii  spioradail  nan 
daoine  ris  an  do  labhair  e. 

Mar  sin  is  e  Criosd  e  fhein,  'n  a  phearsa  agus 
'n  a  oifig,  an  comharra — a'  tarruing  chridheachan 
a  bha  fo  bhuaidh  gràis  d'a  ionnsuidh,  agus  a'  toirt 
buille-thilgte  do  'n  mhuinntir  a  bha  neo-iompaichte. 
Dhaibh-san  bha  e  mar  "  f  hreumh  a  talamh  tioram  " 
— do  chàch  is  e  "  Meangan  an  Tighearna,  sgiamh- 
ach  agus  glòrmhor." 

B'  e  so  an  sealladh  a  fhuair  Simeon  diadhaidh 
air  a  phearsa  an  uair  a  thuirt  e,  agus  an  leanabh 
losa  aige  'n  a  uchd,  "  Feuch  chuireadh  an  leanabh 
so  chum  tuiteam  agus  as-eirigh  mhòran  ann  an 
Israel,  agus  'n  a  chomharra  an  aghaidh  an  labhrar, 
chum  gu  'm  foillsichear  smuaintean  chridheachan 
mhòran."  Is  comharra  e  eadhon  a  chionn  gu  'n 
labhrar  'n  a  aghaidh,  'n  a  chumhachd  air  smuain- 
tean chridheachan  fhoillseachadh,  agus  sin  le  bhi 
toirt  gu  solus  am  maith  agus  an  t-olc  a  bha  ann  an 
cridheachan  dhaoine — cha  'n  ann  le  uil'-f  hiosrachd, 
ach  le  bhi  tighinn  ann  an  dàimh  riu  a  bha  'g  an 
co-eigneachadh  iad  fhein  fhoillseachadh  ann  a  bhi 
gabhail  tlachd  ann  airneo  ann  a  bhi  labhart  'n  a 
aghaidh. 

Mar  a  bha  pearsa  Chriosd  'n  a  chomharra  an  la 
ud  tha  a  shearmonachadh  'n  a  chomharra  an 
diugh.  Tha  e  'n  a  cheap-tuislidh  do  na  h-Iudhaich, 
do  na  Greugaich  'n  a  aimideachd,  ach  dhaibh-san 
a  chreideas  is  e  gliocas  Dhe  agus  cumhachd  Dhe. 
Do  chuid  tha  e  'n  a  fhàileadh  bàis  a  chum  bàis 
agus  do  chuid  eile  'n  a  fhàileadh  beatha  chum 
beatha.  Tha  an  da  bhuaidh  sin  leis  an  t-soisgeul, 
coltach  ris  a'  mheall  o  shean,  a  bha  'n  a  sholus  do 
Israel,  ach  'n  a  dhorchadas  agus  'n  a  uamhunn 
bais  do  na  h-Eiphitich. 

Air  an  dearbh  dhòigh  's  a  bha  pearsa  Chriosd 
agus  soisgeul  Chriosd  'n  an  comharra  bha  na 
briathran  a  labhair  e  an  la  ud  'n  an  chomharra. 
Bha  da  thaobh  orra — do  'n  iriosal  bha  iad  Ian 
brigh  agus  teagasg,  ach  do  'n  uaibhreach  bha 
iad  a'  brosnachadh  nàimhdeas  agus  truailhdh- 
eachd  —  'g  an  cruadhachadh  'n  am  fòirneirt 
agus  'g  am  peanasachadli  leis  an  tuilleadh 
doille. 

Air  an  dòigh  cheudna,  an  uair  a  bheathaich  e 
na  còig  mile  leis  na  còig  builinnean  agus  leis  an 
da  iasg,  a  dh'aindeon  a'  mhiorbhuil  sin  dh'iarr  an 
sluagh  comharra  air  a  chum  gu  'm  faiceadh  iad 
agus  gu  'n  creideadh  iad.  Fhreagair  e  gu  'm  b'e 
e  fhein  aran  na  beatha — gu  'n  tugadh  e  f heòil  air 
son  beatha  an  t-saoghail — gu  'm  bu  bhiadh  gu 
firinneach  fheòil  agus  gu  'm  bu  dheoch  gu  firinn- 
each  f huil — -mur  a  h-itheadh  iad  fheòil  agus  mur 
a  h-òladh  iad  fhuil  nach  b'urrainn  beatha  a  bhi 
annta.  Rinn  na  briathran  sin  fasgnadh  air  ball. 
Threig  am  mòr-shluagh  e,  oir  is  e  bha  iad  ag 
iarraidh  aran  nàdurach.  Ach  is  ann  a  chuir  e 
irioslachd  an  aon  f  hear-deug  na  bu  doimhne,  oir 
bha  na  briathran  ud  dhaibh  'n  an  spiorad  agus  'n 
am  beatha — is  ann  a  cheangail  iad  ris  e  na  bu 
dliiithe  mar  thobair  am  beatha.     "  Co  dh'ionnsuidh 

an  teid  sinn  ?  agad-sa  tha  briathran  na  beatha 
maireannaich." 

"Tha  run  an  Tighearna  aig  an  dream  d'an 
eagal  e."  Ach  is  ann  a  bha  na  briathran  so 
air  an  labhart  ri  dream  air  nach  robh  eagal  an 
Tighearna  idir,  agus  air  an  aobhar  sin  is  ann  a 
tharruing  iad  a  mach  am  mi-riarachadh  a  thaobh 
an  ath-leasachadh  a  bha  air  a  dheanamh  air  Tigh 
agus  air  aoradh  an  Tighearna.  Cha  'n  'eil  miann 
creidimh  orra,  no  miann  air  comharra  a  chum  a 
bhi  air  an  neartachadh  anns  a'  chreidimh.  Is  ann 
a  tha  iad  a'  cruadhachadh  an  cridhe  an  aghaidh 
creidimh.  Uime  sin  tha  an  comharra  air  a  thoirt 
dhaibh  gu  cothromach  ann  am  briathran  diamhair 
agus  dorch  a  chum  gu  'n  tuishch  iad  'n  am 
mi-chreidimh. 

Ghabh  na  h-Iudhaich  am  facal  so  mar  gu  'm 
biodh  iad  a'  ciallachadh  an  teampuU  claiche  a  bha 
air  beinn  Shioin,  agus  mar  sin  labhair  iad  le  tàir 
agus  le  toibheum  :  "  Sia  agus  da  f  hichead  bliadhna 
bha  an  teampull  so  'g  a  togail  agus  an  tog  thusa 
e  ann  an  tri  làithean  ? "  Ach  ma  's  e  miorbhuil 
a  bha  iad  ag  iarraidh  de  b'iongantaiche  na  gu  'n 
togadh  losa  an  teampull  a  thug  uin  cho  fada  'g  a 
togail  ann  an  tri  làithean.  Na  'm  biodh  e  air  a 
radh  gu  'n  togadh  e  e  ann  an  uin  's  an  togadh 

duine  eile  e  is  cinnteach  nach  biodh  e  'n  a 
chomharra  mòr  dhaibh.  Gidheadh  is  e  an 
dearbh  ghniomh  a  bhiodh  'n  a  fhior  mhiorbhuil 
agus  'n  a  chomharra  dhaibh  a  tha  iad  a'  gabhail 
mar  aobhar  tàir  agus  fanoid — ni  a  tha  a'  nochd- 
adh  foill  agus  cealg  an  cridhe. 

B'  e  sin  an  comharra  a  rinn  iad  mar  fhàileadh 
bàis  dhaibh  pèin.  Gun  a  bhi  riaraichte  le  bhi 
toirt  call  an  anama  as  air  tiis — le  bhi  'g  a  dheanamh 
'n  a  aobhar  toibheum  agus  tàir  an  aghaidh  losa 
aig  toiseach  a  mhinistrealachd — tha  iad  'g  a  thoirt 
air  aghaidh  a  ris  aig  a'  Mhòd,  a  chum  a  dheanamh 
'n  a  mheadhon  bàis  dha.  Ach  mo  thruaighe !  is 
ann  a  tha  e  air  a  dheanamh  'n  a  mheadhon  cruadh- 
achaidh  dhaibh  pein  tre  an  eas-iamhlachd — 'n  a 
cbumhachd  a  tha  dha-rireadh  'g  an  ullachadh  a 
chum  leir-sgrios  agus  fearg. 

Co  shaoileadh,  an  uair  a  rinn  na  daoine  ud 
fanoid  air  Criosd  anns  an  teampull,  is  e  a'  cur  an 
ceill  a  bhàis  agus  as-eirigh,  agus  le  an  cuid  fanoid 
a'  toirt  sgrios  spioradail  orra  fhein,  cò  shaoileadh 
gu  'n  deanadh  iad  fhein  cuimhne  air  am  fanoid 
agus  an  call,  an  deidh  thri  bliadhna,  a  chum  a 
bhi  ag  ath-nuadhachadh,  agus  a'  cur  na  bu  doimhne 
air  an  anamaibh  truaillidh,  a'  bhuaidh  mhallaichte 
leis  an  do  leig  iad  le  dia  an  t-saoghail  so  an  inntinn 

a  dhalLadh,  tre  'n  fhirinn  bu  choir  a  bhi  dhaibh 
'n  a  tobair  creidimh  agus  slàinte?  Co  chreideadh 
gu'm  biodh  daoine  a'tarruing  orra  fhein  an  tuilleadh 
bàis,  is  losa  an  crochadh  air  a'  chrann,  is  cumhachd 
an  dorchadais  aig  àirde,  agus  toibheum  agus 
nàimhdeas  an  t-saoghail  chiontaich  so  air  ghoil, 
le  bhi  tionndadh  ris  na  briathran  so  a  ris?  An 
uair  nach  do  ghabh  iad  ris  an  f  hacal  le  urram  agus 
macantachd — an  uair  nach  do  ghabh  iad  ris  le  miann 
gu  'm  biodh  a  dhiamhaireachd  air  fhoillseachadh 
a  chum  slàinte — an  àite  sin,  an  uair  a  thionndaidh 
iad  e  gu  bhi  'n  a  inneal-fanoid,  an  uair  sin  chuir 
iad  e  ann  an  làimh  Shàtain  gu  bhi  aige  mar 
chlaidheamh  liobhta  leis  an  tionndaidheadh  e 
orra  fhein.  Rùisg  esan  an  claidheamh  sin  a  ris 
agus  a  ris  agus  dh'f  hag  e  lotan  bàis  aca  leis.  Bha 
iad  an  dùil  gur  ann  'n  an  làimh  fhein  a  bha  e  gu 
bhi  gus  a  thoirt  a  nuas  air  ceann  losa,  ach  is  ann 
a  chuir  iad  e  ann  an  làimh  Shntain,  a  shàth  e  'n 
an  cridheachan  fìiHìi. 

"  Agus  air  do  'n  àrd-shagart  eirigh,  thuirt  e  ris, 
Nach  freagair  thu  bheag?  Ciod  e  a  tha  iad  sin 
a'  toirt  am  fianuis  ad  aghaidh  ?  Ach  dh'fhan  losa 
'n  a  thosd." 

"  Dh'fhan  losa  'n  a  thosd."    Carson  ?    "  Feuch 
cuiridh  mi  ann  an  Sion  clach-thuislidh  agus  carraig- 

oilbheum,"  agus  ann  an  sud  feumaidh  i  laighe. 
Dh'fhan  e  'na  thosd.  Na  'n  robh  e  air  cur  an 
aghaidh  na  casaid,  agus  air  fior  bhrigh  nam 
briathran  a  dheanamh  soilleir  bha  e  leis  an  sin  air 
crioch  nam  briathran  diamhair  a  mhilleadh — 
briathran  a  bha  air  an  labhairt  a  chum  fior  chliù 
nan  daoine  a  thoirt  am  follais.  Air  an  aobhar 
sin  feumaidh  e  bhi  'n  a  thosd.  An  uair  a  bha  a 
theagasg  air  a  thoirt  fo  mhi-chHu,  agus  mealladh 
falachaidh  air  a  chur  as  a  leth,  an  sin  labhair  e, 
a  dh'fhireanachadh  a  theagasg  agus  a  chur  dion 
air  a  dhreuchd  vmx  fhàidh.  Ach  anns  na  briathran 
so  tha  e  a'  labhart  air  a  dhreuchd  mar  skagarf,  is 
e  gus  e  fhein  a  thoirt  suas  mar  an  t-Uan  a  chum 
peacadh  a  ghlanadh  air  falbh,  agus  fàbhor  a 
chosnadh  tre  dhòirteadh  fala — tre  iimhlachd  gu 
bas.  Is  ann  a  nis  a  tha  e  an  làthair  Dhè  mar  an 
t-Uan,  agus  air  an  aobhar  sin  feumaidh  e  bhi  'n 
a  thosd.  An  uair  a  tha  e  air  a  thoirt  mar  uan  a 
chum  a  chasgraidh  agus  mar  chaora  an  làthair  an 
luchd-lomairt  cha  'n  fhosgail  e  a  bheul. 

Ach  nach  f  baod  sinn  a  radh  gu  'n  robh  comh- 
f  hurtachd  aig  losa,  is  e  'n  a  thosd,  air  nach  robh 
fhios  aig  a  luchd-casaid  ?  Ann  an  seadh  fior  bha 
iadsan  a'  togail  fa  chomhair,  mar  ann  an  sgàthan, 
glòir  as-eirigh  fhein,  agus  an  t-aoibhneas  a  chuireadh 

roimhe.  An  uair  a  bha  e  air  a'  Chrann,  agus  a 
chual'  e  guth  a'  ghamhlais  agus  na  fanoid,  a'  til- 
geadh  a  bhriathran  f  hein  'n  a  aodann :  Thusa 
a  leagas  an  teampull  agus  a  thogas  i  ann  an  trl 
làithean,  saor  thu  fein,  nach  'eil  e  cinnteach  gu  'n 
dheoghail  anam  mil  asda,  is  iad  a'  cur  'n  a  chu- 
imhne  comhfhurtachd  an  Spioraid  anns  an  f hacal : 

"  Uime  sin  ni  mo  chridhe  aoibhneas,  agus  ni 
mo  ghlòir  gàirdeachas:  gabhaidh  m'fheòil  mar 
an  ceudna  fois  ann  an  dòchas.  Oir  cha  'n  fhag 
thu  m'anam  anns  an  uaigh  :  cha  leig  thu  le  d'Aon 
naomh  truaillidheachd  fhaicinn." 

B'ann  mar  so  a  dh'ullaich  gràdh  caomh  agus 
gliocas  neo-chriochnach  an  Athar  dha,  gu  'm 
blaiseadh  e  an  uair  a  bhàis,  eadhon  ann  am  fanoid 
a  nàimhdean  an-iochdmhor.  milseachd  agus  buaidh 
as-eirigh 

Facal  no  dha  ann  an  rathad  earail : 

1.  Thoir  an  aire  nach  iarr  thu  cothrom  na  's 
fhearr,  no  barantas  as  cinntiche,  na  tha  agad  a 
chum  creidsinn  ann  an  Criosd.  Ma  tha  thu  ag 
iarraidh  barrachd  air  na  tha  agad  anns  an  fhacal 
is  ann  a  tha  e  'n  a  chomharra  gu  bheil  thu  ag 
iarraidh  an  tuilleadh  leisgeul  air  son  d'as-creidimh. 
Thoir  an  aire  an  uair  a  tha  thu  ag  iarraidh  an 

tuilleadh   dearbhaidh  nach  ann   a  tha  thu  a'  cur 
dàil  gus  an  caill  thu  am  beagan  a  tha  agad. 

2.  Thig  gu  diamhaireachd  an  fhacail  le  inntinn 
iriosal.  Ma  's  ail)  le  neach  a  bhi  glic  biodh  e  'n 
a  amadan  a  chum  gu  'm  bi  e  glic.  Tha  teagasgan 
mora  na  slàinte  na  's  àirde  na  gu  'n  urrainn 
buadhan  nàdurra  ruighinn  orra.  Do'n  inntinn 
uaibhreach  tha  iad  diamhair  agus  aimideach.  Is 
e  an  t-eu-comas  so  air  a  bhi  faicinn  an  glòir  agus 
am  maise  a  tha  cur  caise  air  an  inntinn  f  heòlmhor. 

3.  Bi  cinnteach  ma  tha  thu  a'  diiiltadh  Chriosd 
an  diugh  gu  'n  coinnich  sin  riut  f  hathast  ann  an 
dòigh  a  bheir  sgrios  uamhasach  ort.  Bidh  do 
thàir  agus  d'fhanoid  air  Criosd  no  air  aon  dhe 
naoimh  air  an  tasgaidh  suas  le  Satan  air  do 
choinnimh  gus  an  tig  an  la  anns  am  bi  do  chridhe 
air  a  thruailleadh  buileach,  agus  an  toir  e  ort 
gniomh  magaidh  as  oillteile  a  dheanamh  na  rinn 
thu  riamh,  agus  am  bi  thu  air  d'abuchadh  fa 
chomhair  dòruinn  agus  truaighe  shiorruidh. 

4.  Leig  le  do  chridhe  foiseachadh,  tre  chreidimh, 
le  aoibhneas  agus  sith  air  bàs  agus  as-eirigh  an 
t-Slànuighir.      Beathaich   air   diamhaireachd  agus 

lànachd  na  f  ìrinn  ghràsmhor  so :  Leagaibh  an 
teampull  so  agus  togaidh  mise  i  ann  an  tri  làithean. 
Is  e  losa  a  bha  marbh  agus  a  tha  beò  aon  dochas 
d'anam  fa  chomhair  siorruidheachd. 


IV 

GiDHEADH    .    .    .    'N    A    DhEIDH    So 

"Agus  fhreagair  an  t-àrd-shagart  agus  thuirt  e 
ris,  Tha  mi  'g  a  do  mhionnachadh  air  an  Dia  bheò, 
gu  'n  innseadh  tu  dhuinn  an  tu  Criosd,  Mac  Dhe. 
Thubhairt  losa  ris,  Thubhairt  thu  :  gidheadh  tha  mi 
ag  radh  ruibh,  'N  a  dheidh  so  chi  sibh  Mac  an  duine 
'n  a  shuidhe  air  deas-làimh  cumhachd  Dhe,  agus  a' 
teachd  air  neoil  neimh." — Mat.  xxvi.  63-64. 

Tha  an  t-àrd-shagart  air  a  theannachadh  le 
iom-chomhairle,  agus  na  fianuisean  breige  air  eas- 
còrdadh.  Tha  a'  chasaid  a  thog  iad  a  thaobh 
leagadh  an  teampuill  a'  tuiteam  as  a  cheile,  agus 
tha  iad  an  cunnart  a  bhi  air  am  fàgail  le  priosonach 
's  gun  chùis-dìtidh  'n  a  aghaidh.  An  sin  tha  an 
t-àrd-shagart  a'  cur  losa  f  hein  air  a  mhionnan : 

"  Fhreagair  an  t-àrd-shagart  agus  thuirt  e  ris, 
Tha  mi  'g  a  do  mhionnachadh  air  an  Dia  bheò, 
gu'n  innseadh  tu  dhuinn  an  tu  Criosd,  Mac  Dhe." 

Air  ball  tha  losa  a'  freagart,  is  e  (o  àitline  Athar  e 
f  hein  a  thoirt  suas  gu  bàs : 

"Thiiiitthu:  gidheadh  tha  mi  ag  radh  ruibh, 
^N  a  dheidh  so  chi  sibh  Mac  an  duine  'n  a 
shuidhe  air  deas-làimh  cumhachd  Dhe,  agus  a' 
teachd  air  neòil  nèimh," 

Tha  ann  an  sin  gathan  glòire  a'  soillseachadh  an 
dorchadais,  agus  a'  sealltuinn  dhuinn,  air  an 
darna  làimh,  irioslachd  agus  masladh  losa,  mar 
phrlosonach  aig  Mod  dhaoine,  agus  air  an  làimh 
eile,  deàlradh  a  ghlòire  an  uair  a  thig  e  's  a 
shuidheas  e  mar  bhreitheamh  air  cathair  Athar, 
agus  a  bhios  na  h-uile  chinnich  air  an  toirt  air  a 
bheulaibh  chum  breitheanais.  Faodaidh  binn  a' 
phrlosonaich  a  bhi  air  a  thoirt  a  mach  an  tiota, 
"gidheadh"  tha  e  a'  togail  a  chilis  gu  cùirt  as 
àirde,  far  am  bi  a  luchd-mort  air  am  feuchainn 
agus  am  binn  air  a  thoirt  a  mach.  Faodar  beachd 
a  ghabhail  air  freagradh  Chriosd  mar  a  tha  e 
beantuinn  ri  losa  fhein  agus  ri  Caiaphas. 

I.  A  thaobh  losa :  Is  e  so  a  chomhf  hurtachd 
an  uair  a  dhitidh.  Tha  e  an  sud  fo  mhasladh  aig 
a  luchd-casaid — Mac  an  Aon  bheannaichte  air  a 
mheas  mar  gu  'm  b'e  Mac  Bhelial.  Ach  tha  a 
dhuais  a'  feitheamh  air,  an  uair  a  bhios  e  air  a 
dheanamh  'n  a  bhreithimh  a  thoirt  breith  air  uile 

chinnich  an  t-saoghail.  An  la  sin  bidh  criin 
glòire  air  a  chur  air  an  àite  a'  chrCin  droighinn. 
Bidh  an  Crann  air  an  d'fhuiling  e  air  a  dheanamh 
'n  a  charbad  buadha.  Leis  an  t-slabhraidh  leis  an 
robh  e  air  a  cheangal  tha  e  creachadh  uachdran- 
achd  agus  chumhachd — a'  toirt  bruid  am  braigh- 
deanas — a'  toirt  na  creiche  o  'n  aon  làidir — a' 
briseadh  slabhraidhean  Shàtain  agus  a'  pheacaidh 
bliar  anamaibii  a  shluaigh.  Tha  Mod  nàr  Chaiaph- 
ais  a'  toirt  àite  do  Chaithir  glòrmhor  a'  bhreith- 
eanais.  A'  smaoineachadh  air  an  aoibhneas  so 
tha  e  deònach  an  nàire  so  fhulang. 

Cha  n  ann  a  mhàin  mar  Mhac  Dhe  a  bhuineas 
a'  ghlòir  so  dha,  tha  i  gu  bhi  ,aige  mar  Mhac  an 
duine.  Is  e  an  duine  losa  Criosd  a  bheir  breith 
air  na  beothaibh  agus  air  na  mairbh  an  la  ud : 

"Agus  thug  e  mar  an  ceudna  dha  ughdarras 
chum  breith  a  thabhairt,  do  bhrigh  gur  e  Mac  an 
duine." 

Sud  far  an  robh  an  uair  iongantach  do  losa ! 
Bha  e  aig  Mod  Chaiaphais,  air  a  dhimeas  agus  air 
a  chur  air  chùl,  air  a  chur  fo  mhasladh  agus 
àmhghair,  air  ti  a  bhi  air  a  dhiteadh  agus  air  a 
chur  gu  bàs !  Ach  smaoinich  e  air  f  ireantachd 
Athar  agus  air  a  dhuais  fhein— air  an  aoibhneas  a 
chuireadh   roimhe.       Thog    e    inntinn,    ann    an 

cleachdadh  a'  chreidimh,  o  chùirt  Chaiaphais  gu 
glòir  agus  righ-chaithir  Athar,  far  an  robh  e 
fhein  gu  suidhe  mar  bhreithimh  na  talmhainn 
uile. 

II.  Ach  cha  b'ann  dh'a  thaobh  fhein  a  mhàin 
a  labhair  e  na  briathran  so — tha  iad  a'  buintinn  gu 
sonruichte  ri  cor  Chaiaphais. 

I.  Anns  a'  cheud  àite  :  tha  solus  annta  air  son 
Chaiaphais  anns  am  faod  e  mòr  thròcair  fhaicinn. 
Thug  losa  ceap-tuislidh  as  a'  rathad  air.  A 
dh'easbhuidh  an  t-soluis  so  dh'fhaodadh  e  radh, 
le  tomhas  de  riarachadh  dh'a  choguis,  nach  e  bha 
anns  a'  phriosonach  ud  ach  mealltair,  a  bha  'g  a 
mhealladh  fhein  agus  a'  mealladh  an  t-sluaigh,  is 
e  a'  cumail  a  mach  gu  'm  b'e  fhein  Mac  Dhe. 
Oir  ciamar  a  b'urrainn  neach  a  bha  air  a  thoirt 
cho  iosal  a  bhi  'n  a  Mhac  Dhe?  Ciamar  a 
b'urrainn  an  Criosd,  Righ  Israeil,  tuiteam  fo 
leithid  a  mhasladh — gun  urram  gun  saoibhreas, 
gun  chàirdean  gun  chumhachd  ?  Na  'm  b'e  Mac 
Dhe  nach  tugadh  Athair  dha  legionan  de  ainglean 
g'a  chumail  a  làmhan  nan  oifigeirean  ?  Mar  gu 
'n  canadh  losa :  Faodaidh  mi  bhi  fo  mhasladh 
agus  air  mo  thoirt  gle  iosal,  gidheadh  is  ?/ii  Mac 
Dhe,  agus  bidh  sin  air  a  dheanamh  soilleir 
fhathast.  'N  a  dheidh  so  chi  sibh  Mac  an  duinc 

'n  a  shuidhe  air  deas-làimh  cumhachd  IJhe,  agiis 
a'  teachd  air  neòil  nèimh. 

Nach  fhaodar  fhaicinn  ann  an  so  oidhirp 
ghràsmhor  air  fear-na-fòirneirt  a  shabhaladh  o 
thuisleadh  ?  Na  'n  robh  Caiaphas  air  a  shùilean 
fhosgladh,  agus  inntinn  a  chleachdadh  air  an 
fhirinn  mhòr  agus  ghlòrmhor  so,  bha  e  air  a  fhein 
a  shaoradh  a  ribe  an  diabhuil.  Ma  thuit  e  cha 
b'ann  a  chionn  nach  d'fhuair  e  solus.  Cliaidh  a 
shealltuinn  dha,  iosal  agus  fo  àmbghair  's  mar  a 
bha  losa,  "  gidheadh  "  gu  'm  b'e  dha-rireadh  Mac 
Dhe,  agus  gu  faiceadh  e  dearbhadh  air  an  sin  le 
shùilean  'n  a  dheidh  so. 

2.  Ach  cha  'n  e  mhàin  gu  'n  do  chuir  losa,  'n 
a  thròcair,  solus  air  a'  chùis,  a  chum  cothrom 
sàbhalaidh  a  thoirt  do  Chaiaphas — tha  e  toirt 
robhainn  shòluimte  dha  mar  an  ceudna.  Faodaidh 
tu  smaoineachadh,  mar  gu  'n  canadh  losa,  gu 
bheil  an  cumhachd  a  tha  agad  thairis  orm  a' 
dearbhadh  nach  'eil  'n  a  mo  bhriathran  ach 
mealladh.  Na  'm  bu  mhi  Messias  dha-rireadh, 
their  thu  nach  fuilingeadh  m'Athair  dhuit  cron  a 
dheanamh  orm — gu  'n  co-eignicheadh  e  thu  mo 
leigeadh  as.  Thoir  an  aire.  Cha  'n  ann  a  /lise  a 
bhios  a'  chilis  air  a  dearbhadh  air  an  dòigh  sin. 
Ma  's  àill  leat  faodaidh  tu  do  chumhachd  thairis 

orm  a  chur  an  cleachdadh — faodaidh  tu  Tigh- 
earna  na  glòire  a  dhiteadh  's  a  cheusadh,  ach  bi 
cinnteach  gu  'n  coinnich  e  riut  fhathast.  Tha  do 
rlgh  a'  tighinn  a  nise  macanta  agus  iriosal : 

"  Cha  dean  e  stn,  agus  cha  ghlaodh  e;  ni 
mo  chluinneas  neach  air  bith  a  ghuth  air  na 
sraidean." 

Cha  d'thainig  an  uair  fhathast  aims  am  bi  thu  air 
d'fhàgail  gun  leisgeul,  ach  thig  e.  Saoilidh  tu  an 
diugh  nach  dean  ach  cumhachd  faicsinneach  Dhe 
do  chumail  gun  do  làmhan  a  dhath  ann  am  full 
Mhic  Dhe.  Thoir  an  aire.  Cha'n  ann  an  diugh 
a  mhothaicheas  tu  an  cumhachd  sin.  An  diugh 
gheibh  thu  do  ihoil  fhein  leat.  Faodaidh  tu  mo 
dhiteadh  agus  mo  cheusadh.  "  Gidheadh  'n  a 
dheidh  so  bidh  sgeula  eile  agad.  Gheibh  thu 
mothachadh  air  a'  chumhachd  an  tmir  sin.  Ged 
nach  gairm  mise  an  diugh  air  deas-làmh  a' 
chumhachd  gus  mo  chur  saor,  gidheadh  tha  mi  ag 
radh  riut,  is  mi  an  Criosd,  Mac  Dhe.  Tha  mi  a' 
togail  fianuis  ort." 

3.  B'    e    sud  uair   agus    la   an   dearbhaidh   do 

Chaiaphas.     Is  mo  gu  mòr  a  bha  esan  aig  Mod 

na   bha   losa.     Is   cinntiche   a    bha  losa  a'  toirt 

breith  air  Caiaphas  na  bha  Caiaphas  air  losa.     An 

uair  a  tha  Caiaphas  a'  diteadh  agus  a'  cuairteach- 
adh  bàs  Chriosd  is  ann  a  tha  e  'g  a  dhlteadh  fhein 
agus  'g  a  chur  fhein  gu  bàs.  Fhuair  e  la  nan 
sochairean.  Ma  rinn  e  mi-fheum  dhiubh  dhit  e  e 
fhein.  Tha  e  deanamh  uaill  as  a  chumhachd — 
tha  e  mùchadh  a  sholuis,  a  choguis,  strith  an 
Spioraid,  agus  tha  Dia  a'  leigeadh  leis.  Cha  tig 
Dia  eadar  e  agus  a  pheacadh.  Cha  toir  Dia  air 
ùmhlachd  a  dheanamh  a  dheòin  no  dh'aindeon — 
tha  a  shaorsa  aige.  Tha  e  air  a  chuairteachadh  le 
solus  agus  le  sochair.  Is  e  so  la  a  dhearbhaidh 
dh'fheuch  an  toir  e  i^imhlachd  do  Dhia  no  nach 
toir.  "  Gidheadh,  tha  mi  ag  radh  riut  ';/  a  dheidh 
so.  Cuimhnich  Balaam !  Sheas  an  t-aingeal 
roimhe.  Labhair  an  t-ainmhidh,  is  e  air  an  t- 
slighe  gu  fèin-dhìteadh  agus  sgrios.  A  dh'ain- 
deon sin  ghabh  e  roimhe  :  gidheadh  '//  a  dheidh 
so." 

Ah,  a  Chaiaphais  !  Tha  tbu  an  dùil  na  'm  b'e 
so  an  Criosd  gu  faiceadh  tu  gathanan  glòire 
timchioll  a  chinn  agus  claidheamhan  lasrach 
feirge  o  neimh  a  chum  do  bhacadh  o  'n  pheacadh 
mhòr.  Cha  'n  fhaic  thu  sin  an  drasda.  Gheibh 
thu  do  thoil  gu  dhol  cho  fada  's  is  dàna  leat  anns 
a'  pheacadh  :  gidheadh  ';/  a  dheidh  so  chi  thu  an 
dearbh  losa  so  a'  teachd  air  neòil  nan  speur. 

O  anam  a  tha  cur  dàil,  is  tu  feitheamh  ri  am 
iomchuidh,  no  ag  iarraidh  dearbhadh  as  soilleire 
gur  e  losa  an  Criosd,  no  gus  an  tachair  ni 
miorbhuileach  air  chor-eigin,  gus  nach  urrainn 
thu  dàil  a  dheanamh  na's  f  haide :  thoir  an  aire. 
Cha  'n  fhaigh  thu  solus  no  dearbhadh  as  soilleire 
na  tha  agad  anns  an  f  hacal.  Is  e  losa  an  Criosd 
a  ?nse.  Faodaidh  tu  a  dhiùltadh — faodaidh  tu 
dearmad  a  dheanamh  air  an  t-slàinte  mhòr — 
gidheadh  ';/  a  dheidh  so.  Ma  tha  thu  glic  cha 
chuir  thu  dàil  na's  fhaide  ann  a  bhi  'g  a  dhliith- 
ghabhail  thugad  mar  a  tha  e  air  a  thairgse  gu 
saor  anns  an  t-soisgeul. 

Ma  thig  thu  dh'ionnsuidh  Chriosd  le  do  chridhe 
briiithte  agus  le  creidimh  bidh  an  t-eadar- 
dhealachadh  as  mo  dhuit  anns  an  fhacal  shòluimte 
so  :  '//  a  dheidh  so.  A  bheil  thu  dha-rireadh  ag 
iarraidh  an  Tighearna?  A  bheil  thu  ag  iarraidh 
a  bhi  ag  aideachadh  còraichean  Chriosd,  mar 
do  Righ  agus  do  Thighearna?  A  bheil  thu  gu 
h-ionraic  ag  iarraidh  ùmhlachd  a  thoirt  do  'n 
ghairm  :  "Thig  agus  faic"?  Ma  tha,  bi  cinnteach 
gu  bheil  cridhe  losa  a'  dol  a  niach  dh'a  d'ionnsuidh. 
Tha  e'  g  a  d'fhaicinn  is  tu  fo  'n  chrann  fhige — 
anns  an  uaigneas  'g  a  iarraidh  le  dùrachd  agus 

le    deòir.     A  bheil  thu  a'  creidsinn  a  bhriathran 

gràsmhor  ?     Ma  thà,  their  e  riutsa  cuideachd  : 

"  Gu  deimhin,  deimhin,  tha  mi  ag  radh  riut, 
'w  a  dheidh  so  chi  thu  neimh  fosgailte  agus 
ainglean  Dhe  a'  dol  suas  agus  a'  teachd  a  nuas 
air  Mac  an  duine." 

'iV  a  dheidh  so!  An  t-àm  beannaichte  do  'n 
chreidmheach — gun  aobhar  uamhais,  gun  teagamh. 
"  Le  do  chomhairle  stiiiiridh  tu  mi,  agus  fa 
dheòidh  gabhaidh  tu  mi  chum  gloire." 

Feumaidh  tu  taobh  Chaiaphais  a  ghabhail  ann 
a  bhi  diiiltadh  Chriosd,  no  taobh  Natanaeil  ann 
a  bhi  gabhail  ris.  Tha  V/  a  dheidh  so  aca  le 
cheile.  Co  an  taobh  as  àiU  leat?  "An  diugh, 
an  uair  a  ghoirear  an  diugh "  tha  do  roghainn 
agad.  "  Feuch  a  nis  an  t-àm  taitneach ;  feuch 
a  7ns  la  na  slàinte." 


V 

Air  a  Dhìteadh 

"An  sin  reub  an  t-àrd-shagart  aodach  ag  radh,  gu 
'n  do  labhair  e  toibheum  ;  ciod  am  fcum  tuilleadh 
a  tha  againn  air  fianuisean  ?  feuch  a  nis  chuala  sibh 
a  thoibheum.  Ciod  i  ^ur  barail-se  ?  Fhreagair  iadsan 
agus  thuirt  iad,  Tha  c  toillteanach  air  has."' — Mat. 
xxvi.  65,  66. 

138 


Air   A   Dhìteadh 

"An  sin  reub  an  t-àrd-shagart  aodach  agus  thuirt 
e,  Ciod  am  feum  a  tha  againn  tuilleadh  air  fianuisean  ? 
Chuala  sibh  an  toibheum  :  ciod  i  'iir  barail-se?  Agus 
thug  iad  uile  breth  'n  a  aghaidh  gu  'n  do  thoill  e 
am  bhs.'"' — Marc    xiv.  63,  64. 


Thug  freagradh  losa— a'  togail  a  chiiis,  agus  'g 
an  gairm  gu  coinneachadh  ris  aig  a'  Chaithir  mhòr 
gheal — am  Mod  gu  ceann.  Tha  e  ag  aideachadh 
gur  e  Mac  Dhe — 'g  a  dheanamh  fhein  co-ionnan 
ri  Dia.  Mur  a  h-e  dha-rireadh  am  Messias  tha 
e  leis  na  briathran  so  a'  labhart  toibheum.  Ach 
cha  dhearbh  ni  air  an  t-saoghal  orra-san  gur  e 
am  Messias,  agus  air  an  aobhar  sin  cha  'n  urrainn 
iad  gun  a  mheas  ciontach  de  thoibheum. 

Mar  sin,  mar  neach  aig  a  bheil  mòr  spèis  do 
ainm  Dhe — mar  neach  a  tha  Ian  eud  air  son 
naomhachd  agus  glòir  Dhe— tha  an  t-àrd-shagart 
a'  reubadh  aodaich,  mar  chomharra  follaiseach  air 
bròn  agus  fearg  naomh  ri  toibheum  cho  uamhasach, 
agus  a'  tionndadh  ri  buill  na  Comhairle,  tha  e  ag 
iarraidh  orra  am  breth  a  thoirt  a  mach.  Air  ball 
thug  iad  uile  breth  'n  a  aghaidh,  gu  'n  do  thoill 
e  am  bàs. 

Mar  sin  tha  Tighearna  na  glòire  'n  a  phriosonach 
air   a  dhiteadh,  agus    fo  bhinn  a'    bhàis.     Tionn- 
daidheamaid  a  thaobh  gus  am  faic  sinn  an  sealladh 
mòr  so — ar  Tighearna  air  a  dhiteadh. 

Abair  gu  'n  robh  a  bhreithimhean  ceart  ann 
a  bhi  diultadh  gabhail  ris  mar  am  Messias,  bha 
am  binn  a  reir  an  lagha.  Miir  a  b'  e  an  Criosd 
bha  e  gun  teagamh  toillteanach  air  a'  pheanas 
a  labhair  Dia  le  beul  Mhaois  an  aghaidh  luchd- 
toibheum :  "  Esan  a  mhaslaicheas  ainm  an 
Tighearna  cuirear  gu  cinnteach  gu  bàs  e."  Mar 
so  tha  sinn  a'  faicinn  losa  fo  dhiteadh  an  lagha, 
agus  gun  a  bhi  tighinn  air  gniomh  eucorach  a 
bhreithimhean,  ach  a  mhàin  mar  a  bha  sin  'n 
a  mheadhon  fo  chomhairle  dhiamhair  Dhe, 
amhairceamaid  air  mar  a  tha  e  dha-rireadh,  "air 
a  bhualadh,  air  a  smachdachadh  le  Dia." 

De  as  ciall  do  'n  t-sealladh  mhòr  so — Tighearna 
na  glòire  "air  a  dhiteadh"  agus  "toillteanach  air 
bàs  "  ?  De  am  feum  spioradail  a  dh'f heumas  sinn 
a  dheanamh  dheth  ? 

Is  e  a'  cheud  f  heum :  Gu  'n  dean  sinn  greim 
air  tre  chreidimh  mar  an  aon  mheadhon  tre  am 
bi  sinne  air  ar  saoradh  o  dhiteadh. 

Tha  barantas  glòrmhor  againn  air  son  so.  O 
m'anam  !  an  robh  losa  airidh  air  an  diteadh  so? 
Is  maith  a  tha  fhios  agad  nach  robh — gu  'n  robh 
e  naomh,  neo-lochdach,  neo-thruaillidh,  dealaichte 
o  pheacaich.  Agus  ciamar  a  dh'fhireanaicheas 
tu  Breithimh  na  talmhainn  uile  ann  a  bhi  toirt 

binn  a'  bhais  air  Mac  a  ghràidh  ?  Faodaidh  tu 
a  bhi  cinnteach  gu  'm  fireanaich  Dia  a  chliù 
fhein  agus  a  chùmhnant  shiorruidh  ann  a  bhi 
deanamh  a  Mhic  'n  a  iobairt,  am  Firean  an  àite 
nan  neo-fhirean,  agus  gu  "n  deàlraich  glòir  fhir- 
eantachd  tre  Chrann-ceusaidh  losa.  Bheir  Dia 
a  mach  glòir  ainme  fa  chomhair  nan  saoghal,  ach, 
O  m'anam  !  tha  dleasdanas  ortsa  a  bhi  f  h-eanachadh 
a  Cheartais  ann  a  bhi  cur  Chriosd  fo  àmhghair 
air  d'  shon. 

Tha  peacadh  ann  roimh  an  coir  eagal  a  bhi 
ort — peacadh  leis  a  bheil  daoine  a'  deanamh 
dichill  air  falach  siorruidh  a  chur  air  glòir  a 
Cheartais.  Is  e  sin  peacadh  an  as-creidimh : 
peacadh  na  h-uaill — peacadh  a  bhi  seasamh  a 
mach  o  Chriosd,  agus  a  bhi  ag  iarraidh  gnothuich 
a  dheanamh  ri  Dia  'n  a  d'amm  fhein — peacadh 
a  tha  'g  a  do  chur  anns  an  t-suidheachadh  nach 
iarr  thu  gnothuich  idir  a  dheanamh  ri  Dia. 

Am  bi  e  air  a  radh,  O  m'anam :  air  dhuit  am 
Firean  fhaicinn  air  a  dhiteadh,  gu  'n  d'fhàg  thu 
lehobhah  gus  a  "chomhairle"  fhireanachadh  mar 
a  b'fhearr  a  b'urrainn  e — gu  'n  d'fhàg  thu  aig 
an  Eaglais  a  ghabh  ri  losa  Dia  fhireanachadh, 
ach  air  do  shon  fhein  nach  'ail  dii^i  agad  dheth  ? 
Gu  'm  bu  fada  sin  uait,  O  m  anam  !  Thig  air 
ball  do  'n  Chùirt  so,  mar  pheacach  toillteanach 

air  has,  agus  abair,  mar  nach  biodh  aona  pheacach 
bochd  eile  ann  gus  a  radh  :  Tha  losa  an  so  'n  am 
àite-sa  agus  mar  m'Urras,  agus  is  ann  air  an  aobhar 
sin  a  tha  an  Dia  cothromach  agus  ceart  a'  fulang 
gu  'm  bi  e  air  a  dhlteadh.  Leag  do  pheacaidhean 
air  Uan  Dhe — neach  a  tha  e  fhein  gun  pheacadh 
idir — a  chum  gu  'm  bi  peacadh  air  a  ni  a  dhiteadh 
cothromach,  agus  a  chum  gu  'm  bi  binn  a  bhàis 
'n  a  ghniomh  Ceartais. 

Is  e  do  dhleasdanas  agus  do  shochair  a  thighinn 
tre  chreidimh  agus  seasam.h  air  beulaibh  a' 
Bhreithimh  ri  taobh  losa — losa  am  fear-ionaid 
naomh,  agus  d'anam  peacach  am  fior  chiontach — 
a  chum  gu  'm  bi  thusa  air  do  mheas  'n  a  d'aon 
maille  ris-san,  agus  an  sin  their  thu  còmhla  ris 
a'  mhuinntir  shaorta — iadsan  a  mhàin  a  tha 
f  ireanachadh  diteadh  losa  : 

"  Gu  deimhin  ar  n-anmhuinncachd  ghiiilan  e, 
agus  ar  doilghiosan  dh'iomchair  e  :  lotadh  e  air 
son  ar  peacaidhean-ne,  bhruthadh  e  air  son  ar 
n-aingidheachdan  :  leagadh  air-san  smachdach- 
adh  ar  sith,  agus  le  chreuchdaibh-san  shlanuich- 
eadh  sinne.  Chaidh  sinn  uile  mar  chaoraich 
air  seacharan  :  thionndaidh  sinn  gach  aon  g'a 
shlighe  fein  ;  agus  leag  an  Tighearna  air-san 
aingidheachd  gach  aon  dinn.'' 

Is  e  dieasdanas  àrd  agus  glòrmhor  a  thighinn 
mar   pheacach  caillte,  air  mo   dhùsgadh  agus    fo 

dhearbhadh  peacaidh,  agus  mi  fhin  a  thilgeadh 
gu  saor,  cridheil,  le  m'uile  anam,  anns  an  run 
ghràsmhor  so  a  tha  air  a  thoirt  gu  solus  ann  an 
diteadh  agus  ann  am  bàs  an  t-Slànuighir.  Is  e 
mo  shochair  e  gu  dearbh  :  ni  a  tha  cho  iongantach 
gu  'm  bithinn  air  mo  chuireadh  gu  saor  le  Dia — 
ni  a  tha  sealltuinn  gràdh  agus  truas  neo-chriochnach, 
a  tha  dol  os  cionn  mo  smuaintean-sa  mar  a  tha 
na  neamhan  os  cionn  na  talmhainn.  Is  e  mo 
shochair  e,  is  mi  air  mo  chuireadh  le  teachdaire 
na  reite  pilleadh  ri  Dia,  a  chum  gu  faigh  mi  slth 
agus  slàinte  o  mo  thruaighe  gu  leir. 

Ach  cha  'n  e  mo  shochair  a  mhàin  e.  Is  e  mo 
dhleasdanas  àrd  agus  sòluimte  cuid  a  bhi  agam 
ann  a  bhi  foillseachadh  fireantachd  Dhe  gu 
soilleir— ann  a  bhi  nochdadh  gu  'n  robh  Dia 
firinneach  agus  ceart  ann  a  bhi  gabhail  an 
Fhirean  an  àite  nan  neo-fhirean,  agus  a'  diteadh 
agus  a'  bruthadh  Mac  a  ghràidh  mar  urras  nam 
peacach.  Ni  mi  sin  le  bhi  creidsinn  ann  an  losa : 
le  bhi  seasamh  air  beulaibh  a'  Mhòid,  agus  ag 
radh  le  fein-dhiteadh  agus  le  grain  :  Is  mise  an 
ciontach  agus  tha  mi  'g  a  aideachadh.  Ad 
aghaidh,  ad  aghaidh  fein  a  mhàin  pheacaich  mi — 
gu  mì-chèillidh  a'  toirt  dùbhlan  do  bhagradh 
d'fheirge — toillteanach  air  bàs  agus  sail  eagallach 
ri  breitheanas.  Ni  mi  sin  cuideachd  le  bhi  til- 

geadh  mo  pheacadh,  m'aideachadh,  mo  dhiteadh, 
air  an  Fhirean,  is  binn  a'  bhàis,  a  reir  run  siorruidh, 
a'  tuiteam  air  a  cheann,  a  chum  gu  'm  bi  Dia  ceart 
an  uair  a  bheir  e  breth  air  losa  agus  ormsa  le 
cheile — gu  'm  bi  e  firinneach  agus  ceart  ann  a  bhi 
toirt  maitheanas  dliomh. 

Ma  tha  mi  a'  seasamh  a  mach  o  Chriosd,  a' 
diùltadh  mo  chionta  aideachadh,  a'  diultadh  crioch 
a  chur  air  cionta  le  bhi  tionndadh  ri  Criosd  's  a' 
gabhail  ris  mar  fhear-ionaid,  a  chum  gu  'm  bi  mo 
dhiteadh  air  a  thoirt  air  falbh  le  dhiteadh-san, 
agus  a  bhàs  a'  toirt  dhomh  beaiha  shiorruidh — 
ma  tha  mi  a'  deanamh  sin,  tha  mi  ag  radh  gu  bheil 
mi  coma  ged  nach  biodh  Dia  air  fhireanachadh 
a  chaoidh  air  son  dlteadh  agus  bàs  losa  Naomh — 
ged  a  bhiodh  neo-f  hh-eantachd  agus  aimideas  air 
a  chur  as  a  leth. 

Gu  'm  bu  h-àill  leam  Dia  a  ghlòrachadh  le  bhi 
creidsinn  ann  an  losa.  Cha  'n  ann  a  mhàin  mar 
shochair  a  bhuineas  do  pheacach  bochd  a  ni 
aithreachas  agus  bròn  air  son  peacaidh,  ach  a 
chionn  gur  ard-dhleasdanas  dilseachd  do  Dhia  a 
tha  ann,  agus  gu  bheil  Dia  'g  a  iarraidh  orni. 

Na  biodh  eagal  ort,  O  m'anam,  do  chionta  uilc 

a  thoirt  a  steach  fo  dhiteadh  an  Tighearna  losa. 

larr  air  Dia  do  mheas  maille  ri  losa— a  bhi  air  do 

dhiteadh  agus  air  do  cheusadh  maille  ris.     Seas 

ann  an  Criosd :  is  e  do  sgcàil,  do  dhideann,  d'àite- 
falaich.  Seas  ri  thaobh  anns  a'  Mhòd  agus  an  sin 
bidh  a  bhinn-san  cothromach,  do  bhrigh  e  bhi  ann 
an  dàimh  urrais  riut-sa.  Bidh  a'  bhinn  air  a  toirt 
a  mach  gu  cothromach  air-san  an  sin,  agus  annsan 
bidh  do  bhvin-sa  air  a  toirt  air  falbh.  Leis  an 
sin  agus  an  uair  sin  bidh  Dia  air  fhireanachadh  a 
thaobh  diteadh  Chriosd,  agus  tre  dhiteadh  Chriosd 
tha  Dia  'g  a  d'fhireanachadh-sa. 

Mar  sin,  mar  a  thuirt  Pol,  feuch  nach  cuir  thu 
gràs  Dhe  an  diomhanas.  Mhothaich  Pol,  agus  e 
ag  iarraidh  fireanachadh,  na  'n  robh  e  air  gabhail 
seachad  air  Criosd,  gu  'n  robh  e  a'  deanamh  na 
b'urrainn  e  air  bàs  Chriosd  a  mheas  mar  fii 
diomhain  — gun  bhrigh  gun  bhuaidh.  Bha  sin  an 
aon  ni  agus  a  bhi  meas  run  gràsmhor  Dhè  mar 
aimideas  agus  mar  dhiomhanas.  A  bheil  peacadh 
ann  as  mo  na  Crann-ceusaidh  Chriosd  a  mheas 
mar  aimideas  Dhe?  Tha  mi  a'  deanamh  sin  an 
uair  a  tha  mi  a'  gabhail  seachad  air  losa  a  dh'iarr- 
aidh  fireanachadh  agus  slàinte,  Bidh  Dia  air  a 
ghlòrachadh  anns  a'  Chrann-cheusaidh,  ach  beag 
taing  do  'n  as-creidmheach  air  son  sin  :  tha  esan 
a'  deanamh  na  's  urrainn  e,  is  e  a'  deanamh  tàir 
air  losa,  a  chum  nach  bi  glòir  air  bith  aig  Dia  as 
an  iobairt  mhòr  a  thug  e  suas  air  Calbhari. 

Bu  mhòr  an  gliocas  agus  a'  bheannachd  gu  'n 

cuireadh  sinn  gu  bull  mhaithan  sgeul  aoibhneach 
a  tha  againn  ann  an  casaid  agus  diteadh,  ann  am 
bròn  agus  ceusadh  an  Tighearna  losa. 

Ann  an  sin  tha  Dia  agus  am  peacach  a'  coinn- 
eachadh  agus  air  an  deanamh  reidii  ri  cheile — 
ann  an  sin  tha  am  peacach  a'  blasad  air  milseachd 
gràs  slàinteil,  agus  a'  faotainn  Ian  choir  air  beatha 
shiorruidh — ann  an  sin  tha  na  naoimh  a'  faotainn 
gràsan  an  Spioraid  a  chum  an  uidheamachadh  air 
son  dleasdanas  agus  sochair  anns  an  t-saoghal — 
ann  an  sin  tha  na  naoimh  a'  faotainn  sealladh  air 
tlr  a'  gheallaidh  agus  roimh-bhlas  air  a  glòir — ann  an 
sin  tha  na  naoimh  a'  toirt  buaidh  air  saoghal  agus 
Scàtan — ann  an  sin  tha  na  naoimh  a'  toirt  buaidh  air 
a'  nàmhaid  dheireannach,  am  Bàs — ann  an  sin  tha 
na  naoimh  ag  ionnsachadh  an  òrain  dhe  nach  fhàs 
iad  sgith  tre  àlaibh  na  bithbhuantachd. 

Rach  ann  an  comhluadair  ris  na  naoimh  anns 
a'  Ghlòir  agus  ni  iad  sgeula  dhuit  air  mar  a  thug 
Criosd  a  prioson  iad  agus  a  chaidh  iad  a  steach 
do  'n  t-saorsa  a  tha  ann  an  losa  Criosd. 

Bha  mi  aon  uair  'n  am  phriosonach,  their  fear 
aca,  ann  am  braighdeanas  aig  ana-miann  agus  aig 
Satan.  Ach  chuala  mi  gu  'n  robh  Criosd  'n  a 
bhraighdeanach  ann  an  slabhraidhean  a  chum  gu 
'n  tugadh  e  bruid  am  braighdeanas.  Ghuidh  mi 

air  mo  chiir  saor,  agus  mo  shlabhraidhean  a 
bhriseadh  le  neart  a  shlabhraidh  fhein,  agus  tre 
chreidimh  fhuair  mi  fois  agus  saorsa. 

Bha  mi  aon  uair  'n  am  dhiobarrach  bochd,  their 
fear  eile,  is  m'anam  air  a  threigsinn,  gun  chom- 
panach,  gun  chuideachd  spioradail,  gun  Dia  gun 
dòchas.  Ach  chunnaic  mi  gu  'n  robh  Criosd  air 
a  threigsinn,  le  dheisciobuil,  le  Athair.  Chunnaic 
mi  gu  'n  robh  sin  a  chum  gu  'm  biodh  truaghan 
coltach  riumsa  air  a  "  chruinneachadh"  le  tròcairean 
siorruidh,  agus  air  a  chur  air  aireamh  teaghlach  a' 
cheud-ghin. 

Chunnaic  mi  losa,  their  fear  eile,  air  a  thoirt 
le  an-iochd  gu  Kichairt  an  àrd-shagart,  far  nach 
d'f  huair  e  truas  no  co-f  haireachdan  an  uair  f  heuma. 
Thuig  mi  gu  'n  robh  mar  thoradh  air  an  sin, 
anns  an  run  shiorruidh,  gu  'm  biodh  aig  peacaich 
coltach  riumsa,  ach  a  bha  deònach  earbsa  ris,  ann 
an  ionad  naomh  an  Ti  as  Airde,  Ard-shagart  dileas 
agus  tròcaireach,  tre  am  faigheadh  e  tròcair  agus 
gras  a  chum  cobhair  ann  an  am  feuma. 

Chunnaic  mi  losa  air  a  thoirt  gu  Mod,  their 
fear  eile,  agus  fianuisean  breige  air  an  tuarasdal- 
achadh  'n  a  aghaidh.  Chunnaic  mi  gu  'n  robh 
saoibhreas  neo-chriochnach  ann  am  bochduinn 
Chriosd  dhaibh-san  a  ghabhadh  ris,  agus  gu  'n 
robh  so  anns  an  t-saoibhreas  bheannaichte  a  bha 

mi  gus  fhaotainn  annsan,  cadhon  nach  biodh 
fianuis  air  a  ghairm  'n  am  aghaidh  is  mi  'n  a  mo 
sheasamli  coimhlionta  annsan. 

''Agus   anns   an  am  sin,   deir  an   lighearna, 

iarrar  aingidheachd  Israeil,  agus  cha  bhi  i  ann  ; 

agus  lochdan  ludah,  ach  cha  bhi  lad  r'am 
faotainn." 

Chunnaic  mi  losa  air  a  dliiteadh  agus  air  a 
cheusadh,  tha  fear  eile  ag  radh.  A  clium  gu  'n 
seasadh  e  'n  am  àite  gus  a'  chrioch,  agus  gu  'm 
biodh  e  comasach  air  teàrnadh  gu  h-iomlan, 
chunnaic  mi  nach  do  thionndaidh  e  air  falbh 
o  dhiteadh.  Cha  do  thionndaidh  Tighearna  na 
Glòire  air  falbh  o  dhiteadh.  Thug  Prionnsa  na 
Beatha  ùmhlachd  do  bhinn  a'  bhàis.  Air  dhòmhsa 
a  bhi  fo  dhearbhadh  peacaidh — peacadh  air  coguis 
agus  cridhe — thug  mi  mo  làmh  agus  mo  chridhe 
do  Chriosd.  An  uair  a  dh'iarrar  m'aingidheachd 
cha  bhi  iad  r'am  faotainn,  mur  a  faighear  iad  air 
Criosd.  Tha  fhios  agam  nach  'eil  diteadh  sam 
bith  do  'n  dream  sin  a  tha  ann  an  losa  Criosd. 

"Aig  cur  a  Mhic  fein  do  Dhia  ann  an  coslas 
feòla  peacaich,  agus  'n  a  lobairt  air  son  peacaidh, 

DHIT    K   AM    PEACADH    'S   AN    FHEOIL  :    chum   gU 

'm  biodh  fireantachd  an  lagha  air  a  choimhlionadh 
annainne,  a  tha  gluasad  cha  'n  ann  a  reir  na 
feòla,  ach  a  reir  an  Spioraid." 

S  e  Dia  as  tearmunn  duinn  gu  beachd, 

Ar  spionnadh  e  's  ar  treis: 
An  aimsir  carraid  agus  teinn, 

Ar  cobhair  e  ro  dheas. 
Mar  sin  ged  ghluaist'  an  talamh  trbm, 

Cha  'n  aobhar  eagail  duinn: 
Ged  thilgeadh  fòs  na  slèibhte  mòr' 

Am  builsgein  fairg'is  tuinn. — 5.  xlvi.  1-2, 

Fa  chùis  an  uamhais  anns  an  oidhch' 

Cha  bhi  ort  geilt  no  sgàth ; 
No  fòs  fa  chùis  na  saighde  bhios 

A'  ruith  air  feadh  an  la: 
Cha  bhi  maoin  eagail  ort  roimh  'n  phlàigh 

Tha  triall  an  dorchadas : 
No  fòs  fa  chùis  an  uilc  a  bhios 

Mu  mheadhon  la  ri  sgrios.— S.  xcL  5-6, 

Is  treise  Dia  ta  chòmhnuidh  shuas 

Na  fuaim  nan  uisge  garbh'; 
Is  treise  Dia  na  sumainnean, 

Is  tonna  cuain  gu  dearbh,— S.  xcU,  4, 


***M  ^^'^  *  ^"*"  **  Roinn-Eorp'  bagairt  a' 
^^  dheanamh  air  na  h-eileanan  so,  bhitheadh 
e  'na  mhasladh  air  treubhantas  mic  fhogfhainteach 
Bhreatuinn  mur  a  d'  èirich  iad  mar  aon  duine  a'  dhion  an 
dùthaich  mhàthaireil.  .  .  . 

Oir  tha  araon  ar  Righ  agus  ar  tir  roairidh  air 
cathachadh  as  an  leth,  agus  cha  b'e  ach  an  dubh- 
ghealtair  nach  doirteadh  fhuil  gu  toileach  air  an 
sgàth.  .  .  . 

'N  uair  tha  eud  an  t-saighdeir  'na  theine  le  gràdh 
tir'  is  teach',  cha'n'eil  criochan  aig  dànachd  a  spioraid, 
agus  cha'n'eil  heart  arma  ris  nach  sin  e  làroh.  .  .  . 

Is  fior  rogha  òigridh  ar  duthcha  saor-shaighdeirean 
ar  Righ,  agus  cha*n'eil  an  coimeas  an  arm  tir  air  bith. 
Bu  choir  ••  Tir  nam  beann  's  nan  gleann,"  bhi  na  •*  Tir 
nan  gaisgeach."  .  .  . 

'S  ann  le  bhi  gu  cinnteach  air  taobh  Chriosd 
bhithear  neo-sgàthach  anns  a'  chath.  Bitheadh  a 
Cheannard  'na  chridhe  agus  cha  bhi  crith  ann  an 
gàirdean  an  t-saighdeir.  Na  bitheadh  crùbadh  bho'n 
chòmhrag,  oir  tha  beatha  a'  Chriosduidh  teàruinnt  agus 
tha  'bhuaidh  cinnteach.  Roimh  dha  dhol  's  a'  chath  tha 
bheatha  ann  an  gleidheadh  Dhè.  ladsan  bheir  buaidh 
troimh  an  Uan  bithidh  orra  crùn  na  glòire,  agus 
bithidh  slainte  naomhachd  fhoirfe  aca.  Dhealaich  iad 
ri  'n  dòghruinn  anns  a'  bhuaidh,  agus  bithidh  sonas 
bith-bhuan  'nan  cridheachan  agus  aoibhneas  siorruidh 
air  an  clnn  'n  uair  a  shiubhlas  iad  a  stigh  gu  fois  agus 
àrd-shonas  agus  glòir  tigh  an  Athar." 

Dr  Ceanaideacb 

bba'n  Inbhlr pbeofbaran. 

